**PROGRAMUL REGIONAL SUD-VEST OLTENIA 2021-2027**

**MANUALUL BENEFICIARULUI**



**Dezvoltăm Oltenia!**

Ediția I, revizia 2,

Septembrie 2025

Pentru a descărca reviziile manualului, consultați [www.adroltenia.ro](http://www.adroltenia.ro)

Contents

[1. PREAMBUL, ABREVIERI SI GLOSAR DE TERMENI 4](#_Toc207371068)

[1.1. Preambul 4](#_Toc207371070)

[1.2. Abrevieri 5](#_Toc207371072)

[1.3. Glosar de termeni 5](#_Toc207371074)

[2. INTRODUCERE 6](#_Toc207371080)

[2.1. Scopul manualului 6](#_Toc207371082)

[2.2. Cadrul legal 6](#_Toc207371083)

[3. MĂSURI DE COMUNICARE ȘI VIZIBILITATE 8](#_Toc207371084)

[3.1. Comunicarea cu beneficiarii 13](#_Toc207371085)

[4. DEMARAREA CONTRACTULUI/DECIZIEI DE FINANTARE 14](#_Toc207371091)

[4.1. Obligatiile beneficiarului 14](#_Toc207371092)

[4.2. Perioada de implementare si de durabilitate a proiectului 19](#_Toc207371093)

[4.3. Modificarea contractului/deciziei de finantare 20](#_Toc207371094)

[3.3.1. Modificarea contractului/deciziei de finantare prin act aditional 21](#_Toc207371095)

[3.3.2. Modificări efectuate prin notificare cu acordul AM PR SV Oltenia 26](#_Toc207371096)

[3.3.3. Modificări efectuate prin notificare fără acord 27](#_Toc207371097)

[3.3.4. Suspendarea contractului/deciziei de finanțare 28](#_Toc207371098)

[3.3.5. Încetarea/rezilierea contractului de finanțare/deciziei de finantare 29](#_Toc207371099)

[3.4. Aspecte privind parteneriatele 31](#_Toc207371100)

[4. IMPLEMENTAREA CONTRACTULUI/DECIZIEI DE FINANTARE 33](#_Toc207371108)

[4.1. Mecanismul prefinantarii 34](#_Toc207371109)

[4.1.1. Conditii privind solicitarea prefinantarii 34](#_Toc207371110)

[4.1.2. Documente necesare prefinantarii 35](#_Toc207371111)

[4.1.3. Autorizarea si plata prefinanţării 36](#_Toc207371112)

[4.2. Mecanismul cererilor de rambursare 37](#_Toc207371114)

[4.2.1. Condiții privind cererea de rambursare 37](#_Toc207371116)

[4.2.2. Documente necesar a fi depuse la dosarul cererii de rambursare 38](#_Toc207371117)

[4.2.3. Autorizare si plată 48](#_Toc207371118)

[4.3. Mecanismul cererilor de plată 50](#_Toc207371119)

[4.3.1. Condiții 50](#_Toc207371121)

[4.3.2. Documente 51](#_Toc207371122)

[4.3.3. Autorizare şi plată 53](#_Toc207371123)

[4.3.4. Cererea de rambursare aferentă cererii de plată 54](#_Toc207371124)

[4.4. Recuperarea sumelor platite necuvenit/nejustificate corespunzator 57](#_Toc207371125)

[4.5. Verificarea cererilor prin vizite la faţa locului 62](#_Toc207371126)

[4.6. Recomandari privind contabilitatea si reconcilierea contabila AM PR SVO-Beneficiar 63](#_Toc207371127)

[4.7. Achizitiile in cadrul proiectelor finantate prin PR SVO 64](#_Toc207371128)

[4.7.1. Dosarul achiziției 65](#_Toc207371129)

[4.7.2 Activitati desfasurate la nivelul beneficiarilor care au calitatea de autoritatea contractanta 69](#_Toc207371130)

[4.7.3. Activitati desfasurate la nivelul beneficiarilor care NU au calitatea de autoritatea contractanta 77](#_Toc207371131)

[4.7.4. Verificarea achizitiilor de catre AM PR SVO 78](#_Toc207371132)

[4.8. Monitorizarea proiectelor 82](#_Toc207371138)

[4.8.1 Verificarea documentelor 82](#_Toc207371139)

[4.8.2 Tipuri de documente 83](#_Toc207371140)

[4.8.3 Desfasurarea vizitelor la fata locului 89](#_Toc207371141)

[4.9. Verificarea conformitatii proiectului tehnic 93](#_Toc207371142)

[4.9.1. Depunerea Proiectului Tehnic 94](#_Toc207371143)

[4.9.2. Analiza conformitatii proiectului tehnic 95](#_Toc207371144)

[4.9.3. Modificarea proiectului tehnic dupa avizarea conformitatii acestuia 97](#_Toc207371145)

[5. NEREGULI SI CONFLICT DE INTERESE 99](#_Toc207371162)

[6. CONTESTAŢII 104](#_Toc207371163)

[7. PASTRAREA SI ARHIVAREA DOCUMENTELOR 106](#_Toc207371169)

# PREAMBUL, ABREVIERI SI GLOSAR DE TERMENI

# Preambul

În cadrul Programului Regional 2021-2027, gestionat de către ADR Oltenia în calitate de Autoritate de Management, se vor finanța proiecte de peste 1,2 miliarde euro.

**Descriere succintă a PR SV Oltenia**

**PR SV Oltenia** reflectă orientările politicii de coeziune a Uniunii Europene pentru perioada 2021-2027, luând în considerare nevoile și provocările existente la nivelul regiunii, precum și concluziile Raportului de țară din 2019/2020 pentru România și sprijină obiectivele de politică asumate la nivel de UE prin intermediul unor tipuri de investiții care să contribuie la competitivitatea regională, inovare și digitalizare, eficiență energetică, mobilitate și conectivitate.

În acest sens, **prin strategia programului sunt asumate o serie de obiective specifice regionale (OSR)** corespunzătoare celor 5 OP stabilite de CE pentru perioada 2021–2027**:**

* Creşterea capacităţii de CDI și a competitivitatii intreprinderilor, precum si sprijinirea dezvoltarii de tehnologii srategice (OSR 1)
* Accelerarea transformării digitale (OSR 2);
* Reducerea emisiilor de carbon prin promovarea eficienței energetice, dezvoltarea infrastructurii verzi și îmbunătățirea transportului public urban (OSR 3);
* Creșterea mobilității și conectivității prin dezvoltarea unei infrastructuri de transport rutier modernă (OSR 4);
* Promovarea incluziunii prin asigurarea condițiilor optime în educație și sprijinirea infrastructurilor dedicate grupurilor vunerabile/dezavantajate (OSR 5);
* Dezvoltare integrată și valorificarea patrimoniului cultural și turistic (OSR 6).

In urma modificarilor recente, structura PR SVOltenia 2021-2027 este urmatoarea:

Prioritatea 1 - Competitivitate prin inovare și întreprinderi dinamice;

Prioritatea 2 - Digitalizare în beneficiul cetățenilor și al firmelor;

Prioritatea 3 - Eficiență energetică și infrastructură verde;

Prioritatea 4 - Mobilitate urbană durabilă;

Prioritatea 5 - Accesibilitate și conectivitate la nivel regional;

Prioritatea 6 - Educație modernă și incluziune sociala;

Prioritatea 7 - Dezvoltare teritorială sustenabilă;

Prioritatea 9 – Tehnologii strategice

Prioritatea Asistență tehnica.

Instituţiile care formează sistemul de implementare a Programului Regional Sud-Vest Oltenia 2021-2027 sunt:

| **Structura/organismul** | **ROL** |
| --- | --- |
| **ADR SV Oltenia** | -gestionarea și monitorizarea programului ca AM  -selectarea operațiunilorca AM  -gestionare si control în procesul de evaluare, selecție, contractare, monitorizare, verificarea cheltuielilor ca AM |
| **Comitetul de monitorizare al POR (CMPOR)** | -decizional în procesul de implementare a programului  -monitorizarea implementării programului |
| **Autoritatea de Certificare şi Plată (ACP) -** Ministerul Finanţelor Publice (MFP) | -stabilirea și transmiterea cererilor de plată către Comisia Europeană în vederea rambursării cheltuielilor către statul-membru |
| **Autoritatea de Audit** din cadrul Curţii Române de Conturi (AA) | -efectuează audituri ale bunei funcționări a sistemului de gestiune și control în cadrul programului |
| **Organismul Intermediar- Serviciu Inspectiei Fondurilor Europene** din cadrul **Direcției Generale de Inspecție Economico-Financiară (OI-SIFE) din cadrul Ministerul Finanțelor** | -atribuții privind activitatea de inspecție fonduri europene, constatarea si soluționarea neregulilor, stabilirea titlurilor de creanta pentru PR 2021-2027, stabilire a dobânzilor datorate pentru neachitarea la termen a obligațiilor prevăzute în titlul de creanță |

# Abrevieri

Lista abrevieriloreste prezentată în anexa nr. 1.2 a acestui manual.



# Glosar de termeni

Pentru o înțelegere și o utilizare ușoară a procedurii, termenii reprezentativi sunt explicitați în Anexa 1.3.

****

# INTRODUCERE

# Scopul manualului

În conformitate cu OUG 23/2023, art. 16, autoritatea de management elaborează și aprobă manualul beneficiarului care include prevederi clare și neechivoce, inclusiv etape, documente și orice informație necesară beneficiarului în relația cu autoritatea de management, inclusiv în ceea ce privește modificările contractuale, managementul financiar, monitorizarea, verificarea, autorizarea și rambursarea cheltuielilor, atât în perioada de implementare, cât și în perioada în care beneficiarul/liderul de parteneriat are obligația de a asigura caracterul durabil al operațiunilor potrivit art. 65 din Regulamentul UE 2021/1060, cu modificările și completările ulterioare. Manualul reprezintă un îndrumar și nu exonerează beneficiarul de respectarea legislației în vigoare la nivel național și european.

# Cadrul legal

Reglementări europene și naționale, documente programatice

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027;
* Regulamentul UE nr. 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Regulamentul UE nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul European de dezvoltare regională, Fondul social european Plus, Fondul de coeziune, Fondul pentru o tranziție justă și Fondul europena pentru afaceri martime, pescuit si acvacultură și de stabilire a noemlor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentr managementul frontierelor și politica de vize;
* Regulamentul UE nr. 2018/1046- Regulament (UE) al Parlamentului European și al Consiliului privind normele financiare aplicabile bugetului general al Uniunii;
* Directiva 2014/24/UE a Parlamentului European si a Consiliului din 26 februarie 2014 privind achizițiile publice si de abrogare a Directivei 2004/18/CE;
* Programul Regional Sud-Vest Oltenia 2021 – 2027;
* Legea nr. 98/2016 privind achizițiile publice, cu modificările și completările ulterioare;
* Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare;
* Legea nr. 101/2016 privind remediile şi căile de atac în materie de atribuire a contractelor de achiziţie publică, a contractelor sectoriale şi a contractelor de concesiune de lucrări şi concesiune de servicii, precum şi pentru organizarea şi funcționarea Consiliului Național de Soluționare a Contestaţiilor;
* Ordinul nr. 1284/12.08.2016**,** privind aprobarea Procedurii competitive aplicabile solicitanţilor/ beneficiarilor privaţi pentru atribuirea contractelor de furnizare, servicii sau lucrări finanţate din fonduri europene;
* Ordonanţa de urgenţă a Guvernului nr. 66/2011privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Hotărârea Guvernului nr. 875/2011pentru aprobarea Normelor metodologice de aplicare a prevederilor Ordonanţei de Urgenţă a Guvernului Nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Hotărârea Guvernului nr. 519/2014privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de Urgență a Guvernului nr. 66/2011, cu modificările și completările ulterioare;
* Legea nr. 10/1995 privind calitatea în construcții, republicată, cu modificările şi completările ulterioare;
* Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
* Hotărârea Guvernului nr 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Hotărârea Guvernului nr 1116/2023 privind modificarea si completarea HG 907/2016 pr privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Ordonanța de Urgență nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;;
* Decizia CE nr. C(2013)3452/14.05.2019- Ghidul pentru determinarea corecțiilor financiare aplicate de Comisia Europeană pentru cheltuielile finanțate de Uniunea Europeană prin management partajat, pentru neconformitate cu regulile de achiziție publică;
* Ghidul OLAF (Direcția D Politică, Unitatea D.2 Prevenirea fraudei) privind identificarea conflictelor de interese în procedurile de achiziții publice, referitoare la acțiuni structurale - Ghid practic destinat membrilor structurilor de conducere (orientări generale, recomandări și cele mai bune practici în materie);
* Carta ARACHNE – semnată de CE și reprezentanții statelor membre care utilizează ARACHNE;
* Manualul utilizatorului ARACHNE – versiunea aplicabilă anexată instrumentului de lucru de către dezvoltatorul aplicației;
* Manualul de utilizareSMIS - versiunea anexată instrumentului de lucru de către dezvoltatorul aplicației;
* Alte reglementări legale și documente de referință, în vigoare la data aplicării prezentei proceduri;

# MĂSURI DE COMUNICARE ȘI VIZIBILITATE

Măsurile de comunicare și vizibilitate se vor realiza în conformitate cu:

* Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul European de Dezvoltare Regională, Fondul Social European Plus, Fondul de Coeziune, Fondul pentru o Tranziție Justă și Fondul European pentru Afaceri Maritime, Pescuit și Acvacultură și de stabilire a normelor financiare aplicabile acestor fonduri, precum și Fondului pentru Azil, Migrație și Integrare, Fondului pentru Securitate Internă și Instrumentului de Sprijin Financiar pentru Managementul Frontierelor și Politica de Vize;
* Regulamentului (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune
* Ghidului de identitate vizuală - Vizibilitate, transparență și comunicare în perioada de programare 2021-2027 al MIPE, aprobat prin Ordinul ministrului investițiilor și proiectelor europene nr. 5.744/2023;
* Ghidului Comisiei Europene pentru statele membre referitor la Comunicare și reguli de vizibilitate pentru programele 2021-2027;
* Manualul de Identitate Vizuala al Programului Regional Sud-Vest Oltenia 2021-2027, versiunea la zi, aflat la urmatoarea adresa: [ADR SV Oltenia](https://pr2021-2027.adroltenia.ro/page.php?id=18).

**I. Reguli generale – cerinţe pentru toate proiectele**

Prevederile Manualului de identitate vizuală trebuie luate în considerare de către beneficiari în momentul elaborării proiectelor, în sensul în care beneficiarii trebuie să prevadă în bugete resursele necesare pentru activitățile de promovare a proiectelor (vizibilitate, transparență și comunicare). Dacă nu se specifică altfel în ghidul solicitantului, cheltuielile de comunicare și vizibilitate se consideră costuri eligibile. Prevederile Manualului de Identitate Vizuală se aplică beneficiarilor Programului Regional Sud-Vest Oltenia începând cu momentul semnării contractului de finanțare. Totuși, în cazul în care potențialul beneficiar realizează, anterior semnării contractului de finanțare, activități/ materiale de informare și comunicare pentru promovarea proiectului (broșuri, mape, pliante, site-uri etc.), acestea trebuie să respecte regulile din Manualul de identitate vizuală.

Toate materialele de informare și publicitate vor urmări promovarea Programului și a proiectului, nu a brand-ului beneficiarului sau/și al reprezentanților legali ai acestuia.

Pentru a crea unitate în realizarea și prezentarea materialelor grafice, dar și pentru a facilita realizarea acestora, toate documentele **sau materialele de comunicare vor fi redactate folosind o singură familie de fonturi Calibri.**

**Beneficiarii vor transmite pentru avizare designul/ conținutul materialelor de comunicare elaborate în vederea realizării activităților de informare și vizibilitate, asumate prin contractul de finanțare, cu cel puțin 15 zile lucrătoare înainte de lansarea și utilizarea acestora.**

Accesând site-ul **https://pr2021-2027.adroltenia.ro/**, găsiți o secțiune dedicată identității vizuale în care sunt incluse atât Manualul de Identitate Vizuală, cât și machete predefinite pentru o parte dintre materialele de informare și publicitate obligatorii și siglele obligatorii în diferite formate, precum si generatorul on line de machete <https://generator.adroltenia.ro/>.

Autoritatea de Management va monitoriza respectarea regulilor de identitate vizuală și activităților de comunicare. Conform prevederilor Regulamentului Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.

Beneficiarii au obligația de a pune la dispoziția Autorității de Management, la cererea acesteia, date și informații despre proiecte și stadiul lor de implementare, inclusiv fotografii (stadiul înainte de derulare, în timpul, la finalizarea proiectului), în vederea asigurării transparenței utilizării fondurilor.

De asemenea, beneficiarii au obligația de a pune la dispoziția instituțiilor, organelor, oficiilor sau agențiilor Uniunii, la cererea cestora, materialele de comunicare și vizibilitate realizate și acordă Uniunii Europene și Autorității de Management o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu anexa IX din Regulamentul 2021/1060.

Intervențiile ulterioare de modificare sau de completare a măsurilor de informare și vizibilitate, din partea Ministerului Investițiilor și Proiectelor Europene sau a Autorității de Management pentru Programul Regional Sud-Vest Oltenia, vor fi aduse la cunoștința beneficiarilor prin postarea noilor informații pe pagina web a Programului, în cadrul secțiunii Identitate vizuală: <https://pr2021-2027.adroltenia.ro/>. **Drept urmare, beneficiarii au obligația de a verifica și consulta periodic pagina web a Programului**.

1. **Elemente grafice obligatorii specifice Programului Regional Sud-Vest Oltenia 2021-2027**

**Elementele grafice obligatorii** **(specifice Programului Regional Sud-Vest Oltenia 2021-2027)** Acestea vor apărea vizibil, pe fața sau, după caz, pe prima pagină a oricărui material/ document (de comunicare a proiectului și din categoria livrabilelor și publicațiilor) aferent proiectului finanțat în cadrul Programului Regional Sud-Vest Oltenia 2021-2027:

* emblema Uniunii Europene cu declarația de finanțare „Cofinanțat de Uniunea Europeană”;
* sigla Guvernului României;
* sigla Programului Regional Sud Vest Oltenia 2021-2027;

**Alte elemente grafice** **(specifice Programului Regional Sud-Vest Oltenia 2021-2027)**

* simbolul Programului Regional Sud -Vest Oltenia 2021-2027;
* banda colorata;
* sloganul Programului Regional Sud -Vest Oltenia 2021-2027 „DEZVOLTĂM OLTENIA!”;
* sigla Agentiei pentru Dezvoltare Regionala Sud-Vest Oltenia;
* sigla beneficiarilor si a partenerilor;

1. **Materialele de vizibilitate şi comunicare minim obligatorii**

**Materialele de vizibilitate şi comunicare minim obligatorii** pentru proiecte, realizate în conformitate cu specificaţiile tehnice prevăzute în Manualul de identitate vizuală sunt:

* **Comunicate de presă** – beneficiarul va publica 2 comunicate de presă, respectiv la începutul și la finalizarea contractului, pe prima pagină a siteului propriu, precum și 2 comunicate de presă - la începutul și la finalizarea contractului, în orice alt mediu de comunicare cu vizibilitate mare pentru publicul larg (presă scrisă tipărită locală/ regională/ națională, publicații online etc).;
* **Realizarea unui panou/ plăci permanente/ afiș**
  1. Pentru proiectele a căror valoare totală depășește 500.000 euro
  2. Pentru proiectele a căror valoare totală nu depășește 500.000 euro
* **Aplicarea de autocolante/ plăcuțe**
* **Website/ conturi de social media**
* **Portofoliu de fotografii**

**Promovarea proiectelor de importanță strategică (OIS) și a proiectelor a căror valoare totală depășește 10.000.000 euro**

În cadrul Programului Regional Sud Vest Oltenia 2021-2027, operațiunea de importantă strategică este apelul de proiecte pentru Prioritatea 3, operațiunea A – „Investiții în clădirile publice în vederea asigurării/creșterii eficienței energetice și măsuri pentru utilizarea unor surse regenerabile de energie”.

În cazul proiectelor de importanță strategică (OIS) și al proiectelor a căror valoare totală depășește 10.000.000 euro, beneficiarii trebuie să asigure, pe lângă activitățile minime de comunicare enumerate în secțiunile anterioare, și organizarea a cel puțin unui eveniment/ unei activități de comunicare la finalizarea proiectului/ inaugurarea investiției, la care să fie invitate să participe Comisia Europeană, Reprezentanța Comisiei Europene în România, Biroul Parlamentului European în România, Autoritatea de Management pentru Programul Regional Sud-Vest Oltenia și Ministerul Investițiilor și Proiectelor Europene.

De asemenea, beneficiarii trebuie să realizeze:

• fotografii/ clipuri video de bună calitate pe toată perioada de implementare a proiectului, pentru ilustrarea progresului înregistrat, care vor fi furnizate, la cerere, și Autorității de Management pentru Programul Regional Sud-Vest Oltenia;

• un clip/ o prezentare care să reutilizeze vizualurile realizate în timpul proiectului, la finalizarea acestuia, care să promoveze evoluția proiectului în timp și să arate impactul operațiunii strategice și al sprijinului financiar european.

În cazul specific al acestor proiecte, beneficiarii mai pot realiza:

* (mini) campanii dedicate proiectului pe care îl gestionează;
* o promovare susținută în media, prin conferințe de presă, comunicate de presă, invitarea jurnaliștilor să viziteze proiectul, alte evenimente media, mai ales după atingerea unui anumit nivel de maturitate a proiectului;
* elaborarea unor materiale promoționale care să poată fi utilizate și de Comisia Europeană.

În acest context, beneficiarul are obligația de a elabora și transmite Autorității de Management pentru Programul Regional Sud-Vest Oltenia, după contractare, un Plan de acțiuni privind promovarea obiectivului/ proiectului în concordanță cu prevederile RUE 1060/2021.

Pentru proiectele etapizate, pentru încadrarea în categoria proiectelor cu valori de peste 10 milioane de euro - se va lua în considerare doar suma contractată din PR SV Oltenia 2021-2027.

**Reguli de identitate vizuală aplicabile proiectelor etapizate**

Beneficiarii proiectelor etapizate trebuie să realizeze toate activitățile și cerințele minime obligatorii de vizibilitate și comunicare menționate anterior, respectiv:

**1. Publicarea comunicatelor de presa**

În cazul proiectelor etapizate se va folosi modelul de comunicat pentru proiectele etapizate. În conținutul comunicatului se va face referire la ambele etape/programe de finanțare.

**2. Realizarea și expunerea unui panou/ plăci permanente/ afiș**

În cazul proiectelor etapizate se va folosi modelul de placa/panou/afiș pentru proiectele etapizate.

Valoarea totală a proiectului, care se va lua în considerare în cazul acestor tipuri de proiecte, este considerată valoarea totală a investiției (valoarea totală a contractului semnat în etapa I - POR 2014-2020).

Beneficiarul poate opta pentru redecorarea plăcilor/panourilor deja expuse, astfel încât acestea să respecte MIV PR SV OLTENIA 2021-2027.

**3.** **Aplicarea de autocolante/plăcuțe** pe mașini unelte (echipament industrial)/utilaje.

Dacă echipamentele au fost achiziționate în etapa I (2014-2020)– se va respecta modelul autocolantului din MIV POR 2014-2020. Dacă au fost achiziționate în etapa II – se va respecta modelul din MIV PR SV 2021-2027.

**4.** **Website/conturi de social media**

În conținutul acestora se va face referire la ambele etape/programe de finanțare.

**5.** **Portofoliul de fotografii**

**6. În cazul proiectelor etapizate cu o valoare totală de peste 10 milioane de euro, finanțate prin etapa II – PR Sud-Vest 2021-2027, se va organiza cel puțin un eveniment de comunicare la finalizarea proiectului, care să implice participarea unor reprezentanți din partea Comisiei Europene și ai Autorității de Management pentru program.**

# Comunicarea cu beneficiarii

Conform OUG 23/2023 cap. XI, art.30, (1) Schimbul de informații între autoritatea de management/organismul intermediar, după caz, și beneficiar are loc electronic prin utilizarea sistemului informatic MySMIS2021/ SMIS2021+.

În mod excepţional, schimbul de informaţii între autoritatea de management şi beneficiar poate avea loc prin e-mail şi/sau pe suport hârtie, în eventualitatea unui caz de forţă majoră, a funcţionării defectuoase a sistemului informatic MySMIS2021/SMIS2021+ sau a întreruperii legăturii cu acesta pentru o perioadă care depăşeşte o zi lucrătoare în ultima săptămână înainte de termenul de răspuns.

Răspunsul la o solicitare se transmite în maxim 10 zile lucrătoare prin e-mail sau prin adresă. În cazul în care pentru formularea răspunsului este necesar un termen mai mare (de ex. sunt necesare puncte de vedere de la alte instituții, etc), solicitantul va fi informat în maxim 5 zile cu privire la această situație.

Pentru solicitările transmise pe mail de către beneficiarii PRSVO (sau din partea unei instituții) răspunsurile vor fi transmise după cum urmează:

* pe adresa de mail de la care a fost primita solicitarea;
* pe adresa oficială a instituției, dacă e cazul;
* pe adresa de contact menționată în contractul de finanțare;

# DEMARAREA CONTRACTULUI/DECIZIEI DE FINANTARE

# Obligatiile beneficiarului

În cadrul unui proiect, conform contractului de finanțare (model aprobat prin Ordinul Ministrului Investitiilor si Proiectelor Europene nr. 2.041/25.05.2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027, actualizat si modificat prin Ordinul MIPE 6059/2024, respectiv Ordinul MIPE 714/2025), Beneficiarul are o serie de obligații și responsabilități, respectiv:

* Beneficiarul are responsabilitatea asigurării unui management financiar riguros și asigurării resurselor financiare pentru cofinanțare și cheltuieli neeligibile, precum și pentru finanțarea cheltuielilor eligibile în concordanță cu prevederile prezentului contract de finanțare și ale legislației europene şi naționale aplicabile. Totodată, Beneficiarul are responsabilitatea implementării proiectului în vederea atingerii obiectivelor stabilite și a indicatorilor asumați, în concordanță cu prevederile prezentului contract de finanțare și ale legislației europene şi naționale aplicabile.
* Beneficiarul are obligația de a începe executarea contractului de finanțare, după semnarea acestuia și de a realiza toate activitățile prevăzute în cererea de finanțare, fără a depăși perioada de implementare specificată.
* In cazul in care face parte din categoria institutiilor publice, indiferent de sisitemul de finantare si de subordonare, Beneficiarul va deschide contul/conturile de proiect în sistemul Trezoreriei Statului. In cazul in care nu face parte din categoria institutiilor publice, acestia pot opta pentru deschiderea contului/conturilor speciale de proiect în sistemul Trezoreriei Statului sau la instituții de credit în conformitate cu prevederile art. 50 alin. (3) din Hotărârea Guvernului nr. 829/2022.
* Beneficiarul are obligația de a pune la dispoziția AM, sau oricărui alt organism abilitat de lege, conform prevederilor art. 31 alin (2) din Ordonanța de urgență a Guvernului nr. 133/2021, documentele și/sau informațiile necesare pentru verificarea modului de utilizare a finanțării nerambursabile, la cerere și în termenul solicitat de AM, precum și să asigure condițiile pentru efectuarea verificărilor la fața locului.
* Beneficiarul se angajează să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate privind gestiunea tehnică și financiară a proiectului, pe suport hârtie sau în format electronic, în original. Documentele trebuie sa fie ușor accesibile și arhivate astfel încât să permită verificarea lor. Beneficiarul este obligat să informeze cu privire la locul arhivării documentelor, în termen de 3 zile lucrătoare de la transmiterea solicitării de către AM/OI/organismul abilitat și de a asigura accesul neîngrădit la documente în locul respectiv.
* Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
* Beneficiarul are obligația îndosarierii și păstrării în bune condiții a tuturor documentelor aferente proiectului în original, inclusiv copii ale documentelor partenerilor, dacă este cazul, privind activitățile şi cheltuielile eligibile în vederea asigurării unei piste de audit adecvate, în condițiile prevăzute la art. 31 alin (1) din Ordonanța de urgență a Guvernului nr. 133/2021. În situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.
* Toate documentele vor fi păstrate până la închiderea oficială a programului sau până la expirarea perioadei pentru care trebuie asigurat caracterul durabil, respectiv a perioadei de sustenabilitate/durabilitate a proiectului, după caz, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către Beneficiar, iar acest termen se întrerupe fie în cazul unor proceduri judiciare, fie la cererea Comisiei Europene, în condițiile prrevăzute la art. 82 din Regulamentul (UE) 2021/1060.
* Beneficiarul unei măsuri de ajutor de stat sau de minimis are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică, cu respectarea prevederilor Ordonanță de urgență a Guvernului nr. 77/2014.
* În cazul nerespectării prevederilor anterioare, Beneficiarul este obligat să restituie suma aferentă documentelor lipsă, rambursată/plătită de AM în cadrul proiectului, reprezentând valoarea nerambursabilă eligibilă din fonduri europene și valoarea nerambursabilă eligibilă din bugetul național, sau acesta poate fi obligat să restituie întreaga sumă rambursată/plătită de către AM aferentă proiectului, inclusiv dobânzile/penalizările aferente, în acord cu prevederile art. 31 alin (3) și (4) din Ordonanța de urgență a Guvernului nr. 133/2021.
* Beneficiarul este obligat să încarce în MySMIS2021 toate documentele aferente implementării proiectului semnate electronic cu semnătură electronică extinsă, bazată pe un certificat calificat valabil, nesuspendat sau nerevocat, conform legislației în vigoare*.*
* Beneficiarul este obligat să prevadă/includă în bugetul propriu sumele necesare finanțării proiectului, inclusiv asigurarea cofinanțării şi a finanțării cheltuielilor neeligibile ce îi revin conform prevederilor contractului/deciziei de finanțare și în vederea efectuării plăților în legătură cu implementarea proiectului, cu respectarea prevederilor legislației europene și naționale aplicabile și ale contractului/deciziei de finanțare.
* Beneficiarul trebuie să țină o evidență contabilă analitică a proiectului, utilizând conturi analitice distincte pentru reflectarea tuturor operațiunilor referitoare la implementarea proiectului, în conformitate cu dispozițiile legale aplicabile.
* În situația în care implementarea proiectului presupune achiziționarea de produse, servicii ori lucrări, Beneficiarul are obligația de a respecta prevederile legislației europene și naționale în vigoare în domeniul achizițiilor publice/achizițiilor sectoriale/ achizițiilor în domeniile apărării şi securităţii sau dispozițiile legale privind achizițiile efectuate de beneficiarii privați, după caz.
* Beneficiarul are obligația întocmirii și transmiterii cererilor de rambursare și, după caz, a cererilor de plată și a cererilor de prefinanțare şi de a pune la dispoziția AM documentele justificative ce însoțesc cererea de rambursare/plată/prefinanțare, spre a fi verificate de către AM în vederea efectuării rambursării/plății.
* Beneficiarul are obligația respectării termenelor de transmitere a cererilor de rambursare, și după caz, a cererilor de plată și a cererilor de prefinanțare, în condițiile contractului/deciziei de finanțare și ale legislației aplicabile.
* Beneficiarul are obligația și responsabilitatea întocmirii și transmiterii Rapoartelor de progres și a documentelor justificative care îl însoțesc, în termenul prevăzut la art. 13 alin. (4) din contractul/decizia de finanțare.
* Beneficiarul are obligaţia de a încărca, în sistemul MySMIS2021, dosarul aferent achizițiilor realizate, în format electronic, în termen de 10 zile lucrătoare de la data încheierii contractului de achiziţie/actelor aditionale la contractele de achizitie, în vederea realizării de către AM a verificării procedurii de achiziţie/indeplinirii conditiilor de modificare a contractelor de achizitie .
* Beneficiarul are obligația să asigure resursele necesare desfășurării activităților proiectului, conform cererii de finanțare, în termenele stabilite prin contractul/decizia de finanțare.
* Beneficiarul este obligat să realizeze măsurile minime de informare şi publicitate prevăzute la art. 50 din Regulamentul (UE) 2021/1060 și în Ghidul Solicitantului, detaliate în Condițiile Specifice, după caz, precum și să asigure respectarea prevederilor Ghidului de Identitate Vizuală-Vizibilitate, transparenta si comunicare in perioada de progamare 2021-2027 elaborat de Ministerul Investițiilor și Proiectelor Europene si aprobat prin Ordinul MIPE nr. 5.744/2023, cu modificarile ulterioare, sub sancțiunea aplicării de către AM a măsurilor prevăzute la art. 50 alin. (3) din Regulamentul (UE) 1060/2021.
* Beneficiarul are obligația de a restitui AM, orice sumă ce constituie plată nedatorată/sume necuvenite plătite eronat de către AM în cadrul prezentului contract de finanțare, în termen de 5 zile lucrătoare de la data primirii notificării. Nerespectarea termenului menționat anterior dă dreptul AM de a solicita beneficiarului dobânda legală datorată, stabilită conform legislației în vigoare.
* Beneficiarul este obligat să informeze AM despre orice situație care poate determina încetarea sau întârzierea executării contractului/deciziei de finanțare, în termen de maximum 5 zile lucrătoare de la data luării la cunoștință despre o astfel de situație, urmând ca AM să decidă cu privire la măsurile corespunzătoare.
* Beneficiarul își asumă integral răspunderea pentru prejudiciile cauzate terților din culpa sa, pe durata contractului/deciziei. AM va fi degrevat de orice responsabilitate pentru prejudiciile cauzate terților de către Beneficiar, ca urmare a executării contractului de finanțare, cu excepția celor care pot fi direct imputabile acestora.
* În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM.
* Beneficiarul are obligația de a comunica cu AM în legătură cu contractul/decizia de finanțare, exclusiv prin intermediul sistemului MySMIS2021. În cazul unei defecțiuni a sistemului MySMIS2021 sau a forței majore, Beneficiarul poate prezenta informațiile solicitate prin poștă și/sau electronic, prin email, în condițiile prevăzute la art. 21. Beneficiarul va încărca documentele respective în MySMIS2021, în termen de 15 zile calendaristice de la restabilirea funcționalității sistemului MySMIS2021 sau de la încetarea forței majore.
* Beneficiarul are obligația de a asigura funcționarea tuturor bunurilor, echipamentelor achiziționate prin proiect, la locul de desfășurare/locațiile de implementare a proiectului şi exclusiv în scopul pentru care au fost achiziționate, atât în perioada de implementare, cât și în perioada în care are obligația să asigure sustenabilitatea proiectului/caracterul durabil al proiectului, așa cum este acesta reglementat la art. 2, alin (5) - (6) al contractului/deciziei de finanțare.
* Beneficiarul are obligația de a nu modifica locația bunurilor și echipamentelor achiziționate în cadrul proiectului fără acordul prealabil al AM cu privire la acest fapt, solicitat cu cel puțin 10 zile lucrătoare înainte, fără ca această modificare să facă parte dintr-un proces de relocare.
* Beneficiarul are obligația de a nu întreprinde acțiuni de relocare, precum și să nu înstrăineze și să nu închirieze bunurile achiziționate ca urmare a obținerii finanțării prin Program, atât în perioada de implementare a proiectului, cât și în perioada în care are obligația să asigure caracterul durabil al proiectului, respectiv perioada de sustenabilitate/durabilitate, așa cum este aceasta reglementată la art. 2, alin (5) - (6) al contractului de finanțare.
* Beneficiarul, pentru asigurarea finanțării cheltuielilor necesare implementării proiectului, precum şi pentru asigurarea cofinanțării, inclusiv în perioada pentru care trebuie asigurat caracterul durabil, respectiv perioada de sustenabilitate/durabilitate, după caz, în condiții obiective și justificate, poate constitui garanții în favoarea unei instituții de credit, sub forma instituirii unei ipoteci asupra activelor fixe care fac obiectul contractului de finanțare/deciziei de finantare, în condițiile legii. Beneficiarul este obligat să transmită AM, o copie a contractului de credit şi a celui de ipotecă în termen de maximum 10 zile lucrătoare de la semnarea acestuia; în cazul imobilelor, aceasta va fi însoțită de raportul de evaluare a imobilului finanțat în cadrul contractului de finanțare, realizat de către un evaluator independent autorizat ANEVAR.
* Beneficiarul are obligația de a nu schimba activitatea desfășurată prin utilizarea activelor corporale/necorporale realizate/achiziționate din finanțarea nerambursabilă în perioada în care are obligația să asigure caracterul durabil al proiectului, respectiv perioada de sustenabilitate/ durabilitate, așa cum este aceasta reglementată la art. 2, alin (5) - (6) al contractului/deciziei de finanțare.

Beneficiarul este obligat să restituie finanțarea nerambursabilă plătită pentru activele respective, inclusiv dobânzile/penalizările aferente.

* Beneficiarul are obligația de a pune în aplicare toate instrucțiunile emise de AM în legătură cu obiectul contractului/deciziei de finanțare la termenele și în condițiile stabilite prin acestea.
* Beneficiarul are obligația de a asigura corespondența precum și prezentarea documentelor în legătura cu implementarea/monitorizarea/cererile de prefinanțare/cererile de plată/cererile de rambursare, precum și orice alte categorii de documente numai prin sistemul informatic MySMIS2021.
* Beneficiarul suportă din bugetul propriu sumele rezultate din corecțiile financiare provenind din erori extrapolate identificate de către structurile de control/audit.
* Beneficiarul își exprimă acordul cu privire la prelucrarea, stocarea şi arhivarea datelor obținute pe parcursul desfășurării contractului/deciziei de finanțare, în vederea utilizării de către AM, precum și de către organismele naționale și europene abilitate conform legii, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene.
* Beneficiarul are obligaţia de a asigura furnizarea către AM PR SV Oltenia a următoarelor categorii de date privind utilizarea fondurilor: prenumele, numele şi data naşterii beneficiarului real/beneficiarilor reali al/ai destinatarului fondurilor sau al contractantului, astfel cum este definit la art. 3 alin. (6) din Directiva UE 849/2015 a Parlamentului European şi a Consiliului din 20 mai 2015 privind prevenirea utilizării sistemului financiar în scopul spălării banilor sau finanţării terorismului, de modificare a Regulamentului UE nr. 648/2012 al Parlamentului European şi al Consiliului şi de abrogare a Directivei 2005/60/CE a Parlamentului European şi a Consiliului şi a Directivei 2006/70/CE a Comisiei.
* Beneficiarul are obligația de a notifica AM cu privire la starea de insolvență/ faliment/încadrarea întreprinderii ca ”întreprindere în dificultate” și altele asemenea in termne de 15 zile.
* Beneficiarul are obligația să se asigure că este respectat principiul ”de a nu prejudicia în mod semnificativ” (”do not significantly harm” engl. orig.) pe tot parcursul implementării proiectului, inclusiv prin includerea de cerințe specifice în documentațiile și contractele de achiziții, acolo unde este cazul.
* Beneficiarul are responsabilitatea de a se asigura că nu solicită la decontare aceleași costuri incluse în cadrul proiectului din mai multe surse de finanțare publice naționale sau europene.
* *pentru proiectele de infrastructură/obiective de investiții și/sau care presupun execuția de lucrări*
* Beneficiarul are obligația de a se asigura că la emiterea ordinului de începere a execuției lucrărilor sunt îndeplinite toate condițiile legale pentru executarea acestora.
* Beneficiarul are obligația să prevadă în documentațiile de achiziții care vizează infrastructuri cu o durată de viață mai mare de 5 ani prevederi referitoare la ”imunizarea climatică”, așa cum este definită la art. 2, pct. 42 din Regulamentul (UE) 1060/2021.



* Beneficiarul are obligația să prevadă clauze în contractele de achiziție aferente activității de bază, conform cărora contractorii şi subcontractorii organizează şi actualizează documentația privind execuția lucrărilor, aferentă cărții tehnice a construcției, prevăzută la art. 17 din Legea nr. 10/1995 privind calitatea în construcții, republicată, cu modificările şi completările ulterioare, şi au obligația să pună la dispoziția beneficiarului orice documente şi/sau informații necesare pentru verificarea modului de implementare a contractului/deciziei de achiziție. In situatia in care au fost incheiate contracte d achizitie, la data semnarii contractului de finantare, beneficiarul incheie acte aditionale la contracte de achizitie pentru a asigura aplicarea clauzelor contractuale asa cum se precizeaza mai sus.

|  |
| --- |
| Atât **Cererea de finanțare** cât și **Bugetul** aprobate devin anexe ale **Contractului de Finanțare/decizia de finantare**, astfel, aflându-se sub incidența aceluiași regim de obligații și responsabilități. |

# Perioada de implementare si de durabilitate a proiectului

**Perioada de implementare** a unui proiect este exprimată în luni calendaristice si va cuprinde, daca este cazul, si perioada de desfasurare a activitatilor proiectului inainte de semnarea contractului de finantare, conform regulilor de eligibilitate a cheltuielilor.

**Perioada de implementare** a unui proiect este specificată în Cererea de Finanţare, precum și în Contractul/decizia de Finanțare semnat/a, art 2 (2).

Ulterior semnării **Contractului/deciziei de Finanțare**, perioada de implementare poate fi redusă sau extinsă prin acordul partilor, in conformitate cu prevederile **art.10 – Modificari si completari**, cu incadrare in perioada de implementare maxima stabilita in Ghidul Solicitantului, daca aceasta a fost prevazuta, fără ca aceasta sa depaseasca data de **31.12.2029.**

**Data de începere** a implementării proiectului este specificată în Contractul /decizia de finanțare, aceasta cuprinzând, dacă este cazul, și perioada de desfășurare a activităților proiectului înainte de semnarea contractului/deciziei de finanțare.

**Data finalizării** implementării proiectului se calculează în funcție de durata proiectului și data de începere a implementării acestuia. Când termenul este stabilit pe luni, el se împlinește în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlinește în ultima zi a acestei luni. Dacă ultima zi a termenului este o zi nelucrătoare, termenul se consideră împlinit la sfârșitul primei zile lucrătoare care îi urmează.

**Contractul/decizia de finanțare intră în vigoare și produce efecte** de la data semnării de către ultima parte.

**Contractul/decizia de finanțare** își încetează valabilitatea la data executării integrale a oricăreia şi a tuturor obligaţiilor pe care contractul şi/sau legislaţia aplicabilă le stabilesc în sarcina părţilor contractante, în legătură cu sau decurgând din implementarea proiectului şi/sau decurgând din acordarea finanţării nerambursabile, până la data închiderii oficiale a **PR SVO 2021-2027**.

**Perioada de durabilitate/ sustenabilitate** a proiectului reprezintă perioada care începe din ziua calendaristică imediat următoare efectuării ultimei plăți de către AM PR în cadrul contractului de finanțare și are o durată de trei/cinci ani calendaristici, în cadrul căreia beneficiarul finanțării trebuie să mențină investiția, obiectivele și indicatorii asumați prin proiect.

Astfel, perioada de durabilitate / sustenabilitate a unui proiect se referă la intervalul de timp în care rezultatele, beneficiile și impactul proiectului se mențin și persistă după finalizarea sa.

Durabilitatea unui proiect este o componentă importantă a planificării și managementului proiectului, deoarece este necesar să se asigure că impactul și beneficiile proiectului vor continua să existe și să aibă un efect pozitiv după finalizarea finanțării sau a sprijinului inițial.

# Modificarea contractului/deciziei de finantare

Pe durata implementării contractului de finanțare, părțile au dreptul de a conveni modificarea clauzelor contractului și/sau Anexelor acestuia, printr-un act adițional, încheiat în aceleași condiții ca și contractul de finanțare, sau prin notificare, în condițiile stipulate în contractul de finanțare.

Modificările/completările contractului de finanțare pot fi inițiate, atât de către AM PR SV Oltenia, cât şi de către Beneficiar, conform prevederilor stipulate în cadrul contractul de finanțare.

În funcție de prevederile contractului de finanțare, caracterul modificărilor poate fi asociat următoarelor situații, după caz:

1. întocmirea unui act adițional la contractul de finanțare;

2. notificare care necesita acordul AM PR SV Oltenia ;

3. notificarea primită are doar caracter informativ, nu necesită acordul AM PR SV Oltenia

4. suspendarea sau încetarea/rezilierea contractului de finanțare;

### 3.3.1. Modificarea contractului/deciziei de finantare prin act aditional

Principiile generale care stau la baza solicitării de modificare a contractului/deciziei de finanțare, prin act adițional, sunt următoarele:

* Actul adițional nu poate avea caracter retroactiv;
* Actul adițional nu poate produce schimbări în contract, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanților, în cadrul cererilor de propuneri de tip competitiv;
* Solicitarea unui beneficiar de modificare a contractului de finanțare trebuie să aibă rațiuni

bine întemeiate; AM PR SV Oltenia examineaza motivele furnizate de beneficiar și respinge cererile care prezintă justificări nefundamentate sau care nu respectă prevederile ghidurilor și/sau a legislației naționale relevante;

* Modificările solicitate la contractul de finanțare nu vor afecta funcționalitatea și viabilitatea economică a proiectului și vor respecta criteriile de eligibilitate și selecție;
* Intensitatea ajutorului de stat (procentele de finanțare) trebuie respectată în cazul suplimentării/reducerii bugetului proiectului. **Orice modificare a Contractului de finanțare sau a Proiectului nu poate în nici un caz conduce la creșterea valorii finanțării nerambursabile și/sau a procentului pe care aceasta îl reprezintă din valoarea totală eligibilă a Proiectului specificată în cadrul contractului de finantare**. Modificarea valorii totale a proiectului se va putea realiza exclusiv prin contribuția proprie, prin majorarea valorii neeligibile a Proiectului.
* Prelungirea perioadei de implementare a proiectului nu se poate realiza în nici un caz după expirarea acesteia.
* Modificările contractului pot să fie efectuate numai în perioada de valabilitate a contractului și nu pot fi efectuate retroactiv.
* Scopul Actului adițional trebuie să fie legat de natura proiectului acoperit prin contractul inițial.

Actul adițional poate fi inițiat de oricare dintre părțile semnatare utilizând modelul din Anexa 15 Model de act adițional.

Cazuri care pot face obiectul unui act adițional:

1. **Modificarea Planului de monitorizare a proiectului.** In cazuri temeinic justificate, beneficiarul poate solicita decalarea anumitor termene pentru indeplinirea indicatorilor de etapa;
2. **Modificarea bugetului proiectului**, fără a afecta obiectivul general/scopul proiectului; Beneficiarul poate solicita diminuarea sau creșterea valorii proiectului indicată în Contractul de finanțare, transmițând în acest sens o solicitare de act adițional către AM PR SV Oltenia - DMP, însoțită de documente justificative.

NOTĂ: **Valoarea finanțării nerambursabile acordate nu va putea fi majorată!**

Creșterea valorii proiectului poate avea loc exclusiv prin creșterea valorii neeligibile fără a depăși limitele maxime specificate prin contractul de finanțare sau cele precizate prin ghidul solicitantului, în caz contrar proiectul devenind neeligibil. In cazul in care se mareste valoarea proiectului prin creșterea valorii neeligibile modificarea va fi solicitata prin notificare.

Beneficiarul este obligat să transmită împreună cu solicitarea de modificare și documente din care să reiasă angajamentul acestuia că va asigura, din resurse proprii, fondurile suplimentare necesare, precum și disponibilitatea acestor fonduri.

Notificarea ce implică majorarea valorii neeligibile a proiectului trebuie să fie însoțită de un nou angajament legal al beneficiarului cu privire la partea sa de contribuție (nouă Hotărâre a APL, organelor de conducere statutare etc.).

Sunt permise modificări și realocări ale valorilor între capitole de buget în condițiile în care aceste modificări se fac peste limita a 10% între capitolele bugetare, cu respectarea limitelor maxime ale capitolelor/liniilor bugetare acolo unde este cazul. În aceste situații, beneficiarul va demonstra prin documente justificative oportunitatea și implicațiile noilor soluții tehnice și financiare respectând criteriile de eligibilitate și selecție pentru care proiectul a fost aprobat, încadrându-se în valoarea angajată prin contract.

De asemenea, beneficiarul va demonstra prin documente justificative că aceste modificări nu aduc atingere asupra termenelor de execuție precizate prin cererea de finanțare, în cazul efectuării unor modificări asupra liniilor bugetare, care au valori maxime impuse de prevederile regulamentelor comunitare sau legislației naționale, sau de regulile de eligibilitate stabilite de AM PR SV Oltenia, modificarea poate fi făcută cu condiția de a nu se depăși limita maximă impusă și fără a afecta obiectivul general/scopul proiectului. In cazul modificarilor bugetare beneficiarul va transmite odata cu solicitarea de modificare si Anexa 8 Solicitare modificare buget (anexa 3.3.5 la Manualul beneficiarului) .

**Orice modificare se face cu menținerea proporțiilor dintre Valoarea eligibilă nerambursabilă din FEDR/Valoarea eligibilă nerambursabilă din bugetul național/Cofinanțarea eligibilă a Beneficiarului așa cum sunt specificate în contractul/decizia de finanțare.**

1. **Prelungirea duratei de implementare a proiectului**

Prelungirea duratei de implementare nu se poate realiza după expirarea acesteia, așa cum rezultă din contractul de finanțare.

Sub nici o formă termenul limită de implementare nu poate depăși perioada maximă de implementare a programului.

În cazul solicitărilor de prelungire a termenului de execuție a investiției/prelungirea duratei de implementare a proiectului, se impune prezentarea printr-un memoriu justificativ detaliat a cauzelor care au dus la nerespectarea termenelor prevăzute în contractul de finanțare, precum și noul grafic de implementare tehnică și financiară a proiectului și o copie a contractului cu executantul lucrării/furnizorului/prestatorului (după caz).

1. **Schimbarea componenței parteneriatului** este permisă doar dacă sunt îndeplinite următoarele condiții cumulative:

* este confirmată printr-un act adițional, încheiat în condițiile prezentului contract de finanțare,
* schimbarea respectivă este determinată de retragerea unuia sau a mai multor parteneri, și
* partenerii se angajează să preia toate drepturile și obligațiile ce reveneau, prin Acordul de parteneriat, partenerului retras, inclusiv obligația de a asigura, din resurse proprii, întregul cuantum al cofinanțării eligibile și neeligibile pentru proiect.

În acest caz, beneficiarul este obligat să transmită împreună cu cererea de modificare a contractului de finanțare și documentele din care să reiasă acest angajament, precum și asigurarea fondurilor necesare.

Atât beneficiarul cât și AM PR SV Oltenia vor avea în vedere ca schimbarea componenței parteneriatului să nu conducă la alterarea/afectarea criteriilor de eligibilitate și selecție pentru care proiectul a fost aprobat.

1. **Cererea de revizuire a unor indicatori/rezultate anticipate/activități**.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a proiectului va fi redusă proporțional.

**Orice modificare a indicatorilor/rezultatelor anticipate din cadrul proiectului prin diminuarea acestora, realizate prin semnarea unui act adițional, nu va conduce în nici un caz la diminuarea sau afectarea scopului/obiectivului general al proiectului și a criteriilor de eligibilitate și selecție pentru care proiectul a fost aprobat.**

1. **Modificarea locatiei de implementare** – se aplica exclusiv beneficiarilor privati.

Pentru proiectele care includ doar achizitii de servicii si/sau dotari este permisă modificarea locației de implementare a proiectului, cu respectarea conditiilor de eligibilitate, fara sa afecteze indeplinirea indicatorilor, atingerea rezultatelor si obiectivelor proiectului pentru care se acorda finantarea nerambursabila.

Pentru proiectele ce includ lucrari de constructie, ale caror costuri se justifica prin Devizul general, indiferent daca se supun sau nu autorizarii, nu este permisa modificarea locatiei de implementare a proiectului.

Odata cu solicitarea de modificare a locatiei de implementare se vor depune ca documente suport – certificat constatator, documente de proprietate, act de la mediu (daca este cazul), planul de amplasament al echipamentelor in noua locatie. In vederea verificarii daca locatia este adecvata pentru realizarea proiectului se va efectua obligatoriu o vizita de monitorizare la fata locului dupa care se va incheia actul aditional.

*Valoarea eligibilă nerambursabilă a contractului de finanţare/deciziei de finanţare, după caz, se poate majora prin acte adiţionale doar în situaţia unor circumstanţe de natură obiectivă, bine justificate, care nu au depins de acţiunea/inacţiunea părţilor contractului de finanţare şi care sunt reglementate prin acte normative.*

Actul adițional intră în vigoare la data semnării de către ultima parte, cu excepția cazurilor în care prin actul adițional se confirmă modificări intervenite în legislația națională și/sau europeană relevantă, cu impact asupra executării contractului de finanțare, situații în care modificarea respectivă intră în vigoare de la data menționată în actul normativ corespunzător.

**Modificarea contractului/deciziei de finanțare la propunerea Beneficiarului**

În situația în care Beneficiarul propune modificarea contractului/deciziei de finanțare, acesta va iniția solicitarea în MySMIS cu cel puțin 30 de zile înainte de data la care se intenționează intrarea în vigoare a modificării la contract/deciziei, înaintând și toate documentele justificative necesare.

Modificarea unui contract/unei decizii prin act adițional se poate face numai după primirea de către Directia Monitorizare Proiecte a unei Note explicative (memoriu justificativ) pentru justificarea încheierii unui act adițional (Anexa 16 Nota explicativă pentru actul adițional - Anexa 3.3.2 la Manualul Beneficiarului) care va include și prezentarea stadiului actual al proiectului (menționându-se contractele atribuite în cadrul acestuia), însoțită de documentele justificative necesare.

Procedura de modificare a contractului de finanțare prin act adițional se derulează doar în sistemul informatic MySMIS2021/SMIS2021+, în format electronic, astfel:

1. Beneficiarul finanțării transmite, prin sistemulul informatic MySMIS2021/SMIS2021+, Modulul Contractare, o solicitare de modificare a contractului de finanțare, în acord cu clauzele contractuale existente, încărcând toate documentele justificative necesare (solicitare, Memoriul justificativ, documente suport etc.).
2. Solicitarea de modificare a contractului de finanțare se analizează de către AM și, în cazul în care constată neclarități/neconformități sau documente incomplete, se transmite beneficiarului, prin MySMIS2021/SMIS2021+, o scrisoare de clarificare.
3. Dacă modificările propuse de Beneficiar nu sunt justificate, AM va informa beneficiarul, prin sistemul informatic MySMIS2021/SMIS2021+, despre respingerea solicitării acestuia, cu precizarea motivelor respingerii.
4. Dacă solicitarea poate fi avizată, AM va asigura deblocarea în Modulul Contractare a secțiunilor/anexelor relevante ale cererii de finanțare din sistemul informatic MySMIS2021/SMIS2021+, în vederea modificării/actualizării de către beneficiar a acestora în conformitate cu solicitarea.
5. După versionarea Cererii de finanțare cu modificările solicitate, AM aprobă modificările propuse in urma actualizarii cererii de finantare in mysmis. Aprobarea modificărilor se comunică beneficiarului exclusiv prin sistemul informatic MySMIS2021/SMIS2021+, prin transmiterea Actului aditional în vederea semnării de către beneficiar/adresa aprobare notificare.
6. După primirea actului adițional de la beneficiar, AM va asigură semnarea acestuia și inchiderea fluxului în MySMIS2021/SMIS2021+ prin generarea arhivei finale/ pentru notificare se va incheia fluxul notificarii dupa transmiterea adresei de aprobare.

**Modificarea contractului/deciziei de finanțare la propunerea AM PR SV Oltenia**

Propunerea de modificare a unui contract/decizie se poate face direct de către AM PR SV Oltenia, prin DMP, în condițiile prevăzute de contractul de finanțare.

În prealabil, Secțiunile/anexele contractelor/deciziei vor fi deblocate de OM în vederea modificării (dacă este cazul), iar ulterior se va genera arhiva finală.

Prin excepție de la prevederile generale privind modificarea contractului de finanțare prin

încheierea unui act adițional, AM PR SV Oltenia are dreptul de a modifica unilateral prin notificare următoarele anexe la contract: Acordarea și recuperarea prefinanțării; Condiții de rambursare și plată a cheltuielilor; Măsuri de informare și publicitate; Monitorizarea și raportarea; Formulare și alte documente relevante.

### 3.3.2. Modificări efectuate prin notificare cu acordul AM PR SV Oltenia

Prin excepţie contractul de finanţare poate fi modificat prin notificare, cu justificare adecvată şi temeinică, adresată autorităţii de management atunci când intervine una din următoarele situaţii:

1. modificări intervenite în bugetul estimat al proiectului între categoriile de cheltuieli în limita a 10% din categoria de cheltuială din care se transferă, cu condiţia încadrării în limitele maxime prevăzute în Ghidul solicitantului, în limitele finanţării nerambursabile şi a indicatorilor de proiect după caz;

Odata cu transmiterea solicitarii si memoriului justificativ se va transmite si Anexa 8 Solicitare modificari bugetare (anexa 3.3.5 la Manualul Beneficiarului).

1. modificarea secţiunii „Justificare“ din cadrul bugetului, în condiţiile în care nu se modifică valoarea liniei bugetare;
2. înlocuirea sau introducerea de membri noi în echipa de implementare a proiectului, acolo unde este cazul, doar pentru beneficiarii care au calitatea de autoritate contractanta :

- În situata in care o persoană care a făcut parte din echipa de implementare nu mai face parte din structura beneficiarului (nu se aplica in situata in care managementul de proiect este externalizat), beneficiarul PR SV Oltenia va transmite anexat notificării, declaraţie pe proprie răspundere din partea respectivei persoane că nu a devenit angajată/acţionar sau subcontractor al agenţilor economici care au încheiat contracte comerciale în cadrul proiectului (anexa 3.3.5 la Manualul beneficiarului), in situatia in care nu au trecut 12 luni de la semnarea respectivelor contracte.

- În cazul în care persoana în cauză nu este disponibilă să dea declaraţia, Beneficiarul va depune declaraţii ale contractorilor (subcontractorilor, tertilor sustinatori, dacă este cazul) că nu au angajat persoana respectivă

- In situatia in care intra o noua persoana in echipa de implementare a proiectului, beneficiarul PR SV Oltenia va transmite anexat notificării, declaraţie pe proprie răspundere din partea respectivei persoane că nu se afla in conflict de interese cu contractorii/subcontractorii/tertii sustinatori ai contractelor semnate in cadrul proiectului

(anexa 3.3.6 la Manualul beneficiarului).

Aceste declaratii se dau si in cazul inlocuirii managerului de proiect, inlocuire reprezentant legal, imputernicit reprezentant legal (daca este cazul).

1. înlocuirea managerului de proiect;
2. modificarea activităţilor previzionate şi a graficului de implementare, dacă aceasta nu are impact asupra obiectului contractului, cuantumului finanţării nerambursabile, a indicatorilor de rezultat, a duratei de implementare şi asupra planului de monitorizare;
3. îndreptarea unor erori materiale identificate în cererea de finanţare;
4. corelarea de informaţii din cadrul secţiunilor cererii de finanţare;
5. modificarea planului de achiziţii dacă aceasta nu are impact asupra obiectului contractului de finanţare/deciziei de finanţare, cuantumului finanţării nerambursabile şi, după caz, a indicatorilor de rezultat ai proiectului, cu respectarea prevederilor legale privind procedurile de achiziţie;
6. modificări ale cererii de finanţare, în scopul actualizării caracteristicilor tehnice pentru echipamentele şi dotările ce urmează a fi achiziţionate, fără a conduce la o diminuare a caracteristicilor tehnice, având în vedere progresul tehnologic înregistrat de la momentul scrierii cererii de finanţare şi până în momentul lansării procedurii de achiziţie, cu condiţia ca aceste modificări să nu afecteze bugetul proiectului, indicatorii, valoarea achiziţiei, perioada de implementare şi să respecte prevederile legale în vigoare.

Pentru punctele e), h), i) odata cu solicitarea de modificare si memoriul justificativ se vor transmite tabele comparative cu situatia actuala si situatia propusa.

Aprobarea sau respingerea notificării se realizează de către AM PR SV Oltenia, în termen de 10 zile lucrătoare de la înregistrarea acesteia, prin informare privind aprobarea/respingerea notificării, prin sistemul MySMIS/SMIS 2021+. În interiorul acestui termen pot fi solicitate clarificări de către autoritatea de management care suspendă termenul de aprobare sau de respingere a notificării, fără ca această perioadă de suspendare să depăşească 5 zile lucrătoare.

### 3.3.3. Modificări efectuate prin notificare fără acord

Prin excepţie, contractul de finanţare/decizia de finanţare poate fi modificat/ă de beneficiar printr-o notificare, care nu face obiectul aprobării de către AM PR SV Oltenia, cu respectarea condiţiilor de eligibilitate stabilite prin Ghidul solicitantului, în următoarele situaţii:

1. modificări apărute în legătură cu datele de identificare ale beneficiarului sau partenerilor, respectiv schimbarea denumirii şi/sau a adresei sediului beneficiarului;
2. schimbarea contului special deschis pentru proiect;
3. înlocuirea reprezentantului legal;
4. modificări intervenite între subcategoriile şi/sau între articolele de cheltuieli din cadrul aceleiaşi categorii de cheltuieli, fără modificarea bugetului aprobat pentru respectiva categorie de cheltuieli, cu respectarea condiţionalităţilor stabilite prin Ghidul solicitantului, cu excepţia proiectelor finanţate din Fondul social european plus pentru care se aplică prevederile alin. (6) lit. j); În acest moment, sistemului informatic MySMIS2021/SMIS2021+ nu permite modificări bugetare intervenite între subcategoriile și/sau între articolele de cheltuieli din cadrul aceleiași categorii de cheltuieli, fara a solicita deblocarea și de alte secțiuni care necesită verificare din partea AM PR SV Oltenia.

Astfel, Notificarea necesită aprobare din partea AM PR SV. În funcție de dezvoltarea ulterioară a sistemului informatic MySMIS2021/SMIS2021+, vom actualiza modul de operare.

1. modificări intervenite în graficul de depunere a cererilor de prefinanţare/ plată/ rambursare a cheltuielilor, cu respectarea condiţionalităţilor stabilite prin Ghidul solicitantului şi Manualul beneficiarului

Pentru punctele a), b), c) și d) se deschide fluxul normal de Notificare în MySMIS2021/SMIS2021+ prin solicitare modificare.

Pentru punctul e) Beneficiarul realizează direct modificările în MySMIS2021/SMIS2021+.

Modificările prevăzute se aduc la cunoştinţa autoritatii de management în termen de 5 zile lucrătoare de la data intrării în vigoare a modificărilor, sub sancţiunea inopozabilităţii acestora faţă AM PR SV Oltenia.

### 3.3.4. Suspendarea contractului/deciziei de finanțare

Suspendarea contactului/deciziei de finanțare poate avea loc în următoarele situații:

* La solicitarea uneia din părțile contractului, în cazul îndeplinirii prevederilor legale/contractuale referitoare la cazul de forță majoră. Executarea contractului este suspendată de la data apariției cazului de forță majoră pe toată perioada de acțiune a acesteia, fără a prejudicia drepturile ce se cuvin părților.
* Beneficiarul este obligat să informeze AM PR SV Oltenia despre orice situație care poate determina încetarea sau întârzierea executării contractului/deciziei de finanțare, în termen de maximum 5 (cinci) zile lucrătoare de la data luării la cunoștință despre o astfel de situație, urmând ca AM PR SV Oltenia să decidă cu privire la oportunitatea suspendării contractului/deciziei de finanțare.
* De către AM PR SV Oltenia, la solicitarea beneficiarului, în cazul insuficienței fondurilor. Beneficiarul poate solicita suspendarea și în cazul în care AM PR SV Oltenia nu dispune de fonduri pentru transferul acestora către beneficiar (procesul de plată se va suspenda până când conturile AM PR SV Oltenia sunt alimentate cu sumele aferente fondurilor necesare). Suspendarea sau prelungirea implementării proiectului, se va face pentru aceeași perioadă, fără a se depăși perioada de finalizare a PR SV Oltenia 2021 - 2027.
* De către AM PR SV Oltenia în cazul incidenței articolului 8 din OUG 66/2011 “Autoritățile cu competente în gestionarea fondurilor europene au obligația să sesizeze de îndată DLAF și organele de urmărire penală în cazul constatării unor indicii de fraudă sau de tentativă de fraudă(...)”.

Suspendarea implementării proiectului, pentru motive întemeiate, se realizează prin act adițional. Pe perioada suspendării, Beneficiarul poate depune la AM PR SV Oltenia solicitări de modificări contractuale și cereri de prefinanțare/plată/rambursare, precum și cereri de rambursare aferente cererilor de prefinanțare/plată care cuprind cheltuieli angajate şi plătite de Beneficiar anterior începerii perioadei de suspendare, precum şi cheltuieli angajate anterior începerii perioadei de suspendare şi care sunt plătite în perioada de suspendare..

|  |
| --- |
| **Cheltuielile efectuate de Beneficiar/Lider de parteneriat/parteneri pe parcursul perioadei de suspendare a proiectului, aferente perioadei de suspendare, nu vor fi acoperite din finanțarea acordată proiectului.** |

Suspendarea implică faptul că Beneficiarul încetează temporar implementarea proiectului. În această perioadă Beneficiarul va depune toate diligențele pentru a minimiza consecințele circumstanțelor excepționale ce fac imposibilă implementarea proiectului și va lua măsurile necesare în scopul protejării investițiilor finanțate prin PR 2021-2027 deja realizate.

|  |
| --- |
| **ATENTIE!!! Perioadele cumulate de suspendare nu pot depăşi 6 luni. Perioada de suspendare a contractului/deciziei de finantare nu poate duce la prelungirea perioadei de implementare a proiectului mai mult de 31 decembrie 2029.** |

### 3.3.5. Încetarea/rezilierea contractului de finanțare/deciziei de finantare

Încetarea/rezilierea contractelor cu finanțare din PR SV Oltenia se poate face pe întreaga perioadă de valabilitate a contractului/deciziei de finanțare:

* la inițiativa AM PR SV Oltenia în cazul nerespectării de către beneficiar a prevederilor contractului/deciziei;
* in cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat şi/sau partenerilor acestuia, precum şi în situaţia unor întârzieri semnificative în îndeplinirea indicatorilor de etapă care afectează substanţial sau fac imposibilă realizarea obiectivelor şi atingerea rezultatelor proiectului asumate prin contractul/decizia de finanţare,
* prin acordul părților, dacă este cazul;
* la solicitarea Beneficiarului;
* la solicitarea Directiei Monitorizare Proiecte sau Direcției Autorizare Cheltuieli, alte structuri implicate, potrivit responsabilităților acestora din cadrul AM PR SV Oltenia, conform prevederilor contractului/deciziei de finanțare.

AM PR SV Oltenia poate decide rezilierea contractului/deciziei fără îndeplinirea altor formalități, cu recuperarea integrală a sumelor plătite, în conformitate cu prevederile contractuale.

În urma analizei rapoartelor de progres/rapoartelor de durabilitate ale beneficiarilor și/sau în urma vizitelor de monitorizare/ex-post, și numai în situația în care se constată îndeplinite prevederile contractuale referitoare la rezilierea contractelor/deciziilor de finanțare, AM PR SV Oltenia va propune rezilierea contractului/deciziei de finanțare în maxim 30 de zile de la momentul la care se constată nerespectarea obligațiilor contractuale.

În situația în care rezilierea contractului/deciziei de finanțare intervine ca urmare a nerespectării de către Beneficiar a prevederilor contractuale, se va emite decizia de reziliere și de recuperare a sumelor plătite, în termenul prevăzut în contractul/decizia de finanțare.

**Anexe**

* + - **Anexa 3.3.1. – Anexa 15 Model act adițional**

****

* + - **Anexa 3.3.2. – Anexa 16 Nota explicativă pentru act adițional**

****

* + - **Anexa 3.3.3 – Declaratie**

****

* + - **Anexa 3.3.4 – Declaratie**

****

* + - **Anexa 3.3.5 – Anexa 8 Solicitare modificari bugetare**

****

* 1. Aspecte privind parteneriatele

**In vederea bunei realizari si implementari a unui proiect este necesar ca partenerii sa respecte anumite principii de bună practică ale parteneriatului.**

In cadrul unui Acord de parteneriat partile sunt reprezentate de catre **Liderul de parteneriat/Partener 1 si doi sau mai multi parteneri (Membru 2/Partener 2 – Membru n/Partener n).**

Toti partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul unui Acord de Parteneriat. Partenerii trebuie să se consulte în mod regulat şi să se informeze asupra tuturor aspectelor privind evoluţia proiectului.

Toţi partenerii trebuie să implementeze activităţile cu respectarea standardelor profesionale şi de etică cele mai înalte. Partenerii sunt obligaţi să respecte regulile privitoare la conflictul de interese şi regimul incompatibilităţilor.

In cadrul unui **Acord de parteneriat**, atat **Liderul de parteneriat/Partener 1 cat si Partenerii 2, 3, n** au anumite drepturi si obligatii:

* Liderul de proiect are dreptul să solicite celorlalţi parteneri furnizarea oricăror informaţii şi documente legate de proiect, în scopul elaborării rapoartelor de progres, a cererilor de rambursare, sau a verificării respectării normelor în vigoare privind atribuirea contractelor de achiziţie publică.
* Liderul de parteneriat (Partener 1) va semna Cererea de finanţare şi Contractul de finanţare.
* Liderul de parteneriat (Partener 1) va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.
* Propunerile pentru modificări importante ale proiectului, trebuie să fie convenite cu partenerii înaintea solicitării aprobării de către Autoritatea de management.
* Liderul de parteneriat se va asigura de desfăşurarea corectă a procedurilor de atribuire a contractelor de achiziţie publică, de către ceilalţi parteneri, conform normelor în vigoare.
* Liderul parteneriatului este responsabil cu transmiterea cererilor de prefinanţare/plată/rambursare către autoritatea de management conform prevederilor Contractului de finanţare.
* Liderul de parteneriat va asigura transferul de fonduri obţinute din procesul de rambursare pentru cheltuielile angajate de către ceilalţi parteneri, care au fost certificate ca eligibile.
* În cazul în care unul din partenerii 2, 3, n, nu duce la îndeplinire una sau mai multe din obligaţiile care le revin, liderul de parteneriat va prelua în totalitate responsabilitatea de a îndeplini aceste obligaţii
* În cazul unui prejudiciu, liderul de parteneriat răspunde solidar cu partenerul din vina căruia a fost cauzat prejudiciul.
* Liderului de parteneriat este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său de către Autoritatea de management.
* Cheltuielile angajate de Partenerii 2, 3, n, sunt eligibile în acelaşi fel ca şi cheltuielile angajate de către liderul de proiect corespunzător rolurilor avute în proiect.
* Partenerii au dreptul, prin transfer de către liderul de proiect, la fondurile obţinute din procesul de rambursare pentru cheltuielile angajate de către aceştia, care au fost certificate ca eligibile.
* Partenerii au dreptul să fie consultaţi cu regularitate de către liderul de proiect, să fie informaţi despre progresul în implementarea proiectului şi să li se furnizeze, de către liderul de proiect copii ale rapoartelor de progres şi financiare.
* Partenerii au dreptul să fie consultaţi, de către liderul de proiect, în privinţa propunerilor pentru modificări importante ale proiectului înaintea solicitării aprobării de către AM.
* Partenerii sunt obligaţi să pună la dispoziţia liderului de proiect documentaţiile de atribuire elaborate în cadrul procedurii de atribuire a contractelor de achiziţie publică, spre verificare.
* Partenerii sunt obligaţi să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării cererilor de rambursare.
* Partenerii sunt obligaţi să furnizeze orice informaţii de natură tehnică sau financiară legate de proiect, solicitate de către Autoritatea de Management, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor.
* Partenerii sunt obligaţi să furnizeze liderului de proiect orice informaţii sau documente privind implementarea proiectului, în scopul elaborării rapoartelor de progres.
* În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.
* Partenerii sunt responsabili pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele lor de către Autoritatea de management.

Perioada de valabilitate a unui Acord de parteneriat începe la data semnării Acordului și încetează la data la care Contractul de Finanțare aferent unui proiect își încetează valabilitatea. Prelungirea perioadei de valabilitate a Contractului de finanțare conduce automat la extinderea Perioadei de valabilitate a Acordului de parteneriat.

# **IMPLEMENTAREA CONTRACTULUI/DECIZIEI DE FINANTARE**

**Tipuri de cereri aplicabile pe Programul Regional SV Oltenia 2021-2027**

|  |  |
| --- | --- |
| **Cerere de prefinanțare** | Cererea depusă de către un beneficiar/lider de parteneriat prin care se solicit autorităţii de management virarea unei tranșe/procent din valoarea totală eligibilă a proiectului pentru plata cheltuielilor necesare implementării proiectelor finanţate din fonduri europene, fără depăşirea valorii totale eligibile a contractului de finanţare, aşa cum sunt prevăzute în bugetele contractelor/deciziilor de finanţare |
| **Cerere de plată** | Cererea depusă de către un beneficiar/lider al unui parteneriat prin care se solicit autorităţii de management virarea sumelor necesare pentru plata cheltuielilor eligibile, rambursabile, conform contractului de finanţare/deciziei de finanțare, în baza facturilor, facturilor de avans, statelor privind plata salariilor, a statelor/ centralizatoarelor pentru acordarea burselor, subvenţiilor, premiilor şi onorariilor.  Această cerere conţine doar facturi neplătite şi este urmată, după efectuarea plăților, de o cerere de rambursare aferentă cererii de plată |
| **Cerere de rambursare** | Cererea depusă de către un beneficiar/lider al unui parteneriat prin care se solicit autorităţii de management virarea sumelor aferente cheltuielilor eligibile efectuate conform contractului de finanțare/deciziei de finanțare sau prin care se justifică utilizarea prefinanţării |

**Aspecte generale de luat în calcul înainte de depunerea unei cereri**

|  |  |
| --- | --- |
| **Graficul**  **cererilor de**  **prefinanțare /**  **rambursare /**  **plată** | Beneficiarii au obligația de a depune cereri de prefinanţare/ rambursare/ plată în conformitate cu Graficul de depunere a cererilor. În cazul în care o cerere nu este prevăzută în grafic pentru luna respectivă şi cu valoarea menţionată în acesta, primul pas este actualizarea Graficului şi transmiterea acestuia către AM PR SVO 2021-2027 conform prevederilor contractului de finanţare |
| Sumele cuprinse în Graficul cererilor de prefinanțare / rambursare / plată trebuie să fie realiste, fundamentate și corelate cu graficul de execuție a lucrărilor sau graficul de livrare a bunurilor, echipamentelor, etc. cu sursele care asigură cash-flow-ul, respectiv surse proprii, surse împrumutate, cu Planul de monitorizare al proiectului și cu sumele estimate a fi rambursate în cadrul proiectului |
| Beneficiarul este obligat să respecte termenele asumate pentru depunerea cererilor de plată/rambursare în conformitate cu Graficul cererilor de prefinanțare/plată/rambursare actualizat.  Autoritatea de management își rezervă dreptul de a întrerupe verificarea cererii de rambursare / plată / prefinanțare solicitată până la momentul actualizării Graficului cererilor de prefinanțare / rambursare / plată. |

**ATENŢIE! În cazul în care graficul cererilor de prefinanțare /rambursare / plată s-a transmis împreună cu documentele unei cereri (iniţiale sau prin răspuns la clarificări), acesta se va încărca obligatoriu şi în secţiunea dedicată din sitemul informatic MySMIS2021/ SMIS2021+**

# Mecanismul prefinantarii

### Conditii privind solicitarea prefinantarii

Se poate acorda prefinantare în tranşe care nu pot depasi 10% din valoarea eligbilă a contractului/deciziei de finanţare, fără depăşirea valorii totale eligible a acestuia (procentul de acordare poate fi modificat prin legislaţia în vigoare). Tranşa solicitată, împreună cu soldul nejustificat al prefinanţării, prin cereri de rambursare, nu poate depăşi procentul indicat mai sus.

Prin exceptie, beneficiarii/liderii de parteneriat/patenerii care primesc finaţare sub incidenţa ajutorului de stat/de minimis li se poate acorda prefinanţare în una sau mai multe tranşe de maxim 40% din valoarea totală a ajutorului cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări cu respectarea art 91, alin 5, lit c din Reg (UE) 2021/1060 în sensul ca prefinanţările vor fi acoperite de cheltuieli susţinute de facturi achitate şi documente contabile. În cazul proiectelor în parteneriat, garanţia este depusă de fiecare partener în proiect, lider/partener, pentru tranşa de prefinanţare solicitată de acesta.

Pentru proiectele implementate în parteneriat, prefinanţarea poate fi solicitată de unul dintre parteneri şi este proporţională cu sumele aferente activităţilor acelui partener din valoarea totală eligibilă a contractului de finanaţare, respectiv cu ponderea ajutorului de stat/minimis acordat acelui partener din valoarea totală a ajutorului.

Cu exceptia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterioară acordată.

Beneficiarul/liderul de parteneriat care a depus o cerere de prefinanţare are obligaţia depunerii unei/unor cereri de rambursare care să cuprindă cheltuieli efectuate din transa de prefinantare acordata, in cuantum de minim 50% din valoarea acesteia si in termen de maxim 90 de zile calendaristice de la data la care AM a virat transa de prefinantare in contul beneficiarului, fara a depasi durata contractului de finantare.

Beneficiarii/liderii de parteneriate/partenerii au obligaţia de a restitui integral sau parţial prefinanţarea primită în cazul în care nu justifică prin cereri de rambursare utilizarea acesteia. AM va notifica beneficiarii în aceste sens.

**Prefinanțarea se acordă cu condiţia îndeplinirii cumulative a următoarelor cerințe:**

* depunerea de către beneficiar/lider de parteneriat a unei cereri de prefinanţare, pentru fiecare tranşă, care cuprinde: suma solicitată, defalcată, în cazul proiectelor implementate în parteneriat, la nivelul liderului de parteneriat şi/sau al partenerilor care vor utiliza sumele acordate din prefinanţare;
* existenţa conturilor deschise, pe numele beneficiarului/liderului de parteneriat/partenerilor pentru activităţile proprii unde trebuie virate sumele aferente prefinanţării, conform activităţilor asumate în contractul/decizia de finanţare.
* pentru beneficiarii care primesc finanţare sub incidenţa ajutorului de stat/ de minimis, cu condiţia îndeplinirii cumulativ a cerinţelor de mai sus şi cu constituirea unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, institutie financiara nebancara sau de o societate de asigurări cu respectarea art 91, alin. 5, lit c din Regulamenul UE 1060/2021, cu modificarile si completarile ulterioare.

### Documente necesare prefinantarii

Cererea de prefinantare va fi insotita de urmatoarele documente justificative semnate electronic:

* Listă/OPIS pentru toate documentele incluse în cererea de prefinanţare. Documentele justificative vor fi numerotate şi denumite sugestiv pentru a fi uşor de încărcat şi accesat;
* Adresa de deschidere a contului (în cazul proiectelor implementate în parteneriat, adresele de deschidere ale conturilor se vor prezenta pentru fiecare partener pentru care este solicitată prefinanțare) şi identificările financiare;
* Formularul de identificare financiară datat şi semnat (elaborat, cu respectarea prevederilor legale în vigoare, de către Beneficiar/lider/parteneri) potrivit Anexei 4.1.1 Formular de identificare financiară;
* Graficul cererilor de rambursare/plată/prefinanţare actualizat;
* Contracte de achiziții, dacă este cazul şi legislaţia în vigoare prevede acest lucru;
* Instrument de garantare a pre-finanțării (dacă este cazul);
* Notă justificativă în care se vor previziona sumele solicitate ca prefinanţare pentru o perioadă de 90 zile calendaristice, dacă este cazul şi legislaţia în vigoare prevede acest lucru;

### Autorizarea si plata prefinanţării

În termen de maximum 20 de zile lucrătoare de la data depunerii cererii de prefinanţare de către beneficiar/liderul de parteneriat, autoritatea de management autorizează cheltuielile eligibile cuprinse în cererea de prefinanţare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, autoritatea de management notifică beneficiarilor/liderilor de parteneriat plata aferentă cheltuielilor autorizate din cererea de prefinanţare. Transferul sumelor aferente prefinanţării din conturile autorităţilor de management în conturile beneficiarilor se efectuează, în termen de maximum 3 zile lucrătoare de la data la care autoritatea de management dispune de resurse în conturile sale.

Beneficiarii/liderii de parteneriat/partenerii au obligaţia restituirii integrale sau parţiale a prefinanţării acordate în cazul în care aceştia nu justifică prin cereri de rambursare utilizarea corespunzătoare a acesteia. Suma reprezentând dobânda netă, respectiv diferenţa dintre dobânda brută corespunzătoare sumelor de prefinanţare rămase disponibile în conturi şi valoarea cumulată a impozitelor aferente dobânzii şi a comisioanelor aferente conturilor respective, se raportează autorităţii de management şi se virează în contul din care a fost acordată prefinanţarea, cel târziu înainte de depunerea cererii de rambursare finale.

În cazul în care sunt respectate prevederile precizate mai sus cu privire la justificarea cererii de prefinantare, beneficiarul poate depune o nouă cerere de prefinanţare numai după ce autoritatea de management a recuperat, din cheltuielile autorizate aferente fondurilor europene şi cofinanţării asigurate de la bugetul de stat, după caz, cel puţin 50% din prefinanţarea acordată anterior.

**ANEXE**

* **anexa 4.1.1 -** identificare financiara



* **anexa 4.1.2. -** declaratie corectitudine TVA



* **anexa 4.1.3 -** declaraţie privind eligibilitatea TVA în cazul operaţiunilor al căror cost total este mai mic de 5.000.000 euro (inclusiv TVA)



* **anexa 4.1.4. -** declaraţia privind eligibilitatea TVA aferente cheltuielilor efectuate în cadrul operaţiunii al cărei cost total este mai mare de 5.000.000 euro (inclusiv TVA)"



# Mecanismul cererilor de rambursare

### Condiții privind cererea de rambursare

Mecanismul cererilor de rambursare poate fi aplicat in conformitate cu capitolul V din OUG 133/2021 cu modificările şi completările ulterioare.

Beneficiarii au obligația de a depune cereri de rambursare în conformitate cu Graficul de depunere a cererilor de rambursare a cheltuielilor. Prima cerere de rambursare poate cuprinde și cheltuieli efectuate anterior semnării contractului de finanțare, pentru activitați realizate începând cu data de 01 ianuarie 2021, în conformitate cu bugetul proiectului și prevederile contractului/deciziei de finanțare.

Nedepunerea de catre beneficiar/lider de parteneriat a unor documente adiţionale sau clarificări solicitate de AM PR SVO în termenul prevăzut în contractul/decizia de finanţare/manualul beneficiarului/instrucţiunile AM atrage respingerea parţială sau totală, după caz, a cererii de rambursare.

De asemenea, beneficiarul se va asigura că îndeplineşte indicatorul/indicatorii de etapă precizaţi în planul de monitorizare şi care poate condiţiona autorizarea cererii de rambursare.

Pentru proiectele implementate în parteneriat, liderul de parteneriat va depune cererea de rambursare, iar AM PR SVO va vira sumele solicitate, după efectuarea verificărilor, în conturile liderului sau partenerilor care le-au efectuat, fără a aduce atingere contractului şi prevederilor acordului de parteneriat, parte integrantă a acestuia.

Cererile de rambursare/plată/prefinanțare și documentele justificative vor fi transmise prin intermediul aplicației MySMIS2021/SMIS2021+.

Data la care se consideră depusă cererea de rambursare/plată/prefinanțare, inclusiv termenele de verificare ce decurg din aceasta, este data la care cererea a fost înregistrată la AM PR SVO.

**Prin aplicarea semnăturii electronice, Beneficiarul își asumă conformitatea cu originalul a documentului încărcat în MySMIS2021/SMIS2021+ .**

**ATENŢIE!**

**1. Documentul care provine de la reprezentantul legal, prin care acesta declară şi/sau își asumă obligații, va fi semnat de către acesta de două ori :**

**- o dată pentru a-şi asuma răspunderea pentru conținutul documentului( cele declarate)**

**- o dată pentru a confirma încărcarea acestui document în sistemul electronic MySMIS2021/SMIS2021+**

**2. Documentul care nu emană de la reprezentantul legal va fi semnat o singură data de către acesta din urmă pentru a confirma încărcarea lui în sistemul electronic MySMIS2021/SMIS2021+, răspunderea pentru conținutul acestui document și implicit prima semnătură aparținând emitentului actului.**

### Documente necesar a fi depuse la dosarul cererii de rambursare

**Cererea de Rambursare** trebuie să fie însoțită de următoarele documente justificative semnate electronic:

1. Listă/OPIS cu toate documentele incluse în cererea de rambursare/plată. Documentele justificative vor fi numerotate şi denumite sugestiv pentru a fi uşor de încărcat şi accesat, în ordinea cheltuielilor cuprinse în cerere (de ex. 1, Factură fiscală, 2. OP nr. …, 3. Extras de cont, 4. Situaţie de lucrări nr. …);
2. Adresă privind deschiderea contului de disponibil la Trezorerie / bancar, pentru încasarea sumelor din cererile de rambursare;
3. Formularele de identificare financiară datate si semnate (elaborate, cu respectarea prevederilor legale în vigoare, de către Beneficiar/lider/parteneri) potrivit Anexei 4.1.1 Formular de identificare financiară;
4. Declarația pe propria răspundere privind corectitudinea sumelor reprezentând TVA înscrise în facturi, precum și cu privire la respectarea obligațiilor referitoare la TVA prevăzute de legislația în vigoare (anexă la prima cerere de plată/ rambursare) potrivit Anexei 4.1.2 Declaratie TVA**;**
5. Declaraţia pe propria răspundere din care să rezulte că valoarea TVA aferente cheltuielilor corespunzătoare achiziţiilor de la furnizori, prestatori, antreprenori, cuprinse în cererea de rambursare/plată, nu a fost şi nu va fi solicitată la rambursare conform legislaţiei naţionale în domeniul fiscal, denumită **"Declaraţie privind eligibilitatea TVA în cazul operaţiunilor al căror cost total este mai mic de 5.000.000 euro (inclusiv TVA)"** – potrivit Anexei 4.1.3 sau declaraţia pe propria răspundere din care să rezulte caracterul nerecuperabil al taxei pe valoarea adăugată aferente cheltuielilor eligibile, cuprinse în cererea de rambursare/plată, denumită **"Declaraţia privind eligibilitatea TVA aferente cheltuielilor efectuate în cadrul operaţiunii al cărei cost total este mai mare de 5.000.000 euro (inclusiv TVA)"** – potrivit Anexei 4.1.4;
6. **Situația achizițiilor** cuprinse în cererea de rambursare cu indicarea atât a contractelor de achiziţie cât şi a actelor adiţionale aferente, dacă este cazul;
7. **Bugetul proiectului** în format excel conform model Anexa 4.2.1 (completat cu domeniul/domeniile de intervenţie pe care se solicită cheltuieli în prezenta cerere conform secţiunii “Buget – domeniu de intervenţie” din cererea de finanţare);
8. Declarația privind evitarea conflictului de interese cu menționarea numărului, datei contractului și numelui furnizorului/prestatorului (doar pentru contractele pentru care se solicită cheltuieli în cererea curentă) potrivit Anexei 4.2.4 **Declaratie conflict de interese**;
9. Documente justificative privind cheltuielile solicitate la rambursare, după cum urmează:

***Pentru contractele de lucrări***

* contractul încheiat de beneficiar și actele adiționale pentru care se solicită decontare în cadrul cererii de rambursare curentă; actele adiționale se vor înregistra ca și procedură separată în sistemul informatic;

**In secţiunile dedicate din formularul cererii generat din sistemul informatic MySMIS2021/SMIS 2021+ , precum şi în anexa “Bugetul proiectului” la prezentul manual, în cazul în care se decontează cheltuieli conform unui act aditional cu impact financiar se va înscrie şi acesta alături de numărul contractului;** **în cazul în care nu se decontează cheltuieli conform unui act adițional cu impact financiar, atunci alături de numărul contractului se va înscrie doar în Anexa 4.2.1-Bugetul proiectului ultimul act adițional de prelungire a perioadei contractuale (dacă există);**

**ATENȚIE! Beneficiarul trebuie să se asigure de transmiterea tuturor actelor adiţionale (până la cel menţionat în formularul cererii, inclusiv) şi de încărcarea acestora în secţiunea “Achiziţii” din sistemul informatic; transmiterea unui act aditional în cadrul documentelor ataşate la dosarul cererii (iniţial sau prin răspunsurile la clarificări) nu exonerează beneficiarul de încărcarea acestuia în secţiunea dedicate din sistemul electronic;**

* facturile fiscale – Beneficiarul va solicita la decontare facturi separate pentru cheltuielile decontate în baza contractului de bază și separat facturi decontate în baza actelor adiționale prin care este majorată valoarea contractului de bază ca urmare a modificării listelor de cantități sau poziții distincte în cadrul aceleași facturi;
* situațiile de lucrări cu mentionarea clară a perioadei în care au fost executate respectivele lucrări (inclusiv formularele -centralizatorul cheltuielilor pe obiectiv, și centralizatorul cheltuielilor pe categorii de lucrări, pe obiecte) pentru lucrările executate aferente fiecărei facturi, semnate de beneficiar, constructor și diriginte de șantier;
* un document din care să reiasă numărul de articole de deviz solicitate pentru fiecare categorie/subcategorie de lucrări în parte;
* centralizatoare privind progresul lucrărilor, respectiv:
* sumarul situației lucrărilor executate **(model anexa nr. 4.2.5)**;
* sumarul certificatelor lunare de plată **(model anexa nr. 4.2.6)**;
* registrul NR/NCS **(model anexa nr. 4.2.7.)**;
* recuperarea avansului plătit **(model anexa nr. 4.2.8)*;***
* sumarul calculului cotei datorate ISC **(model anexa nr. 4.2.9)*;***
* autorizația de construire/autorizația de construire pentru lucrările cu caracter provizoriu/autorizația de desființare (se atașează la prima cerere de plată/rambursare în care se decontează lucrări): trebuie emisă pe numele beneficiarului/ partenerului, membru al asociației de dezvoltare interregională (care este titular al unui drept real asupra imobilului - teren și/sau construcții) care solicită finanțarea nerambursabilă, trebuie să fie conform legii. De asemenea, în document trebuie specificată valoarea estimată a investiției care se va realiza. Autorizația de construire trebuie emisă în conformitate cu legislația în vigoare (Legea nr. 50/1991, cu modificările și completările ulterioare) și să fie valabilă pe toată durata execuției lucrărilor;
* dovada prelungirii valabilității autorizației de construire/desființare în cazul în care lucrările de construcții nu au fost începute ori nu au fost executate integral în termenele stabilite prin autorizația de construire/desființare. Dovada reautorizării în cazul modificărilor de temă sau de soluție tehnică intervenite pe parcursul execuției lucrărilor;

***Atenţionare! La prima vizita pe teren, beneficiarul va prezenta spre verficare autorizaţia de construire in original, in situatia în care se verifică astfel de cheltuieli (pe lângă celelalte documente originale).***

* garanția de avans (dacă este cazul);
* garanția de bună execuție pentru lucrări (dacă este cazul), precum si dovada prelungirii acesteia, daca este cazul;

**Atentionare:**

**La momentul semnarii contractului de achizitie ce presupune garantie de buna executie, beneficiarul se va asigura ca garantia de buna executie este valabila, corecta, legala (a se vedea consideratiile de la capitolul privind achiztiile efectuate de beneficiarii care au calitatea de autoritati contractante. De asemenea, pe parcursul implementarii, beneficiarul se va asigura de legalitatea actelor aditionale la contractele de achizitie, modificari ce decurg fie din schimbari de instrumente de garantare sau de prelungiri cauzate de modificari de termene la contractul de executie, modificari de valori ale contractului de executie, etc.**

* ordinul de începere a lucrărilor (se atașează la prima cerere de plată / rambursare în care se decontează lucrări sau avans lucrări): este documentul care atestă momentul începerii executării lucrărilor. Data emiterii documentului trebuie să fie în perioada de valabilitate a autorizației de construire;
* comunicarea către ISC și către emitentul autorizației de construire privind începerea execuției lucrărilor (se atașează la prima cerere de plată/ rambursare în care se decontează lucrări sau avans lucrări);
* autorizația dirigintelui de șantier: verificarea valabilității și a domeniilor de autorizare se va realiza online pe site-ul ISC ([www.isc.gov.ro](http://www.isc.gov.ro)), sau echivalent pentru diriginții din afara României;
* programul de urmărire și control al calității lucrărilor vizat de ISC;
* procesele verbale de recepție pe faze determinante: să fie elaborate conform Programului de urmărire și control al calității lucrărilor vizat de ISC, semnate de toți participanții la elaborarea lor, specificați în Programul de urmărire și control al calității lucrărilor;
* procesele verbale de recepție la terminarea lucrărilor, întocmite cu respectarea prevederilor H.G. 343/2017 cu completarile si modificarile ulterioare;
* certificat de performanță energetică (la cererea de plată / rambursare finală) doar pentru investițiile care o impun, însoțit de un document asumat de beneficiar si de auditorul energetic din care să rezulte îndeplinirea indicatorilor stabiliți prin cererea de finanțare;
* ordinele de sistare și de reîncepere a lucrărilor (daca este cazul);
* adresa din partea dirigintelui de șantier în care sa se menționeze că în perioada în care s-au executat lucrări nu s-au emis ordine de sistare;
* centralizatorul financiar al situațiilor de lucrări cu devizele pe obiect ofertate;
* notele de constatare emise de dirigintele de șantier/constructor și dispozițiile de șantier (inclusiv planșe, NR/NCS cu prețuri, justificare rezonabilitate prețuri pentru articolele noi, etc) emise de proiectant și semnate de beneficiar, de diriginții de șantier autorizați pe domenii, de verificatorii de proiect atestați pe domenii/subdomenii pentru construcții/specialități pentru instalații, expertul tehnic (dacă este cazul), şi de constructor, inclusiv responsabilii tehnici cu execuția autorizați pe domenii/subdomenii pentru construcții;
* raport diriginte de șantier cu referire la lucrările solicitate la decontare.

***Vor fi întocmite atașamente detaliate cu calculul cantităților si locul de punere în operă al respectivelor articole, precum și balanța cantităților pentru fiecare situație de lucrări în parte, acestea fiind disponibile pentru verificare de către experții AM la vizita pe teren. De asemenea, la verificarea pe teren vor fi disponibile pentru verificare toate documentele care fac parte din cartea tehnică a construcţiei completate şi semnate la zi.***

În vederea autorizării, expertii AM PRSVO se vor asigura ca exista o corelare între facturi și situațiile de lucrări:

* valoarea totală a situațiilor de lucrări să corespundă cu valoarea din situația centralizatorului de lucrări aferent tranșei de plată;
* valoarea tuturor facturilor privind lucrările executate trebuie să fie egală sau mai mică cu valoarea din situația centralizatorului de lucrări aferent tranșei de plată;
* valoarea cheltuielilor din centralizatoarele situațiilor de lucrări prezentate la tranșa de plată să se încadreze în limita valorilor ofertelor câștigătoare pentru achiziția respectivă plus valoarea totală a actualizării ofertelor (dacă actualizarea este prevăzută în contractul de achiziție).
* prețurile unitare aferente articolelor de deviz din situațiile de lucrări să fie egale cu prețurile unitare din oferta câștigătoare care este anexată la contractul de execuție;
* cantitățile reperelor verificate din situațiile de lucrări sunt în concordanță cu cele din oferta câștigătoare/oferta câștigătoare modificată prin NR/NCS care este anexată la contractul de execuție. În caz contrar, AM PR SVO poate returna cererea de rambursare beneficiarului;
* valoarea lucrărilor din situațiile de lucrări se încadrează în bugetul aprobat;
* balanța cantităților decontate pentru fiecare articol de deviz împreună cu atașamentele detaliate şi alte documente care fac partea din cartea tehnică a construcţiei vor fi disponibile în vederea verificării pe teren.

***Pentru contractele de furnizare echipamente*:**

* contractele încheiate de beneficiar și actele adiționale;

**In secţiunile dedicate din formularul cererii generat din sistemul informatic MySMIS2021/SMIS 2021+ , precum şi în anexa “Bugetul proiectului” la prezentul manual , în cazul în care se decontează cheltuieli conform unui act aditional cu impact financiar se va înscrie şi acesta alături de numărul contractului;** **în cazul în care nu se decontează cheltuieli conform unui act adițional cu impact financiar, atunci alături de numărul contractului se va înscrie doar în Anexa 4.2.1-Bugetul proiectului ultimul act adițional de prelungire a perioadei contractuale (dacă există);**

**ATENȚIE! Beneficiarul trebuie să se asigure de transmiterea tuturor actelor adiţionale (până la cel menţionat în formularul cererii, inclusiv) şi de încărcarea acestora în secţiunea “Achiziţii” din sistemul informatic; transmiterea unui act aditional în cadrul documentelor ataşate la dosarul cererii (iniţial sau prin răspunsurile la clarificări) nu exonerează beneficiarul de încărcarea acestuia în secţiunea dedicate din sistemul electronic;**

* facturi fiscale;
* garanția de avans (dacă este cazul);
* garanția de bună execuție pentru bunuri (dacă este cazul), precum si dovada prelungirii acesteia, daca este cazul;

**Atentionare:**

**La momentul semnarii contractului de achizitie ce presupune garantie de buna executie, beneficiarul se va asigura ca garantia de buna executie este valabila, corecta, legala. De asemenea, pe parcursul implementarii, beneficiarul se va asigura de legalitatea actelor aditionale ce privesc modificari ce decurg fie din schimbari de instrumente de garantare sau de prelungiri cauzate de modificari de termene la contractul de achizitie sau modificari de valori ale contractului de achizitie.**

* procesele verbale de predare primire a bunurilor achiziționate (excepție fac facturile de avans) datate și semnate de către furnizor și beneficiar;
* procesele verbale de recepție a bunurilor achiziționate cu menționarea seriei echipamentului / procesele verbale de punere în funcțiune a bunurilor achiziționate (se atașează la cererea de plată / rambursare finală, dacă este cazul). Procesele verbale de punere în funcțiune se transmit obligatoriu, cel mai târziu la cererea de rambursare finală;
* fișa mijlocului fix cu menționarea seriei echipamentului (se pot atașa cel mai târziu la cererea de plata/ rambursare finala).
* Declaraţie vamală/CMR pentru bunurile importate (daca este cazul);

***Pentru contractele de servicii***:

* contractele încheiate de beneficiar și actele adiționale la acestea, dacă este cazul;

**In secţiunile dedicate din formularul cererii generat din sistemul informatic MySMIS2021/SMIS 2021+ , precum şi în anexa “Bugetul proiectului” la prezentul manual , în cazul în care se decontează cheltuieli conform unui act aditional cu impact financiar se va înscrie şi acesta alături de numărul contractului;** **în cazul în care nu se decontează cheltuieli conform unui act adițional cu impact financiar, atunci alături de numărul contractului se va înscrie doar în Anexa 4.2.1-Bugetul proiectului ultimul act adițional de prelungire a perioadei contractuale (dacă există);**

**ATENȚIE! Beneficiarul trebuie să se asigure de transmiterea tuturor actelor adiţionale (până la cel menţionat în formularul cererii, inclusiv) şi de încărcarea acestora în secţiunea “Achiziţii” din sistemul informatic; transmiterea unui act aditional în cadrul documentelor ataşate la dosarul cererii (iniţial sau prin răspunsurile la clarificări) nu exonerează beneficiarul de încărcarea acestuia în secţiunea dedicate din sistemul electronic;**

* facturi fiscale;
* garanția de avans (dacă este cazul);
* garanția de bună execuție pentru servicii, precum si dovada prelungirii acesteia, daca este cazul;

**Atentionare:**

**La momentul semnarii contractului de achizitie, precum si pe parcursul implementarii contractului ce presupune garantie de buna executie, beneficiarul se va asigura ca garantia de buna executie este valabila, corecta, legala.**

* procesele verbale de predare - primire a serviciilor datate și semnate de către prestator si beneficiar (doar în cazul în care nu există raporte de activitate/audit înregistrate la beneficiar);
* devizele financiare pentru servicii, rapoartele de activitate / audit (dacă este cazul);
* fotografii după materialele de informare/ publicitate și promovare a proiectului;
* dovada publicării anunturilor de presă într-o publicaţie online conform contractului de finantare.

***Pentru cheltuielile cu salariile:***

* dispoziții/ decizii/ ordine de numire în echipa de management/implementare a proiectului la prima cerere de rambursare în care sunt solicitate la rambursare acest tip de cheltuieli sau ori de câte ori intervin modificări ale echipei de management/implementare a proiectului;
* contracte de muncă și ultimul act adițional la contractul de muncă, dacă este cazul și extras din REVISAL cu înregistrarea acestora, la prima cerere de rambursare în care sunt solicitate la rambursare acest tip de cheltuieli sau ori de cate ori intervin modificări la acestea;
* actele administrative de decizie internă privind numirea în funcția publică, la prima cerere de rambursare în care sunt solicitate la rambursare acest tip de cheltuieli sau ori de cate ori intervin modificări ale acestora, dacă este cazul;
* fişele postului, la prima cerere de rambursare în care sunt solicitate la rambursare acest tip de cheltuieli sau ori de cate ori intervin modificări, dacă este cazul;
* time-sheet-uri/pontaje din care sa rezulte timpul efectiv lucrat pe proiect, întocmite cumulat pentru toate proiectele finanțate din fonduri nerambursabile în care persoana este angajată;
* state de plată și centralizatoare ale acestora sau extrase din statele de plată, după caz;
* rapoarte de activitate pentru echipa de proiect, semnate de managerul de proiect;
* documente de plată (ordine de plată, extrase de cont etc.);
* registrul de casă/extras din registrul de casă în cazul în care salariul se ridică de la casierie;
* pentru evitarea dublei finanţări, se va transmite o **declaraţie pe propria răspundere a salariatului** (potrivit Anexei 4.2.10) din care să reiasă că, în cazul în care acesta mai are alte contracte de muncă, nu depăşeşte numărul maxim de ore prevăzut de legislaţia muncii;

***Pentru cheltuielile de transport, diurnă, cazare:***

- documente justificative (ordine de deplasare, referate, deconturi de cheltuieli, facturi de cazare, transport, bonuri de combustibil, bilete de avion, foi de parcurs, extras registru de casă, dispoziţii de plată/ încasare, chitanţe, etc.);

***Pentru cheltuielile efectuate pentru achiziţia de terenuri***

- raport de evaluare a terenurilor de către un evaluator independent și autorizat;

- contractul de vânzare-cumpărare/ sentinţă civilă de expropriere a terenului;

- factura (dacă este cazul);

- înscrisuri legale.

**10. Documentele care atestă plata** (ex. ordine de plată, extrase de cont etc.)

Pe originalul ordinelor de plată se va înscrie suma solicitată la decontare din respectivul OP. În cazul în care ordinele de plată conțin sume plătite pe mai multe proiecte, suma va fi separată pe fiecare proiect în parte.

**11**. **Documente care atestă înregistrarea în contabilitate** a operațiunilorcuprinse în cererea de rambursare (note contabile, fișe de cont, balanța analitică/extras din balanţa analitică pe fiecare proiect etc) conform anexei 4.2.12. la prezentul manual.

**12.** Adresă din care să rezulte **dobânda netă a contului de prefinanțare**, la cererea de rambursare finală, dacă este cazul, pentru beneficiarii alţii decât instituţiile publice

**13.** **Costuri simplificate**

Pentru Costurile simplificatese va avea in vedere realizarea activităţilor obligatorii ce decurg din proiect:

- pentru activităţile de informare si publicitate, se vor identifica pe teren materialele realizate (panouri, flyere, autocolante, etc);

- atunci când acestea stau la baza unor activităţi, beneficiarii sunt obligaţi să facă dovada realizării activităţilor respective;

Pentru a se asigura de *corectitudinea bazei de calcul pentru rata forfetara*, AMPR SVO, va efectua propria verificare a bazei de calcul şi o va corecta înainte de autorizare prin listele de verificare proprii în sensul ca va corobora cererea cu documentele aflate la AM PR SVO in sensul diminuării bazei cu posibile corecţii, cheltuieli devenite neeligibile, etc.

Atunci când cheltuielile iau forma ratelor forfetare, costurilor unitare, sumelor forfetare în conformitate cu articolul 94 din Regulamentul 1060/2021, verificarea acestora se va efectua în conformitate cu apendicele 1 la program, respectiv conform secţiunii B, linia 10 „Verificarea realizării unităţilor”.

Colectarea și stocarea datelor se va face prin sistemul informatic SMIS2021. Documentele care atestă realizarea activităţilor vor fi încărcate de beneficiari în sistemul electronic SMIS2021.

În cadrul proiectelor la care se utilizează opțiunile simplificate în materie de costuri **pentru decontarea costurilor indirecte** prin aplicarea unei ratei forfetare din costurile directe, în cererile de rambursare/ plată/ rambursare aferentă unei cereri de plată nu se transmit documentele justificative individuale aferente cheltuielilor indirecte.

Solicitarea la decontare a acestor tipuri de cheltuieli, se face în cadrul fiecărei cereri de rambursare/ plată prin aplicarea ratei forfetare asupra cheltuielilor directe eligibile incluse în cadrul acesteia.

În cadrul aplicației MySMIS2021/SMIS2021+ cheltuielile indirecte se solicită la decontare în secțiunea „Altă cheltuială/ Cost simplificat”, alegând „Cost simplificat”, iar informațiile se completează astfel:

• În câmpul „Număr document” se completează „ - ”;

• În câmpul „Dată document” se completează data cererii de rambursare/ rambursare aferentă unei cereri de plată prin care se solicită la decontare costurile indirecte;

• În câmpul „Descriere document justificativ” se va completa „ rata forfetara conform art. 54 lit.a RDC 1060 /2021”;

• În câmpul „Temei legal” se va completa „ art. 54 lit.a RDC 1060 /2021”

• În secțiunile legate de documentele de plată și dovezile de plată, se va selecta „ordin de plată”, nr „-”, se va completa data cererii de rambursare/ rambursare aferentă unei cereri de plată și valoarea cheltuielilor indirecte solicitate;

În cadrul **cererilor de plată** se vor solicita la decontare cheltuielile eligibile indirecte prin aplicarea ratei forfetare asupra cheltuielilor directe eligibile incluse în cerere, dar plata acestor cheltuieli se va efectua în cadrul cererii de rambursare aferente cererii de plată, după justificarea utilizării sumelor solicitate în cadrul cererii de plată. În cadrul aplicației MySMIS2021/SMIS2021+, la sectiunea **“Plata trebuie facuta in conturile”,** se vor selecta atat conturile urilizate pentru mecanismul cererilor de plata (simbol 50.93.03 „Disponibil al persoanelor juridice, altele decât instituţii publice, aferent mecanismului decontării cererilor de plată pentru perioada de programare 2021-2027, conform O.U.G. nr.133/2021 si simbol 50.38.06 „Disponibil al persoanelor juridice, altele decât instituţii publice, din sume virate de unităţile Trezoreriei Statului potrivit mecanismului decontării cererilor de plată, pentru perioada de programare 2021-2027, conform O.U.G. nr. 133/2021”), cat si contul utilizat pentru mecanismul cererilor de rambursare (deschis la unităţile Trezoreriei Statului sau la instituţii de credit).

**14.** Pentru instrumente financiare în conformitate cu Regulamentul nr. 1060/2021:

- documente privind funcționarea instrumentului financiar, inclusiv cele legate de monitorizare, raportare și controale;

- documente privind costurile și comisioanele de gestiune;

- formulare de cerere sau documente echivalente, prezentate de către destinatarii finali, însoțite de documente justificative, inclusiv planuri de afaceri și, după caz, conturi anuale anterioare;

- liste de control și rapoarte ale organismelor care execută instrumentul financiar;

- evidențe ale fluxurilor financiare dintre autoritatea de management șd instrumentul financiar, precum și din cadrul instrumentului financiar la toate nivelurile, până la destinatarii finali, iar în cazul garanțiilor, dovada că împrumuturile suport au fost plătite;

- evidențe sau coduri contabile separate pentru o contribuție a programului plătită sau pentru o garanție angajată de instrumentul financiar în favoarea destinatarului final.

- rapoarte de audit pentru managerul de fond si alte documente precizate in acordul de finantare/strategia de investitii

Documentele verificate la solicitarea de cuantumuri totale platite sau, în cazul garanţiilor, rezervate pentru contractele de garanţie pentru destinatarii finali sunt cele stabilite prin acordul de finanţare între AM şi managerul de fond în conformitate cu anexa X la regulamentul 1060/2021. Acordul de finanţare cuprinde elemente privind obligaţiile managerului de fond, inclusiv asigurarea unui sistem de control intern şi verificările pe care trebuie să le efectueze intermediarii financiari (criteriile de eligibilitate pentru beneficiarii finali, verificarea contabilităţii beneficiarilor finali, asigurarea publicităţii instrumentelor financiare atât la nivelul intermediarilor financiari, cât şi al beneficiarilor finali). Costurile de management pot fi diminuate in funcţie de performanţele managerului de fond.

|  |
| --- |
| **Atentionare:**  Documentele originale (facturi fiscale, OP-uri, extrase de cont) pe baza cărora se înregistrează în contabilitatea beneficiarului cheltuielile efectuate în cadrul proiectului vor avea menționat codul SMIS al proiectului și sintagma ”Proiect finanțat din PR SV Oltenia 2021-2027”.  În cazul în care se utilizează sistemul electronic e-factura beneficiarul trebuie să se asigure că mențiunile (doar codul proiectului şi menţiunea «Proiect finanţat din PR SVO 2021-2027») vor fi aplicate pe facturi de emitenții acestora- prestatori/constructori/furnizori, etc. alături de numărul contractului de achiziţie.  Pentru documentele justificative transmise la dosarul cererilor de prefinanțare/plată/rambursare întocmite în altă limbă decât limba română, se va anexa traducerea autorizată a acestora.  *Pentru o mai bună identificare a facturilor solicitate la decontare, se va înscrie pe acestea sintagma “factură inclusă in CR/CP nr…”*  Conform contractului/deciziei de finantare, beneficiarul are obligaţia de a avea o evidenţă contabilă distinctă sau foloseste coduri contabile adecvate pentru toate tranzacţiile aferente proiectului (în denumirea contului se va menţiona şi codul SMIS al proiectului).  Pentru evitarea dublei finanţări, în cadrul PR SV Oltenia se vor face verificări amănunţite atât pentru proiecte realizate anterior pe POR 2014-2020, cât şi pentru proiecte realizate pe alte programe europene şi naţionale. |

### Autorizare si plată

Autorizarea cererii de rambursare se va efectua în termen de maxim 20 de zile lucrătoare de la data depunerii de către beneficiar/lider la AM a cererii de rambursare întocmite conform contractului/deciziei de finanţare cu menţiunea că pentru verificare şi autorizare termenul poate fi întrerupt de posibile clarificări, fără ca perioadele de întrerupere cumulate să depăşească 10 zile lucrătoare. Prin excepţie, în cazul solicitării efectuate de către beneficiari pentru amânarea termenului de raspuns a clarificărilor, termenele de verificare se suspendă. În cazul cererii de rambursare finale, termenul de 20 zile poate fi prelungit cu durata necesară efectuării tuturor verificărilor procedurale specifice autorizării plăţii finale.

Nedepunerea de către beneficiari a documentelor sau clarificărilor solicitate în termenul prevăzut în contractul/decizia de finanţare atragere respingerea parţială sau totală, dupa caz, a cererii de rambursare.

|  |
| --- |
| **Atentionare:** Transferul sumelor aferente rambursării din conturile autorităţilor de management în conturile beneficiarilor se efectuează, în termen de maximum 3 zile lucrătoare de la data la care autoritatea de management dispune de resurse în conturile sale. |

Dupa efectuarea platii, AM va notifica beneficiarul/liderii de parteneriat/partenerii cu privire la cheltuielile autorizate din cererea de rambursare.

**ANEXE:**

* bugetul proiectului pentru cererea de rambursare independentă **(anexa 4.2.1)**;



* declaratie conflict interese **(anexa nr. 4.2.4)**;



* sumarul situației lucrărilor executate **(anexa nr. 4.2.5);**



* sumarul certificatelor lunare de plată **(anexa nr. 4.2.6)**;



* registrul NR/NCS **(anexa nr. 4.2.7)**;



* recuperarea avansului plătit **(anexa nr. 4.2.8)*;***



* sumarul calculului cotei datorate ISC **(anexa nr. 4.2.9)*;***



* declaratie respectare codul muncii **(anexa 4.2.10);**



* listă domenii de intervenţie **(anexa 4.2.11);**



* monografie contabila  **(anexa 4.2.12).**



# Mecanismul cererilor de plată

### Condiții

Mecanismul cererilor de plată poate fi aplicat în aceleaşi condiţii ca la sectiunea 4.2. Mecanismul cererilor de rambursare cu observatia ca mecanismul cererilor de plată se aplica beneficiarilor de proiecte finanţate din fonduri europene, alţii decat cei prevazuti la art. 7, alin 1-5, 8 si 10 din OUG 133/2021 cu modificările şi completările ulterioare.

După primirea facturilor pentru livrarea bunurilor/prestarea serviciilor/execuţia lucrărilor receptionaţe, acceptate la plată, a facturilor de avans în conformitate cu clauzele prevăzute în contractele de achiziţii aferente proiectelor implementate, accepate la plată, a statelor privind plata salariilor (dacă este cazul apelului), beneficiarul poate depune la AM PR SVO cererea de plată şi documentele justificative aferente acesteia.

Pentru proiectele implementate în parteneriat, liderul de parteneriat va depune cererea de plată, iar AM va vira sumele solicitate, după efectuarea verificărilor, în conturile liderului sau partenerilor care au angajat cheltuielile respective.

Pentru facturi externe se va avea în vedere cursul BNR din data emiterii facturii. Diferenţele de curs valutar rezultate în urma efectuării plăţilor externe sunt suportate de către liderul de parteneriat/partener/parteneri.

Sumele primite în baza cererilor de plată nu pot fi utilizate pentru o alta destinaţie decât cea pentru care au fost acordate. De asemenea, facturile incluse într-o cerere de plată nu pot fi plătite de către liderul de parteneriat/partener/parteneri anterior primirii sumelor de la AM PR SVO.

De asemenea, beneficiarul se va asigura că îndeplineşte indicatorul/indicatorii de etapă precizaţi în planul de monitorizare şi care poate condiţiona autorizarea cererii de plată.

În termenul de maxim 10 zile lucrătoare de la data încasării sumelor virate de către AM PR SVO aferente cererii de plată, beneficiarul este obligat să depună o cerere de rambursare aferentă cererii de plată în care sunt incluse sumele din documentele decontate prin cererea de plată.

Beneficiarii/liderii de parteneriat/partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

*În cazul în care, termenele de procesare a dosarului cererii de plată conduc la ieșirea din perioada de implementare a proiectului, Beneficiarul poate efectua plata cheltuielilor eligibile după această dată cu respectarea termenelor de plată, respectiv 5 zile lucrătoare de la încasarea sumelor de la AM PR SVO, dar nu mai târziu de 31 decembrie 2029 si cu încadrarea în perioada de 60 zile calendaristice de la finalizarea perioadei de implementare pentru transmiterea cererii de rambursare finale.*

### Documente

**Cererea de Plată** trebuie să fie însoțită de documentele enumerate la cap. 4.2.2 (excluzand documentele mentionate la pct. 9.4 şi 9.5). De asemenea, bugetul proiectului se va transmite conform model Anexa 4.2.2. (completat cu domeniul/domeniile de intervenţie pe care se solicită cheltuieli în prezenta cerere conform secţiunii “Buget – domeniu de intervenţie” din cererea de finanţare). În plus, beneficiarii/liderii de parteneriat/partenerii, alţii decât cei prevăzuţi la art. 7 si 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată si vor transmite in dosarul acesteia documente care fac dovada plății contribuției proprii aferentă cheltuielilor eligibile.

ATENŢIE! În cazul în care se solicită la decontare cheltuieli conform unor documente de plată emise de furnizori care nu sunt înregistrați în România, pe coloana 7 din Anexa 4.2.2-sheet “Cheltuieli eligibile” se va menționa **denumirea beneficiarului** (nu denumirea furnizorului), iar pe coloana 10 se va menţiona CIF-ul acestuia (nu CIF furnizor străin)!

Cererile de rambursare/plată/prefinanțare și documentele justificative vor fi transmise prin intermediul aplicației MySMIS2021/SMIS2021+.

Data la care se consideră depusă cererea de rambursare/plată/prefinanțare, inclusiv termenele de verificare ce decurg din aceasta, este data la care cererea a fost înregistrată la AM PR SVO.

**Prin aplicarea semnăturii electronice, Beneficiarul își asumă conformitatea cu originalul a documentului încărcat în MySMIS2021/SMIS2021+ .**

**ATENŢIE!**

**1. Documentul care provine de la reprezentantul legal, prin care acesta declară şi/sau își asumă obligații, va fi semnat de către acesta de două ori:**

**- o dată pentru a-şi asuma răspunderea pentru conținutul documentului (cele declarate)**

**- o dată pentru a confirma încărcarea acestui document în sistemul electronic MySMIS2021/SMIS2021+**

**2. Documentul care nu este emis de reprezentantul legal va fi semnat o singură data de către acesta din urmă pentru a confirma încărcarea lui în sistemul electronic MySMIS2021/SMIS2021+, răspunderea pentru conținutul acestui document și implicit prima semnătură aparținând emitentului actului.**

|  |
| --- |
| **Atentionari!**  Documentele originale (facturi fiscale, OP-uri, extrase de cont) pe baza cărora se înregistrează în contabilitatea beneficiarului cheltuielile efectuate în cadrul proiectului vor avea menționat codul SMIS al proiectului și sintagma ”Proiect finanțat din PR SV Oltenia 2021-2027”.  În cazul în care se utilizează sistemul electronic e-factura (nu există noțiunea de document original), la cererea de plată/rambursare se va atașa o Declarație pe propria raspundere privind nedecontarea acelor facturi în alte proiecte sau mențiunile (doar codul proiectului şi menţiunea «Proiect finanţat din PR SVO 2021-2027») vor fi putea fi aplicate pe facturi de emitenții acestora- prestatori/constructori/furnizori, etc., în conformitate cu prevederile deciziei de finanțare.  Pentru documentele justificative transmise la dosarul cererilor de prefinanțare/plată/rambursare întocmite în altă limbă decât limba română, se va anexa traducerea autorizată a acestora.  Pentru o mai bună identificare a facturilor solicitate la decontare, se poate înscrie pe acestea sintagma “factură inclusă in CR/CP nr…”  Conform contractului/deciziei de finantare, beneficiarul are obligaţia de a avea o evidenţă contabilă distinctă sau foloseste coduri contabile adecvate pentru toate tranzacţiile aferente proiectului (în denumirea contului se va menţiona şi codul SMIS al proiectului).  Pentru evitarea dublei finanţări, în cadrul PR SV Oltenia se vor face verificări amanunţite atât pentru proiecte realizate anterior pe POR 2014-2020, cât şi pentru proiecte realizate pe alte programe europene şi naţionale. |

**Atentionare:**

**In vederea preintampinarii situatiilor de acordare de avans in procent consistent (peste 30%) fara garantia ca furnizorul va respecta clauzele contractuale privind livrarea echipamentelor, este recomandabil ca beneficiarii privati sa se asigure ca platile efectuate in baza facturilor de avans sunt acoperite de garantii din partea furnizorilor/constructorilor**

### Autorizare şi plată

Autorizarea cererii de plată se va efectua în termen de maxim 20 de zile lucrătoare de la data depunerii de către beneficiar/lider la AM a cererii de rambursare întocmite conform contractului/deciziei de finanţare cu menţiunea că pentru verificare şi autorizare termenul poate fi întrerupt de posibile clarificări, fără ca perioadele de întrerupere cumulate să depăşească 10 zile lucrătoare. Prin excepţie, în cazul solicitării efectuate de către beneficiari pentru amânarea termenului de raspuns a clarificărilor, termenele de verificare se suspendă. După efectuarea verificărilor, AM virează în termen de 3 zile lucrătoare de la momentul de la care aceasta dispune de resurse în conturile sale, într-un cont distinct de disponibil, deschis pe numele beneficiarilor la unităţile teritoriale ale Trezoreriei Statului.

În următoarea zi virării sumelor, autoritatea de management transmite beneficiarilor/liderilor de parteneriat/partenerilor o notificare, întocmită distinct pentru fiecare dintre aceştia.

Beneficiarii/Liderii de parteneriat/Partenerii au un termen de 5 zile lucrătoare de la încasarea sumelor de la AM PR SVO pentru a realiza plăţile doar pentru acele facturi incluse in cererea de plată.

**ANEXE:**

* bugetul proiectului pentru cererea de plată **(anexa 4.2.2.);**

**

### Cererea de rambursare aferentă cererii de plată

În termen de maxim 10 zile lucrătoare de la data încasării sumelor virate de AM, beneficiarii au obligaţia de a depune cererea de rambursare aferentă cererii de plată. **În cazul depunerii unei Cereri de rambursare aferentă unei Cererii de plată** aceasta va fi însoţită de următoarele documente justificative semnate electronic:

1. Listă/OPIS pentru toate documentele incluse în cererea de rambursare aferentă cererii de plată;
2. Bugetul proiectului în format excel completat potrivit **Anexei 4.2.3** (completat cu domeniul/domeniile de intervenţie pe care se solicită cheltuieli în prezenta cerere conform secţiunii “Buget – domeniu de intervenţie” din cererea de finanţare);
3. Extras de cont din care să rezulte data încasării sumelor aferente cererii de plată de la AM PR SV Oltenia;
4. Facturile fiscale incluse anterior în cererea de plată;
5. Ordinele de plată pentru plată integrală a facturilor din Notificarea transmisă de AM și extrasele de cont aferente; pe originalul ordinelor de plată se va înscrie suma solicitată la decontare din respectivul OP, iar în cazul în care ordinele de plată conțin sume plătite pe mai multe proiecte, suma va fi separată pe fiecare proiect în parte;
6. Documente care atestă înregistrarea în contabilitate a operațiunilor cuprinse în cererea de rambursare (fișa de cont, balanța de verificare analitică/ extras din balanța analitică pe fiecare proiect) ) conform anexei 4.2.12;
7. Fișele mijloacelor fixe pentru echipamente cu menționarea seriei echipamentului (dacă este cazul);
8. Documente de recepție/ punere în funcțiune, dacă este cazul.
9. Documente privind costurile simplificate (dacă este cazul – a se vedea pct. 14 din cadrul subcap. 4.2.2).

Cererile de rambursare/plată/prefinanțare și documentele justificative vor fi transmise prin intermediul aplicației MySMIS2021/SMIS2021+.

Data la care se consideră depusă cererea de rambursare/plată/prefinanțare, inclusiv termenele de verificare ce decurg din aceasta, este data la care cererea a fost înregistrată la AM PR SVO.

**Prin aplicarea semnăturii electronice, Beneficiarul își asumă conformitatea cu originalul a documentului încărcat în MySMIS2021/SMIS2021+ .**

**ATENŢIE!**

**1. Documentul care provine de la reprezentantul legal, prin care acesta declară şi/sau își asumă obligații, va fi semnat de către acesta de două ori :**

**- o dată pentru a-şi asuma răspunderea pentru conținutul documentului( cele declarate)**

**- o dată pentru a confirma încărcarea acestui document în sistemul electronic MySMIS2021/SMIS2021+**

**2. Documentul care nu este emis de catre reprezentantul legal va fi semnat o singură data de către acesta din urmă pentru a confirma încărcarea lui în sistemul electronic MySMIS2021/SMIS2021+, răspunderea pentru conținutul acestui document și implicit prima semnătură aparținând emitentului actului.**

|  |
| --- |
| **Atentionari!**  Documentele originale (facturi fiscale, OP-uri, extrase de cont) pe baza cărora se înregistrează în contabilitatea beneficiarului cheltuielile efectuate în cadrul proiectului vor avea menționat codul SMIS al proiectului și sintagma ”Proiect finanțat din PR SV Oltenia 2021-2027”.  În cazul în care se utilizează sistemul electronic e-factura (nu există noțiunea de document original), la cererea de plată/rambursare se va atașa o Declarație pe propria raspundere privind nedecontarea acelor facturi în alte proiecte sau mențiunile (doar codul proiectului şi menţiunea «Proiect finanţat din PR SVO 2021-2027») vor fi putea fi aplicate pe facturi de emitenții acestora- prestatori/constructori/furnizori, etc., în conformitate cu prevederile deciziei de finanțare.  Pentru documentele justificative transmise la dosarul cererilor de prefinanțare/plată/rambursare întocmite în altă limbă decât limba română, se va anexa traducerea autorizată a acestora.  *Pentru o mai bună identificare a facturilor solicitate la decontare, se poate înscrie pe acestea sintagma “factură inclusă in CR/CP nr…”*  Conform contractului/deciziei de finantare, beneficiarul are obligaţia de a avea o evidenţă contabilă distinctă sau foloseste coduri contabile adecvate pentru toate tranzacţiile aferente proiectului (în denumirea contului se va menţiona şi codul SMIS al proiectului).  Pentru evitarea dublei finanţări, în cadrul PR SV Oltenia se vor face verificări amanunţite atât pentru proiecte realizate anterior pe POR 2014-2020, cât şi pentru proiecte realizate pe alte programe europene şi naţionale.  *IMPORTANT DE RETINUT!*  *Pentru decontarea cheltuielilor cu lucrări beneficiarul finantarii se va asigura că:*  *- situațiile de lucrări sunt semnate de constructor, dirigintele de șantier și beneficiar;*  *- prețurile unitare aferente reperelor/articolelor de deviz din situațiile de lucrări sunt mai mici sau egale cu prețurile unitare din oferta câștigătoare/oferta actualizată, anexă a contractului de execuție;*  *- calculele sunt efectuate corect în cadrul situației de lucrări (cantitate x preț unitar= valoare);*  *- cantitățile din situațiile de lucrări corespund celor din atașamente (atașamentele vor fi disponibile dacă sunt solicitate la vizita pe teren);*  *- solicitarea la decontare este făcută după efectuarea modificărilor aferente dispozițiilor de șantier, respectiv actualizarea ofertei, acolo unde este cazul;*  *- comunicarea începerii lucrărilor către emitentul autorizației de construire are menționată aceeași dată de începere cu cea din comunicarea către ISC, atașată cererii de plată/rambursare* |

**ANEXE:**

* bugetul proiectului pentru cererea de rambursare aferentă unei cereri de plată **(anexa 4.2.3);**

**

# Recuperarea sumelor platite necuvenit/nejustificate corespunzator

Conform OUG nr. 66/2011, art. 41, alin. (1), recuperarea creanţelor rezultate din nereguli prin încasare/ plată voluntară se efectuează în conturile indicate în titlul de creanţă şi în moneda stabilită în contractul de finanţare.

Recuperarea creanţelor bugetare prin deducerea din plăţile/rambursările următoare pe care debitorul este îndreptăţit să le primească se efectuează numai în aplicarea prevederilor contractului/acordului de finanţare în cadrul căruia a fost emis titlul de creanţă, până la finalizarea financiară a proiectului, inclusiv din cererea finală, şi numai din sumele plătite efectiv de debitor şi solicitate efectiv de acesta.

Astfel AM PR SVO deduce integral, dacă e posibil, suma reprezentând creanța bugetară de recuperat din prima cerere de rambursare/ cerere de plată instrumentată după constituirea debitului, urmând ca rambursarea/ plata către Beneficiar să fie diminuată corespunzător. În cazul în care este necesar, deducerea debitului va continua și din Cererea de Rambursare/ Cererea de Plată următoare până când acesta va fi recuperat integral.

Dacă debitorul nu a achitat de bunăvoie creanțele bugetare rezultate din nereguli sau acestea nu au putut fi deduse integral din Cererea de Rambursare/ Cererea de Plată până la expirarea termenului de plată, pentru perioada de timp scursă de la expirarea termenului de plată şi până la stingerea totală a creanțelor, debitorul datorează dobânzi calculate de către AM PR SVO (prin Organismul Intermediar OISIFE). OISIFE va emite un proces-verbal de stabilire a creanţelor bugetare rezultate din aplicarea dobânzii datorate conform OUG nr. 66/2011, art. 42, alin. (6) și alin. (7).

**Atentie!**

**Cu excepţia sumelor reprezentând ajutor de stat/de minimis constatat ca acordat ilegal sau utilizat abuziv, creanţele bugetare rezultate din nereguli sunt scadente la expirarea termenului de plată stabilit în titlul de creanţă, respectiv în 30 de zile de la data comunicării titlului de creanţă.**

**În aplicarea excepţiei de la aliniatul precedent, creanţele bugetare rezultate din nereguli reprezentând ajutor de stat/de minimis constatat ca acordat ilegal sau utilizat abuziv sunt scadente la data comunicării titlului de creanţă.**

În conformitate cu art. 40 din OUG 66/2011 cu modificările și completările ulterioare, în cazul în care creanțele bugetare rezultate din nereguli nu pot fi recuperate prin încasare, deducere din plăţi/rambursări următoare şi/sau executarea garanțiilor bancare , în termen de maxim 90 de zile de la data scadenței titlurilor de creanță, AM PR NV transmite titlurile de creanță (devenite titluri executorii), împreună cu dovada comunicării acestora, organelor fiscale competente, care:

a) duc la îndeplinire măsurile asigurătorii prevăzute la cap. VI din Legea nr. 207/2015, cu modificările şi completările ulterioare, dacă autoritățile cu competente în gestionarea fondurilor europene dispun aceste măsuri; şi

b) efectuează procedura de executare silită, precum şi procedura de compensare pentru recuperarea sumelor plătite necuvenit din fondurile europene şi/sau fondurile publice naţionale aferente acestora, în conformitate cu prevederile Legii nr. 207/2015 cu modificările şi completările ulterioare.

În aplicarea celor menționate anterior, debitorul datorează, pentru neachitarea la termen a obligațiilor stabilite prin titlul de creanță, **o dobândă care se calculează prin aplicarea ratei dobânzii datorate la soldul rămas de plată din contravaloarea în lei a creanței bugetare**, din **prima zi de după expirarea termenului de plată stabilit anterior, după caz, până la data stingerii acesteia, cu excepția cazului în care normele Uniunii Europene și/sau legislația națională aferentă sau ale donatorului public internațional prevăd altfel.**

Pentru restabilirea situaţiei iniţiale şi corectarea oricăror potenţiale distorsiuni asupra pieţelor ocazionate de acordarea ilegală a unui ajutor de stat/de minimis sau de utilizarea abuzivă a acestuia, debitorul datorează o dobândă care se calculează pentru perioada cuprinsă între data plăţii ajutorului de stat/de minimis constatat ca acordat ilegal sau utilizat abuziv şi data recuperării integrale a acestuia.

În vederea încasării de la debitor a dobânzii menționate mai sus, AM PR SVO emite un proces-verbal de stabilire a creanţelor bugetare rezultate din aplicarea dobânzii datorate, care constituie titlu de creanţă şi care se comunică debitorului (Prin delegarea functiei de control catre Organismul Intermediar OISIFE) În cazul neregulilor reprezentând ajutorul de stat/de minimis constatat ca acordat ilegal sau utilizat abuziv, AM PR SVO emite două procese-verbale de stabilire a creanţelor bugetare rezultate din aplicarea dobânzii datorate astfel: unul pentru perioada de la data plăţii ajutorului până la data comunicării procesului-verbal de constatare a neregulilor şi unul pentru perioada de la data comunicării procesului-verbal de constatare a neregulilor până la data recuperării efective a ajutorului.

Rata dobânzii datorate este rata dobânzii de referință a Băncii Naționale a României în vigoare la data întocmirii procesului-verbal de stabilire a creanțelor bugetare rezultate din aplicarea dobânzii datorate, cu excepția sumelor reprezentând ajutor de stat/de minimis constatat ca acordat ilegal sau utilizat abuziv, pentru care rata dobânzii se calculează conform prevederilor art. 33 alin (3) din OUG nr. 77/2014, cu modificările și completările ulterioare, respectiv cu respectarea prevederilor Reg. (UE) 2015/1.589.

În acest sens, în cazul neregulilor reprezentând ajutor de stat/de minimis constatat ca acordat ilegal sau utilizat abuziv, procesul verbal de constatare a neregulilor și de stabilire a creanței bugetare, precum și procesul-verbal de stabilire a creanțelor bugetare rezultate din aplicarea dobânzii datorate, după caz, constituie și decizii prin care se dispune stoparea sau recuperarea ajutoarelor de stat sau de minimis acordate, în înțelesul art. 25 alin. (4) din OUG nr. 77/2014.

Conform art. 18 alin. (7) din Oug 133/2021 “**Beneficiarul**/Liderul de parteneriat care a depus cerere de prefinanțare conform alin. (1) și (2) **are obligația depunerii unei/unor cereri de rambursare care să cuprindă cheltuielile efectuate din tranșa de prefinanțare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare în contul beneficiarului**, fără a depăși durata contractului de finanțare. Beneficiarii au obligatia restituirii integrale sau partiale a prefinantarii acordate in cazul in care nu justifica prin cereri de rambursare utlizarea acesteia. AM notifica beneficiarii in acest sens. Plata se va efectua în contul **RO55TREZ29156120598XXXXX** deschis la Trezoreria Craiova, cod fiscal 11642243, beneficiar Agentia pentru Dezvoltare Regionala Sud-Vest Oltenia in termen de 15 zile de la comunicare. Pana la devenirea functionala a modulului comunicare din MySmis, dovada restituirii, respectiv ordinul de plată și extrasul de cont, însoțite de adresa de înaintare, se vor transmite la adresa de e-mail [office@adroltenia.ro](mailto:office@adroltenia.ro).

Neplata la termen a sumei va conduce la aplicarea de catre AM PR a prevederilor art. 20 din OUG 133/2021, inclusiv la calcularea de dobanzi penalizatoare.

In cazul in care suma nu se restituie in termen de 15 zile de la data comunicarii notificarii, AM emite decizii de recuperare a prefinantarii. Decizia constituie titlu de creanta in conformitate cu prevederile art. 20 alin. (2) din Ordonanţa de urgenţă a Guvernului nr. 133/2021 si va fi transmisa debitorului in termen de 5 zile lucratoare de la date emiterii.

Impotriva masurilor dispuse prin titlul de creanţă se poate formula contestaţie (asa cum se precizeaza in capitolul 6. Contestatii din prezentul manual) ce se depune, sub sancţiunea decăderii, în termen de 30 de zile de la data comunicarii, la autoritatea publică emitentă a titlului de creanță utilizand canalele de comunicare existente.

Introducerea contestației pe calea administrativă nu suspendă executarea titlului de creanță.

Debitorii au obligatia efectuarii platii sumelor stabilite prin decizia de recuperare a prefinantarii in termen de 30 de zile de la data comunicarii acesteia. Titlul de creanta constituie titlu executoriu la implinirea termenului precizat mai sus.

Pentru neachitarea la termen a obligatiei din titlul de creanta se calculeaza dobanda prin aplicarea ratei dobanzii datorate la soldul ramas de plata*,* din prima zi de după expirarea termenului de plată si până la data stingerii acesteia. Dobanzile fac subiectul unei decizii de stabilire a dobanzii, care constituie titlu de creanţă şi se comunică debitorului .

Rata dobanzii datorate este rata dobanzii de politica monetara a BNR in vigoare la data comunicarii deciziei de recuperare a prefinantarii.

În cazul nerecuperării sumelor care fac obiectul obligaţiei de restituire conform prevederilor alin. (1), la expirarea termenului de 30 de zile de la data comunicării deciziei de recuperare a prefinanţării, autoritatea de management comunică titlurile executorii împreună cu dovada comunicării acestora organelor fiscale competente din subordinea Agenţiei Naţionale deAdministrare Fiscală, în vederea recuperării sumelor individualizate prin acestea potrivit prevederilor Legii nr. 207/2015 privind Codul de procedură fiscală, cu modificările şi completările

ulterioare.

În cazul în care sumele care trebuie restituite reprezintă contravaloarea ajutorului primit de beneficiari/lideri de parteneriat/parteneri, recuperarea acestora trebuie să respecte prevederile Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare.

In cazul cererilor de plata, beneficiarii au obligatia restituirii partiale sau totale a sumelor virate in cazul proiectelor pentru care acestia nu justifica prin cereri de rambursare utilizarea acestora.

In cazul cererilor de rambursare aferente cererilor de plata, in cazul în care valoarea cheltuielilor eligibile este mai mică decât valoarea cheltuielilor autorizate prin cererea de plată, AM PR SVO

transmite beneficiarului o notificare privind suma cheltuielilor neeligibile ce trebuie restituită.

Pentru recuperarea sumelor virate în baza cererilor de plată, nejustificate prin cereri de rambursare sau a cheltuielilor constatate ca neeligibile, Beneficiarul/partenerii vor fi notificați de către AM PR SV Oltenia cu privire la obligația restituirii acestora în termen de 5 zile de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în conformitate cu prevederile art 20 din Ordonanța de urgență a Guvernului nr.133/2021. Mecanismul este similar cu cel utilizat in cazul recuperarii prefinantarii acordata si nejustificata.

În cazul în care sumele care trebuie restituite reprezintă contravaloarea ajutorului primit de beneficiari/lideri de parteneriat/parteneri, recuperarea acestora trebuie să respecte prevederile Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare

**Reguli aplicabile ajutorului de stat/de minimis acordat - Recuperarea ajutoarelor acordate**

Ajutorul care trebuie recuperat include și dobânda aferentă, datorată de la data plății ajutorului până la data recuperării acestuia, calculată în conformitate cu Instrucțiunile privind procedura de calculare a dobânzii în cazul ajutorului de stat sau de minimis care trebuie rambursat sau recuperat, puse în aplicare prin Ordinul Președintelui Consiliului Concurenței nr. 386/20207 (2) Dacă, oricând în perioada de durabilitate a proiectului, se constată că încadrarea valorii finanțării nerambursabile solicitate în plafonul de minimis/intensitatea maximă aplicabilă a ajutorului regional s-a realizat, la momentul solicitării și/sau acordării, în baza unor informații incomplete și/sau incorecte, beneficiarul fiind îndreptățit la o valoare mai mică a ajutorului, AM va rezilia contractul de finanțare și finanțarea acordată va fi recuperată în condițiile contractului de finantare .

Rata dobânzii aplicabile este cea stabilită prin Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (UE) 2015/1589 al Consiliului de stabilire a normelor de aplicare a articolului 108 din Tratatul privind funcționarea Uniunii Europene, publicat în Jurnalul Oficial al Uniunii Europene L 140/ 30.04.2004, cu modificările și completările ulterioare, precum şi cu respectarea prevederilor Regulamentului (UE) 2015/1589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene, publicat în Jurnalul Oficial al Uniunii Europene L 248/ 24.09.2015.

Împotriva măsurilor dispuse prin titlul de creanţă emis de structura de control sub forma notei de constatare a neregulilor și de stabilire a corecțiilor financiare/a procesului-verbal de constatare a unor creanţe bugetare provenite prin utilizarea necorespunzătoare a fondurilor comunitare şi a sumelor de cofinanţare aferente, titlurile de creanta emise de AMPRSVO sub incidenta prevederilor OUG 133/2021 si ale HG 829/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 133/2021, termenul maxim legal de depunere a contestaţiei este de 30 de zile (calendaristice) de la data comunicării.

Introducerea contestaţiei pe cale administrativă nu suspendă executarea titlului de creanţă.

Decizia de soluționare a contestației este definitivă în sistemul căilor administrative de atac. Deciziile pronunțate în soluționarea contestațiilor pot fi atacate de către contestatar la instanța judecătorească de contencios administrativ competentă, în conformitate cu prevederile Legii nr. 554/2004, cu modificările și completările ulterioare.

Activitatea de recuperare a debitelor pe cale civilă presupune aplicarea prevederilor Legii nr. 85/2014 privind procedurile de prevenire a insolvenţei şi de insolvenţă, în vederea recuperării sumelor datorate de debitori, în situaţia în care recuperarea pe cale administrativă nu este posibilă, respectiv când patrimoniul debitorului este insuficient să acopere datoriile exigibile sau nu a fost solicitat sprijinul organelor competente de executare fiscală.

Suspendarea recuperării debitului (pe o anumită perioadă de timp) poate interveni:

•când această suspendare a fost dispusă de o instanţă de judecată,

•pe o perioadă de cel mult 6 luni, în cazuri excepţionale, doar o singură dată pentru acelaşi debitor, prin HG, în conformitate cu prevederile art. 233 din Legea nr. 207/2015 privind Codul de procedură fiscală, cu modificările şi completările ulterioare.

Anularea debitelor poate apărea în următoarele situații:

• debitorul a formulat o contestație care a fost analizată de către AM PR SVO și a fost emisă o Decizie de soluţionare a acesteia care a anulat titlul de creanță;

• există o hotărâre definitivă a unei instanțe de judecată care anulează titlul de creanță

# Verificarea cererilor prin vizite la faţa locului

Conform Regulamentului CE nr. 2021/1060, Art. 74, Autoritatea de Management va efectua vizite pe teren pentru a verifica dacă produsele şi serviciile au fost furnizate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările pe teren au ca scop, fără a se limita la următoarele:

* să asigure că proiectul se realizează conform condiţiilor contractuale, în mod special conform planului de monitorizare în care pot interveni elemente financiare şi activităţilor descrise în cererea de finanţare;
* să constate livrarea produsului sau prestarea serviciului în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;
* să verifice existenţa documentelor justificative originale aferente cheltuielilor eligibile ce au fost incluse spre decontare în cererile de rambursare ce nu au fost acoperite de o vizită anterioară pe teren, precum şi a documentelor de calitate sau alte documente conform prevederilor contractuale/ legale precum procese verbale de lucrări ascunse, declarații de conformitate, certificate de garanție/ performanță, buletine de încercare/teste de laborator, teste efectuate înainte de recepția investiției;
* în cadrul vizitei la fața locului care se va organiza înainte de plata CR finală, se va verifica în mod expres faptul că echipamentele/aplicațiile software / infrastructura finanțate prin proiect sunt puse în funcțiune.

În vederea organizării vizitei la fața locului/pe teren, Beneficiarul este informat printr-o notificare în acest sens, cu cel puțin o zi lucrătoare înainte de desfășurarea acesteia. În general, informarea beneficiarului asupra vizitelor la fața locului are ca scop asigurarea cu privire la faptul că personalul implicat în activitatea respectivă este disponibil și că poate pune la dispoziție documentele necesare verificărilor.

# Recomandari privind contabilitatea si reconcilierea contabila AM PR SVO-Beneficiar

Beneficiarul trebuie să țină o evidență contabilă analitică a proiectului, utilizând conturi analitice distincte pentru reflectarea tuturor operațiunilor referitoare la implementarea proiectului, în conformitate cu dispozițiile legale aplicabile. In denumirea contului, alaturi de simbolurile obligatorii legale, se va utiliza codul SMIS (ex. 231.1 Imobilizari corporale in curs de executie SMIS 300258). Informatii privind inregistrarea in contabilitate a operatiunilor specifice implementarii contractului de finantare se regasesc in anexa 4.2.12 la manual.

Conform Regulamentului CE nr. 2021/1060, Art. 74, Autoritatea de Management va efectua vizite pe teren pentru a verifica dacă produsele şi serviciile au fost furnizate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

La vizita la faţa locului se va verifica existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv în ceea ce priveşte dubla finanţare, veniturile generate de proiect şi ajutorul de stat/ de minimis, precum şi verificarea corespondenței cu bugetul proiectului.

**In vederea efectuarii reconcilierii contabile** **intre conturile contabile ale AM PR SVO si cele de disponibil ale beneficiarilorilor**, pentru operatiunile gestionate in cadrul PR SVO, beneficiarii au obligatia transmiterii trimestriale, pana la data de 20 ale lunii urmatoare perioadei de raportare, a formularului 11 din HG 829/2022 din care sa rezulte sumele primite de la AM PR SVO si sumele restituite catre AM PR SVO, conform prevederilor din contractul/decizia de finantare. Pana la data la care modulul Comunicare din MySmis va deveni functional, Notificarea cu privire la reconcilierea contabilă, se va transmite la adresa de e-mail office@adroltenia.ro.

Formularul se depune trimestrial si contine strict incasarile si platile din trimestrul incheiat chiar daca in trimestrul de referinta nu au existat transferuri de la AM PR SVO catre beneficiar, respectiv restituiri si tinand cont de data semnarii contractului de finantare.

**Exemple:**

* pentru un contract de finantare semnat la data de 20.04.25, prima notificare aferenta trimestrului II, depusa cel tarziu la data de 20.07.25 va contine perioada 20.04.25-30.06.25,
* pentru un contract de finantare semnat la data de 01.07.25, prima notificare aferenta trimestrului III, depusa cel tarziu la data de 20.10.25 va contine perioada 01.07.25-30.09.25.

**ANEXE**

* **anexa 4.6.1 - formular de reconciliere contabila**



* **anexa 4.2.12. – monografie contabila**

****

# Achizitiile in cadrul proiectelor finantate prin PR SVO

Eligibilitatea cheltuielilor aferente proiectelor derulate prin PR SV Oltenia 2021-2027 este condiționată de respectarea prevederilor legislației naționale și comunitare privind achizițiile publice/private, precum şi de respectarea reglementărilor în materie de incompatibilitate şi conflict de interese. Încălcarea acestor prevederi legislative poate conduce, în funcţie de gravitate, la diminuarea cheltuielilor considerate eligibile, prin aplicarea de corecţii sub forma reducerilor procentuale din sumele solicitate spre rambursare, până la rezilierea contractului de finanţare în cazul în care se dovedeşte existenţa unui conflict de interese.

Beneficiarul are obligaţia de a comunica cu AM in legătură cu contractul de finanţare, exclusiv prin intermediul sistemului MySMIS2021. În cazul unei defecţiuni a sistemului MySMIS2021 sau al forţei majore, Beneficiarul poate prezenta informaţiile solicitate în format tipărit, prin poştă şi/sau electronic, prin e-mail, în condiţiile prevăzute in contractul de finantare. Beneficiarul va încărca documentele respective în MySMIS2021 în termen de 15 zile calendaristice de la restabilirea funcţionalităţii sistemului MySMIS2021 sau de la încetarea forţei majore.

AM are obligaţia de a asigura comunicarea cu Beneficiarul, prin sistemul informatic MySMIS2021, în ceea ce priveşte solicitarea şi/sau primirea documentelor/informaţiilor în legătură cu proiectul în tot ceea ce priveşte aspectele referitoare la implementare/monitorizare/cereri de prefinanţare/cereri de plată/cereri de rambursare/verificare achiziţii/control.

|  |
| --- |
| **In conformitate cu prevederile OUG 133/2021, AMPR SVO autorizeaza cheltuielile eligibile cuprinse în cererea de plată/rambursare in termenul în termen de maxim 20 zile lucrătoare de la data depunerii de către Beneficiar a cererii de plată/rambursare la AM.**  **Termenul de 20 de zile lucratoare este condiţionat de depunerea spre verificare la AMPR SVO a dosarului de achiziţie si a actelor aditionale, precum si a eventualelor documente suplimentare/clarificari solicitate de AMPR SVO, daca este cazul.**  **Termenul total de verificare a dosarului de achiziție sau a actului adițional poate fi interupt fără ca perioadele de întrerupere cumulate să depăşească 10 zile lucrătoare** **pentru depunerea de către Beneficiar a unor documente adiţionale sau clarificări solicitate de AM** **sau în cazul în care este necesară solicitarea unui punct de vedere al unor unor instituții abilitate, experți independenți, experti specializati (în anumite situații particulare care depășesc competențele ofiterului de verificare achizitii).**  **Nedepunerea de către Beneficiar a documentelor sau clarificărilor solicitate în termenul specificat, atrage respingerea parţială/totală a cererii de rambursare/plata.** |

Beneficiarii vor transmite prin MySMIS2021 dosarul **procedurii** de achiziţie, precum şi actele adiţionale încheiate pe parcursul derulării contractului de achizitie încheiat între beneficiarul proiectului PR SV Oltenia şi contractor in termen de 10 zile de la incheierea acestora.

Pe parcursul implementării contractului încheiat prin derularea unei proceduri de achiziţie publică, în cazul în care intervin modificări la nivelul personalului propriu al beneficiarului implicat în atribuirea şi urmărirea contractului sau la nivelul ofertanților, asociaților, subcontractorilor şi experților cheie declarați inițial, beneficiarul are obligația de a notifica DG AMPR SVO cu privire la aceste modificări.

AMPR SVO va efectua verificarea achizițiilor şi a conflictului de interese pentru toate contractele de achiziție şi în cazul tuturor beneficiarilor, constând în verificarea tuturor documentelor justificative prezentate de beneficiar.

**Atentionare! Nu fac obiectul verificării**:

* **achiziţiile derulate pentru cheltuieli neeligibile din bugetul contractului de finanţare.**
* **contractele de achizitie/actele aditionale/conflicte de interese, in cadrul proiectelor/operatiunilor etapizate prevazute la Capitolul II din OUG 36/2023 privind stabilirea cadrului general pentru inchiderea programelor finantate in perioada de programare 2014-2020, care au fost verificate de catre autorităţile de management ale programelor operaţionale 2014-2020.**
* **conflictul de interese in cazul achizitiilor directe, cu exceptia contractele de achizitie care rezulta din procedura de esantionare pentru verificarea conflictului de interese.**
* **achizitiile derulate pentru cheltuielile care intra in categoria costurilor simplificate.**

### 4.7.1. Dosarul achiziției

Beneficiarii întocmesc şi transmit la AMPR SVO dosarul achiziţiei pentru fiecare contract de achiziţie publică atribuit in urma derulării uneia dintre procedurile de atribuire prevăzute la art. 68 din Legea 98/2016, cat si pentru fiecare contract de achiziţie atribuit in urma derulării procedurii competitive aprobată prin Ordinul 1284/2016.

În funcție de tipul procedurii achiziției publice, dosarul de achiziție va cuprinde minim documentele menționate la punctele următoare, cu luarea în considerare a aspectelor menționate anterior.

**Pentru procedurile de achiziție publică desfășurate în conformitate cu prevederile Legii 98/2016,** dosarul achiziției publice trebuie să cuprindă obligatoriu cel puțin următoarele documente:

1. programul anual al achizițiilor publice întocmit la nivelul autorității contractante, în vigoare la momentul demarării procedurii, pentru procedurile de achizitie lansate inainte de semnarea contractului de finantare.
2. strategia de contractare;
3. anunțul de intenție și dovada transmiterii acestuia spre publicare, dacă este cazul;
4. anunțul de participare (anunțul simplificat) și dovada transmiterii acestuia spre publicare;
5. erata, dacă este cazul;
6. documentația de atribuire;
7. documentația de concurs, daca este cazul;
8. decizia/dispoziția/ordinul de numire a comisiei de evaluare și, după caz, a experților cooptați;
9. declarațiile de confidențialitate și imparțialitate;
10. procesul-verbal al ședinței de deschidere a ofertelor, dacă este cazul;
11. garanția de participare pentru toți ofertanții;
12. formularele de oferta depuse in cadrul procedurii de atribuire;
13. DUAE și documentele de calificare, atunci când acestea au fost solicitate, pentru toți ofertanții;
14. propunerea tehnică integrală pentru ofertantul câștigător;
15. documentele din care rezultă motivele de respingere pentru ofertanții respinși în etapa de evaluare a propunerilor tehnice;
16. formularul de ofertă financiară pentru toți ofertanții care au intrat în etapa de evaluare a propunerilor financiare;
17. oferta financiară integrală pentru ofertantul câștigător;
18. documentele din care rezultă motivele de respingere pentru ofertanții respinși în etapa de evaluare a propunerii financiare;
19. documentele transmise în dovedirea celor declarate în formularul DUAE de către ofertantul câștigător;
20. solicitările de clarificări, precum și clarificările transmise/primite de autoritatea contractanta, dacă este cazul;
21. raportul intermediar privind selecția candidaților, dacă este cazul;
22. procesele-verbale de evaluare, negociere, dialog, după caz;
23. raportul procedurii de atribuire, precum și anexele la acesta; și dovada încărcării raortului procedurii în secțiunile dedicate din SEAP
24. dovada comunicărilor privind rezultatul procedurii;
25. contractul de achiziție publică/acordul-cadru, semnate, și, după caz, actele adiționale însoțite de documentele justificative aferente încheierii acestora;
26. dacă este cazul, contractele atribuite in temeiul unui acord-cadru;
27. anunțul de atribuire și dovada transmiterii acestuia spre publicare;
28. dacă este cazul, notificările prealabile și masurile luate, contestațiile formulate in cadrul procedurii de atribuire, însoțite de deciziile motivate pronunțate de Consiliul National de Soluționare a Contestațiilor;
29. hotărâri ale instanțelor de judecată referitoare la procedura de atribuire;
30. documentul constatator care conține informații referitoare la îndeplinirea obligațiilor contractuale de către contractant (dacă este cazul)
31. dacă este cazul, decizia de anulare a procedurii de atribuire
32. notificare ANAP, decizia de verificare ANAP, note intermediare ANAP, avize consultative ANAP
33. dovada constituirii garanției de bună execuție, sau după caz, dovada deschiderii contului de garanție de bunii execuție și a virării sumei minime impuse prin contract
34. rapoartele de specialitate întocmite de experții cooptați
35. in cazul contractelor de publicitate media:

* dovada publicării anunțului de participare pe platforma electronica utilizata pentru realizarea achiziției, la o adresă dedicată, precum și pe pagina proprie de internet, însoțit de justificarea oportunității achiziției
* dovada publicării anunțului de atribuire pe platforma electronica utilizată pentru realizarea achiziției, la o adresa dedicata, precum și pe pagina proprie de internet.
* dovada publicării raportului de evaluare a impactului achiziției serviciilor de publicitate respective pe platforma electronica utilizata pentru realizarea achiziției.

În cazul în care atribuirea se realizează prin licitație restrânsa, negociere competitivă, dialog competitiv, parteneriat pentru inovare, concursul de soluții, procedura de atribuire aplicabilă în cazul serviciilor sociale și al altor servicii specifice, procedura simplificată, negociere fara publicare prealabila sau prin modalități speciale de atribuire a contractului de achiziție, așa cum sunt definite în Secțiunea a 7-a din Legea 98/2016 privind achizițiile publice, dosarul achiziției publice se completează după caz.

Pentru actele adiționale/contractele subsecvente încheiate la contractele de achiziție/acordurile cadru, indiferent daca acestea au sau nu impact financiar, beneficiarii vor urma aceleași proceduri de întocmire și depunere a documentelor ca și pentru contractul/acordul cadru inițial. Dosarul de achiziție va cuprinde documentele justificative în baza căruia a fost încheiat.

**Beneficiarii care au calitatea de autoritate contractantă**, pentru actele adiționale aferente contractelor de achizitie atribuite prin una din procedurile prevazute la art. 68 din Legea 98/2016, vor include in dosarul actului adițional si registrul modificărilor, conform Instrucțiunii ANAP 1/2021, art. 1, alin. 4. (**Anexa 4.7.1 Registrul modificărilor- model orientativ)**

Pentru **achizițiile directe desfășurate de autorități contractante în conformitate cu prevederile Legii nr. 98/2016**, dosarul de achiziție trebuie să cuprindă obligatoriu cel puțin următoarele documente:

1. Programul anual al achizițiilor publice întocmit la nivelul autorității contractante, în vigoare la momentul demarării achizitiei, pentru achizitiile initiate inainte de semnarea contractului de finantare
2. Consultarea pieței, daca este cazul;
3. Referatul de necesitate/nota justificativa a valorii estimate/alte documente relevante;
4. Documentele justificative ale achiziției (de exemplu: contract/comanda/factura, bon fiscal, documentele de transport, recepție sau altele, după caz);
5. Actele adiționale și/sau documente suport aferente modificărilor contractuale, după caz;

Pentru **procedurile de achiziție desfășurate în conformitate cu Ordinul nr. 1284/2016**, dosarul de achiziție trebuie sa cuprindă obligatoriu cel puțin următoarele documente:

1. Specificațiile tehnice,
2. Nota privind determinarea valorii estimate actualizată impreuna cu ofertele de preţ existente pe piaţă, primite/solicitate /obţinute prin studiu de piaţă etc., sau pe baza unor informaţii din achiziţiile/contractele anterioare recente (conform prevederilor Ordinului 1284/2016)
3. Dovada anunțului/invitațiilor/clarificărilor/comunicărilor rezultatului (după caz)
4. Nota justificativa de atribuire
5. Declarații pe propria răspundere din care rezulta ca ofertantul câștigător/solicitantul/ beneficiarul nu a încălcat prevederile referitoare la conflictul de interese,
6. Ofertele și clarificările (după caz)
7. Nota justificativă privind decalarea datelor de semnare a contractelor (după caz) - pentru loturi
8. Contractul de achiziție,
9. Actele adiționale (după caz)
10. Contestațiile (după caz)

Pentru **achizițiile directe desfășurate în conformitate cu Ordinul nr. 1284** **din 8 august 2016** privind aprobarea Procedurii competitive aplicabile solicitanților/beneficiarilor privați pentru atribuirea contractelor de furnizare, servicii sau lucrări finanțate din fonduri europene, dosarul de achiziție transmis trebuie sa cuprindă obligatoriu cel puțin următoarele documente:

1. Nota privind determinarea valorii estimate impreuna cu oferte de preţ solicitate, cataloage de produse etc;
2. Studiu de piața (oferte de preț);
3. Documentele justificative ale achiziției (de exemplu: contract/comanda/factura, documentele de transport, recepție sau altele, după caz);
4. Actele adiționale și/sau documente suport aferente modificărilor contractuale, după caz;

### 4.7.2 Activitati desfasurate la nivelul beneficiarilor care au calitatea de autoritatea contractanta

#### 4.7.2.1 Dosarul procedurii de achizitie publica

Beneficiarii vor întocmi şi transmite la AM dosarul achiziției in format electronic, astfel:

* Beneficiarii transmit dosarul achizitiei prin sistemul informatic MySMIS2021.
* In cazul documentelor incluse în dosarul achiziției, care nu se regăsesc în SEAP, precum și al documentelor aferente achizițiilor pentru care nu există obligativitatea publicării în SEAP, **beneficiarii proiectelor au obligația de a le încărca în sistemul informatic MySMIS2021,** conform manualului/instrucțiunilor de utilizare puse la dispoziție de MIPE;
* Documentele achiziției care se regăsesc in SEAP (pentru care exista obligativitatea publicării in SEAP de către beneficiar) vor fi descărcate de personalul AM direct din SEAP;
* In situația în care AM nu obține acces in SEAP pentru verificarea achiziției, atunci beneficiarul va încărca în MySMIS2021 toate documentele achiziției, inclusiv cele din SEAP.

Denumirea fiecărui fișier scanat va trebui sa reflecte conținutul acestuia (ex. Programul achizițiilor, Strategia de contractare, Anunțul de participare, PV evaluare DUAE Dispoziția de numire a comisiei de evaluare, Declara membri comisie de evaluare, etc.)

|  |
| --- |
| **Beneficiarii au obligația de a transmite spre verificare dosarele de achiziție la AM, dupa cum urmeaza:**   * **in termen de maxim 10 zile lucratoare de la semnarea contractului de finanțare (pentru procedurile de achiziție finalizare anterior semnării contractului de finanțare);** * **in termen de maxim 10 zile lucratoare de la data semnarii contractului de achizitie, dar cu cel puţin 15 zile lucrătoare anterior depunerii unei cereri de plată/rambursare (pentru contractele încheiate în perioada de implementare a proiectului).** |

**În cazul în care beneficiarul nu respecta obligatia de a transmite dosarul achizitiei in termenul mentionat mai sus, dar transmite spre verificare dosarul de achiziție pentru cheltuieli solicitate in cererea de rambursare/plata curenta in același timp cu depunerea cererii de rambursare/plata, termenul de verificare al cererii de rambursare/plata decurge de la data la care este finalizata verificarea achiziției de către AM.**

De asemenea, în cazul în care la depunerea cererii de rambursare/plata ofițerii de verificare achiziții constata ca nu a fost depus spre verificare dosarul achiziției pentru cheltuielile solicitate in cerere, beneficiarul este notificat cu privire la faptul că cererea nu poate fi procesată fiind incompletă.

***Consideratii cu privire la Garantia de buna executie***

In conformitate cu prevederile art. 154, alin. 3 si 4 din Legea 98/2016, operatorul economic desemnat castigator are obligatia de a constitui garantia de buna executie in termenii stabiliti prin documentatia de atribuire si contractul de achizitie publica.

Autoritatea contractanta are obligatia de a solicita contractantului constituirea garantiei de buna executie, pentru toate contractele de servicii de proiectare (SF, DALI, PT) si/sau contracte de lucrari (indiferent de tipul de procedura de atribuire sau modul de desfasurare a achizitiei, inclusiv Achizitie directa sau Negociere fara publicare), precum si pentru toate contractele semnate in urma derularii unei proceduri de negociere fara publicare prealabila (indiferent de tipul contractului – servicii/ produse / lucrari).

Garantia de buna executie se constituie in termenele prevazute la art. 39 alin. 3 din HG 395/2016, iar autoritatea contractanta are obligația să accepte, ca dovadă a constituirii garanției de bună execuție, doar instrumentele de garantare care îndeplinesc/respectă toate condițiile de formă și de fond impuse de legislația specifică în domeniul financiar bancar, precum și pe cele care derivă din legislația în domeniul achizițiilor publice, respectiv condițiile referitoare la cuantum, perioada de valabilitate, caracterul irevocabil.

In situatia in care garantia de buna executie este constituita printr-un instrument de garantare este obligatoriu ca:

* emitentul sa fie autorizat si inscris in registrele publicate pe site-ul Autorităţii de Supraveghere Financiară (ASF) sau, dupa caz, in registrele Bancii Nationale a Romaniei (BNR)

In acest caz beneficiarul va efectua verificari prin consultarea Registrului Societăților de Asigurare și a Registrului Asigurătorilor și Intermediarilor din S.E.E., accesând următoarele linkuri:

https://asfromania.ro/app.php/ro/a/1542/asigurători-și-intermediari-principali; <https://www.asfromania.ro/ro/a/1737/asiguratori-si-intermediari-din-see>

iar informațiile despre calitatea de instituție financiară nebancară radiate/suspendată vor fi verificate accesând următorul link:

<https://bnr.ro/Registre-si-Liste-717.aspx>

* valabilitatea instrumentului de garantare trebuie sa acopere intreaga perioada contractuala, iar in situatia in care pe parcursul executării contractului de achiziţie publică se suplimentează valoarea acestuia, contractantul are obligaţia de a completa garanţia de bună execuţie în corelaţie cu noua valoare a contactului de achiziţie publică.

Autoritatile contractante se vor asigura ca emitentul instrumentelor de garantare are dreptul de a le emite/suplimenta/prelungi (prin consultarea registrelor mentionate mai sus), atat la momentul constituirii garantiei de buna executie, cat si la fiecare modificare contractuala, astfel încât **autoritatea contractantă să poată emite pretenții asupra garanțiilor în cazul în care contractantul nu își îndeplinește obligațiile asumate prin contract**.

#### 4.7.2.2 Dosarul actului aditional

Orice modificare adusa contractului inițial (chiar dacă valoarea atribuită rămâne aceeași) se concretizează printr-un act adițional.

Modificările contractuale se tratează de la caz la caz, în funcție de situație, neexistând un șablon care să poată fi aplicat, prețul total al contractului nefiind singurul element ce se analizează atunci când se ia decizia unei modificări contractuale și când se încadrează drept substanțială sau nesubstantlală. In situația în care modificările listelor de cantități afectează prețul total al contractului, in situatia beneficiarilor care au calitatea de autoritate contractanta, actul adițional se realizează pentru asigurarea îndeplinirii condițiilor de legalitate și regularitate, având dublu rol de angajament legal și angajament bugetar pentru a putea îndeplini pașii stipulați de OMFP nr. 1792/2002 (ALOP). Există și situații, însă, în care modificarea este una importantă, dar care nu schimbă valoarea totală a contractului, caz în care, totuși, modificarea trebuie reflectată prin act adițional.

In consecință, modificarea contractului se face numai prin act adițional, atât pentru cauzele/situațiile menționate în contractul însuși, cât și pentru cauze/situații care nu sunt prevăzute în contractul inițial, dar care se încadrează în prevederile legale.

Pentru actele adiționale încheiate la contractele de achiziție publică/ acordurile-cadru, beneficiarii vor urma aceiași pași procedurali de întocmire și depunere a documentelor ca și pentru contractul/acordul-cadru inițial.

Dosarul va conține toate documentele justificative în baza cărora a fost încheiat actul adițional, iar modalitatea și termenul de transmitere a acestuia spre verificare sunt aceleași cu cele aferente transmiterii dosarului de achiziție a contractului/ acordului-cadru inițial.

**Beneficiarii, care au calitatea de autoritate contractantă**, vor include in dosarul actului adițional si registrul modificărilor, conform Instrucțiunii ANAP 1/2021, art. 1, alin. 4. (**Anexa 4.7.1 Registrul modificărilor- model orientativ)**

**Atentionare cu privire la prelungirea duratei de executie/livrare/prestare a unui contract de achizitie publica!!!**

O eventuală prelungire a duratei unui contract de achiziție publică, înainte de a se implementa/formaliza, va fi analizată ca o modificare contractuală.

Astfel, în ceea ce privește modificarea unui contract de achiziție publică/acord-cadru, fără organizarea unei noi proceduri de atribuire, precizăm că aceasta poate interveni pe durata de valabilitate a contractului de achiziție publică/acordului-cadru, exclusiv în condițiile și în situațiile reglementate expres la art. 221 din Legea nr. 98/2016, iar încadrarea într- una dintre situațiile de modificare a unui contract de achiziție publică/acord-cadru reglementate la articolul mai sus indicat precum și, după caz, stabilirea unei modificări ca fiind substanțială sau nesubstanțială, intrând în responsabilitatea exclusivă a autorităţii contractante, care trebuie să fie în măsură să justifice respectarea prevederilor legale incidente, având în vedere că aceasta deţine toate informaţiile legate de situaţia de fapt şi de drept care determină necesitatea şi oportunitatea respectivei modificări.

În acest scop, astfel cum se prevede la art. 1 alin. (3) din Instrucțiunea Președintelui ANAP nr. 1/2021, pentru fiecare modificare contractuală, autoritatea contractantă efectuează o analiză cu privire la necesitatea şi justificarea modificării, care se formalizează, în cazul altor modificări decât cele vizate de art. 221 alin. (1) lit. a) din Legea nr. 98/2016, printr-un document, însoţit de analize justificative detaliate (de exemplu, analize de piaţă), la nivelul căruia se demonstrează încadrarea în circumstanţele specifice prevăzute la art. 221 din Legea nr. 98/2016 şi care se supune aprobării de către reprezentatul legal al autorităţii/entităţii contractante sau de către persoana împuternicită de către acesta.

**Mai mult decât atât, în conformitate cu principiul simetriei actelor juridice, un contract se poate modifica pe parcursul derulării sale prin consensul ambelor părți contractante, dar cu respectarea atât a limitelor impuse de legislaţie, cât şi a cerinţelor prevăzute în documentaţia de atribuire.**

În acest sens, precizăm că orice modificare a contractului de achiziție publică față de clauzele prevăzute ca fiind obligatorii (de ex. clauze privind aplicarea penalitatilor de intarziere) în cadrul documentației de atribuire creează premisele încălcării atât a principiului transparenței, cât și a principiului tratamentului egal.

Așadar, având în vedere prevederile art. 221 din Legea nr. 98/2016, care reglementează modul de stabilire a modificărilor contractuale nesubstanțiale și, implicit, a celor substanțiale.

**O modificare a clauzelor contractuale inițiale, inclusiv a termenului de livrare/prestare/execuţie care face obiectul contractului, este posibilă doar în temeiul prevederilor legale mai sus enunțate și trebuie analizată din perspectiva încadrării sau nu în categoria modificărilor substanțiale în conformitate cu prevederile art. 221 alin. (7) din Legea nr. 98/2016.**

**Ca atare, în sensul prevederilor de mai sus, modificarea unui contract de achiziție publică în perioada sa de valabilitate este considerată modificare substanţială, în sensul art. 221 alin. (1) lit. e) din lege, atunci când:**

**-contractul prezintă caracteristici care diferă în mod substanţial de cele ale documentului semnat iniţial;**

**- introduce condiţii care, dacă ar fi fost incluse în procedura de atribuire iniţială, ar fi permis selecţia altor candidaţi decât cei selectaţi iniţial sau acceptarea unei alte oferte [....].**

**În continuare, este de subliniat că, în cazul prelungirii unui contract de achiziție publică atribuit în condițiile legii, autoritatea contractantă va analiza în primul rând dacă durata contractuală a reprezentat unul dintre elementele esențiale în baza căruia s-a realizat atribuirea contractului ofertantului câștigător, astfel încât o posibilă prelungire a duratei contractuale ar afecta condițiile competiționale de atribuire a respectivului contract, situaţie în care modificarea menţionată ar putea fi considerată ca substanţială.**

**4.7.2.3** Activitati derulate pentru depunerea unei cereri de rambursare/cereri de plata

Odată cu cererea de plată/ cererea de rambursare (în cazul în care nu este aferentă unei cereri de plată conform mecanismului de decontare), beneficiarul va transmite **Situația achizițiilor publice aferente Cererii de Plată /Cererii de rambursare** **(Anexa 4.7.2)** în format electronic. Acest document conține toate achizițiile pentru care este solicitată rambursarea cheltuielilor, inclusiv toate achizițiile directe. Totodată, dacă este cazul, vor fi precizate toate actele adiționale care au implicații în derularea contractelor, indiferent dacă au sau nu impact financiar.

De asemenea, in Anexa 4.7.2. vor fi precizate numărul si data notificărilor transmise cu modificările in structura personalului/contractorilor/subcontractorilor/expertilot cheie,etc precum și declarațiile atașate la dosarul cererii de rambursare/plată (personal care nu mai face parte din organizație, experți noi, etc, dacă este cazul), actualizate pe o perioadă de 12 luni de la semnarea contractului de achizitie.

#### 4.7.2.4 Achizitii directe

Pentru achiziţia directă nu este obligatorie semnarea unui contract. În cazul în care beneficiarul consideră că pentru predictibilitatea relaţiilor comerciale are nevoie de clauze contractuale clare, acesta poate semna un contract în acest sens.

Documentele aferente achizitiei directe se transmit de beneficiar si se verifică de DG AMPR SVO la cererea de rambursare/plata la care a fost solicitata cheltuiala respectiva, după ce inițial au fost încărcate în sistemul informatic.

#### 4.7.2.5 Aspecte privind conflictul de interese in implementare

Pe parcursul derulării contractelor încheiate între beneficiarii PR SV Oltenia şi contractorii acestora, apar deseori modificări ale personalului implicat în atribuirea şi derularea contractului de achizitie, atât la nivelul beneficiarilor cât şi al contractorilor si subcontractorilor, terților susținători, experților cheie.

Prin urmare, verificarea conflictului de interese la data atribuirii contractului şi măsurile preventive stabilite prin legislaţia privind achiziţiile publice (declaraţiile date de către membrii comisiilor de evaluare şi declaraţiile pe propria răspundere a ofertanţilor, subcontractantilor şi terţilor susţinători) acoperă doar punctual problematica situaţiilor de conflict de interese.

Evitarea conflictului de interese va fi monitorizată de către AM PR SVO pe toată perioada de implementare a proiectului.

În acest sens, toţi beneficiarii care sunt autoritati contractante conform legii , au obligativitatea notificăriii AM PR SVO în situaţiile în care apar modificări de personal, respectiv în cazul în care :

a) preşedintele sau membrii comisiei de evaluare care au evaluat oferte aferente contractelor încheiate în cadrul proiectului PR SV Oltenia nu mai fac parte din structura beneficiarului,

b) se schimbă membrii asocierii / subcontractorii/tertii sustinatori sau apar subcontractori/terti sustinatori noi,

c) se schimbă persoanele desemnate pentru executarea contractului (expertii cheie), nominalizate de ofertantul câştigător.

În cazul în care se produce o schimbare a persoanelor implicate în derularea unui contract atribuit printr-o procedură de achiziţie publică, Beneficiarul va transmite la DG AMPR SVO o **Notificare privind modificările intervenite în structura personalului/ a contractorilor/ subcontractorilor** (**Anexa 4.7.3).** Notificarea va fi transmisă prin MySMIS2021, în termenul de 10 zile lucratoare de la data modificărilor intervenite şi va avea anexate Declaraţiile pe proprie răspundere, conform celor detaliate mai jos. Modalitatea de transmitere este cea descrisa in **Manual de utilizare MySMIS2021 Front Office – Cap. 1.2.8.8 Acte aditionale.**

**Notificarea va fi transmisă prin MySMIS2021, în termenul de 10 zile lucratoare de la data modificărilor intervenite şi va avea anexate Declaraţiile pe proprie răspundere, conform celor detaliate mai jos.**

Pentru completarea informaţiilor din cadrul notificării, beneficiarii trebuie să ţină cont de următoarele aspecte:

**a)** Se vor completa toate informaţiile solicitate în tabelele din cuprinsul Notificării.

**b)** În cazul în care o persoană care a făcut parte din echipa de implementare nu mai face parte din structura beneficiarului, beneficiarul PR SV Oltenia va transmite anexat notificării, declaraţie pe proprie răspundere din partea respectivei persoane că nu a devenit angajată/acţionar sau subcontractor al operatorilor economici care au încheiat contracte comerciale în cadrul proiectului (**Anexa 4.7.4**). **Declaraţia actualizată va fi ataşată la toate cererile de rambursare ulterioare care vor fi depuse la AM PR SVO în intervalul de 12 luni de la data atribuirii contractului respectiv**.

În cazul în care persoana în cauză nu este disponibilă să dea declaraţia, Beneficiarul va depune declaraţii ale contractorilor (subcontractorilor, dacă este cazul) că nu au angajat persoana respectivă. Declaraţiile actualizate vor fi ataşate la toate cererile de rambursare ulterioare care vor fi depuse la DG AMPR SVO în intervalul de 12 luni de la data atribuirii contractului respectiv. În cazul în care declarația este transmisă de contractor/subcontractant, aceasta trebuie să fie actualizată la fiecare cerere de plată/rambursare.

**Exemplu transmitere declarație**: dacă un membru al comisiei de evaluare nu mai este funcționar în cadrul autoritatii contractante (beneficiar PR SV Oltenia) începând cu data de 05.06.2024 și în cadrul proiectului a fost încheiat un contract comercial cu SC „A” la data 02.10.2023 , se va prezenta declarația din partea membrului comisiei de evaluare din care să reiasă că nu este angajat/acționar sau subcontractor al SC „A”, pentru orice cerere de rambursare care va fi depusă până la data de 02.10.2024 inclusiv.

1. În cazul în care contractorul este reprezentat de o asociere de firme şi apar modificări privind membrii asocierii, sau se schimbă tertii sustinatori/ apar terti sustinatori, sau apar modificări privind subcontractorii declaraţi/ se introduc subcontractanti noi se vor menţiona numele şi datele de identificare ale acestora;

**d)** În cazul în care unul dintre experţii cheie nominalizaţi de ofertantul câştigător este înlocuit sau se introduce un expert cheie suplimentar, beneficiarul va transmite anexat notificării o declaraţie pe propria răspundere din care să reiasă că noua persoană nominalizată nu a devenit angajat al autorităţii contractante sau membru in conducerea acesteia (**Anexa 4.7.5**).

**In Anexa 4.7.2 Situația achizitiilor ce insotește fiecare cerere de rambursare/plată, beneficiarul va specifica notificările transmise privind modificările intervenite in structura personalului/ a contractorilor/ subcontractorilor, precum și declarațiile atașate cererii de rambursare/plată in intervalul de 12 luni de la data atribuirii contractului respectiv.**

**Înlocuirea/implicarea subcontractanţilor de către contractant în perioada de implementare a contractului**

Inainte de a accepta introducerea unor subcontractanti noi, dupa semnarea contractului, beneficiarul, in calitate de autoritate contractanta, are obligatia analizarii acestora in conformitate cu prevederile Legii 98/2016 CAPITOLUL V – Sectiunea a 2-a Modificarea contractului de achiziţie publică/ acordului-cadru dar si cu prevederile HG 395/2016 – Capitolul IV Sectiunea 1 Subcontractarea.

**Atentie!!!! Noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.**

**Înlocuirea personalului de specialitate nominalizat pentru îndeplinirea contractului.**

Inainte de a accepta inlocuirea personalului de specialitate nominalizat pentru îndeplinirea contractului, în perioada de implementare a contractului de achizitie, beneficiarul, in calitate de autoritate contractanta, are obligatia analizarii acestora in conformitate cu prevederile Legii 98/2016 CAPITOLUL V – Sectiunea a 2-a Modificarea contractului de achiziţie publică/ acordului-cadru si Sectiunea a 2-a Modalitatea de înlocuire a personalului de specialitate nominalizat pentru îndeplinirea contractului.

**Atentie!!!!**

**Noul personal de specialitate nominalizat pentru îndeplinirea contractului trebuie sa indeplineasca cel puţin criteriile de calificare/selecţie prevăzute în cadrul documentaţiei de atribuire;**

**Noul personal de specialitate nominalizat pentru îndeplinirea contractului trebuie sa obţina cel puţin acelaşi punctaj ca personalul propus la momentul aplicării factorilor de evaluare.**

Precizare:

in situatia constatarii ca modificarile enumerate mai sus, in urma analizarii acestora de catre AMPR SVO, nu respecta prevederile legale, exista riscul aplicarii de corectii financiare in procent de 25% din valoarea contractelor verificate, in conformitate cu prevederile OUG 66/2011.de 25% din valoarea contractelor verificate, in conformitate cu prevederile OUG 66/2011.

### 4.7.3. Activitati desfasurate la nivelul beneficiarilor care NU au calitatea de autoritatea contractanta

#### 4.7.3.1 Dosarul procedurii de achizitie si actelor aditionale pentru beneficiarii privaţi care nu au calitatea de autoritate contractantă

Beneficiarii vor întocmi şi transmite la AMPR SVO dosarul achiziţiei, astfel:

* Beneficiarii incarca **în sistemul informatic MySMIS2021,** conform manualului/instrucțiunilor de utilizare puse la dispoziție de MIPE, documentele incluse in dosarul achizitiei.
* Denumirea fiecărui fișier scanat va trebui sa reflecte conținutul acestuia (ex. Specificatii tehnice, Declaratie privind conflictul de interese, etc.)

|  |
| --- |
| **Beneficiarii au obligația de a transmite spre verificare dosarele de achiziție la AM, dupa cum urmeaza:**   * **in termen de maxim 10 zile lucratoare de la semnarea contractului de finanțare (pentru procedurile de achiziție finalizare anterior semnării contractului de finanțare);** * **in termen de maxim 10 zile lucratoare de la data semnarii contractului de achizitie de la semnarea contractului de achiziție, dar cu cel puţin 15 zile lucrătoare anterior depunerii unei cereri de plată/rambursare (pentru contractele încheiate în perioada de implementare a proiectului).** |

**În cazul în care beneficiarul nu respecta obligatia de a transmite dosarul achizitiei in termenul mentionat mai sus, dar transmite spre verificare dosarul de achiziție pentru cheltuieli solicitate in cererea de rambursare/plata curenta in același timp cu depunerea cererii de rambursare/plata, termenul de verificare al cererii de rambursare/plata decurge de la data la care este finalizata verificarea achiziției de către AM.**

De asemenea, în cazul în care la depunerea cererii de rambursare/plata ofițerii de verificare achiziții constata ca nu a fost depus spre verificare dosarul achiziției pentru cheltuielile solicitate in cerere, beneficiarul este notificat cu privire la faptul că cererea nu poate fi procesată fiind incompletă.

**Aceleași termene se aplică și in cazul actelor adiționale la contractele de achiziție.** Pentru actele adiționale încheiate la contractele de achiziție publică/ acordurile-cadru, beneficiarii vor urma aceiași pași procedurali de întocmire și depunere a documentelor ca și pentru contractul/acordul-cadru inițial. Dosarul va conține toate documentele justificative în baza cărora a fost încheiat actul adițional, iar modalitatea și termenul de transmitere a acestuia spre verificare sunt aceleași cu cele aferente transmiterii dosarului de achiziție a contractului inițial.

#### 4.7.3.2 Activitati derulate pentru depunerea unei cereri de rambursare/cereri de plata

Odată cu cererea de plată/cererea de rambursare (în cazul în care nu este aferentă unei cereri de plată conform mecanismului de decontare), beneficiarul va transmite şi **Situaţia achiziţiilor publice aferente Cererii de Plată /Cererii de rambursare nr. ….** întocmită de Beneficiar (**Anexa 4.7.2**). Acest document conţine toate achiziţiile pentru care este solicitată rambursarea cheltuielilor, inclusiv toate achiziţiile directe. Totodată, dacă este cazul, vor fi precizate toate actele adiţionale care au implicatii în derularea contractelor, indiferent dacă au sau nu impact financiar.

#### 4.7.3.3. Achizitii directe

Pentru achiziţia directă nu este obligatorie semnarea unui contract. În cazul în care beneficiarul consideră că pentru predictibilitatea relaţiilor comerciale are nevoie de clauze contractuale clare, acesta poate semna un contract în acest sens.

Documentele aferente achizitiei directe si actelor aditionale aferente contractelor atribuite in mod direct, se transmit de beneficiar si se verifică de DG AMPR SVO la cererea de rambursare/plata la care a fost solicitata cheltuiala respectiva, după ce inițial au fost încărcate în sistemul informatic.

### 4.7.4. Verificarea achizitiilor de catre AM PR SVO

AM PR SVO are responsabilitatea verificării modului în care a fost respectată legislaţia nationala si comunitara privind achiziţiile publice şi conflictul de interese în cadrul achiziţiilor derulate de către beneficiarii PR SV Oltenia 2021-2027. Scopul acestei verificări este de a asigura o utilizare eficientă a fondurilor comunitare şi a co-finanţării de la bugetul de stat, în conformitate cu reglementările UE şi cu legislaţia română în vigoare.

Dacă, în urma verificărilor efectuate, sunt constatate de către AM abateri de la legislaţia nationala si comunitara privind achiziţiile publice şi conflictul de interese, se vor aplica reduceri procentuale în temeiul dispozițiilor:

* OUG nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora,
* HG 875/2011 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificarile si completarile ulterioare.
* HG nr. 519/26.06.2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la OUG nr. 66/2011 cu modificările și completările ulterioare.

În urma verificărilor efectuate, AM va emite **Nota de conformitate** document în care se menţionează rezultatul verificărilor efectuate de acesta, în cazul în care atribuirea/modificarea contractului de achizitie a fost derulată în conformitate cu prevederile legale.

**Nota de conformitate se emite in urma verificarii unui:**

* contract de achizitie atribuit prin procedura de achizitie conform Legii 98/2016;
* contract de achizitie atribuit prin procedura competitiva conform Ordinului 1284/2016;
* act aditional de modificare a contractelor de achizitie mentionate mai sus.

În situaţia în care se constată că atribuirea/modificarea contractului de achizitie a avut loc fără respectarea prevederilor legale în domeniul achiziţiilor publice, AM va emite **Nota de neconformitate** în care menţionează abaterile identificate şi reducerile procentuale aplicabile, conform prevederilor legale în vigoare.

**Nota de neconformitate se emite in urma verificarii unui/unei:**

* contract de achizitie atribuit prin procedura de achizitie conform Legii 98/2016;
* contract de achizitie atribuit prin procedura competitiva conform Ordinului 1284/2016;
* act aditional de modificare a contractelor de achizitie.
* achizitii directe realizata cu incalcarea prevederilor legale referitoare la stabilirea tipului de procedura (Legea 98/2016, HG 395/2016, Ordinul 1284/2016).
* modificari in structura personalului, conform cap. 4.7.2.5 Aspecte privind conflictul de interese in implementare, daca se constata incalcari ale prevederilor legale si AM PR SVO nu a efectuat plati aferente acelui contract de achizitie publica.

AM transmite beneficiarului Nota de conformitate/neconformitate.

|  |
| --- |
| **Pentru corectarea in timp util a eventualelor nereguli și pentru diminuarea riscului de aplicare a unor corecții financiare, în conformitate cu prevederile OUG 66/2011, ADR SUD VEST OLTENIA a realizat, pentru solicitantii/beneficiarii care au calitatea de autoritate contractanta, materialul “COLECTIE DE SPETE IN DOMENIUL ACHIZIȚIILOR DERULATE DE BENEFICIARI ȘI DE EVITARE A NEREGULILOR ÎN GESTIONAREA PROIECTELOR FINANȚATE PRIN PROGRAMUL OPERAȚIONAL REGIONAL 2014-2020”. Ghidul poate fi descarcat de** [**aici**](https://por2021-2027.adroltenia.ro/wp-content/uploads/2023/05/Ghid-achizitii-Colectie-de-spete-2023.pdf)**.** |

Documentul nu este obligatoriu din punct de vedere juridic, ci are ca obiectiv să ofere recomandări generale, adresându-se responsabililor cu achizițiile publice din cadrul autorităților contractante care se ocupă de planificarea și efectuarea achizițiilor de lucrări, produse sau servicii. Acesta este conceput pentru a fi un sprijin în ceea ce privește aplicarea legislației în domeniul achizițiilor publice, a normelor și procedurilor interne.

**Scopul materialului precizat mai sus, prin spețele prezentate, prin indicarea sancțiunilor prevăzute în Anexa 2 din OUG 66/2011 și prin instrumentul Listă de autoevaluare, este de:**

* prevenire apariției unor nereguli similare în următoarea perioadă de programare, ținând cont de faptul ca Autoritățile de Management sunt obligate să aplice corecțiile financiare prevăzute în OUG 66/2011;
* prevenire beneficiarilor pentru a putea evita comiterea unor greșeli similare celor deja sancționate cu corecție financiară în trecut;
* acordare de sprijin beneficiarilor pentru a obține în timp util, anterior derulării procedurilor de atribuire, informații cu privire la neregulile care pot să apară;
* instruirea a potențialilor beneficiari în vederea evitării apariției de nereguli, efectul așteptat fiind eliminarea acestora.

**Modalitatea de utilizare a instrumentului lista de autoevaluare din colectia de spete**

Lista de autoevaluare din acest ghid este lista de autoevaluare recomandată beneficiarilor de fonduri europene și publicată de MIPE la adresa de internet <https://mfe.gov.ro/mipe-listele-de-autoevaluare-recomandate-beneficiarilor-de-fonduri-europene/>. În comunicatul MIPE se menționează: „Ministerul Investițiilor și Proiectelor Europene publică Listele de autoevaluare în scopul verificării procedurilor de atribuire și a implementării contractului de achiziție publică/sectorială recomandate spre a fi utilizate de către beneficiarii de fonduri europene ca instrument de autoverificare a respectării legislației achizițiilor publice pe întreg parcursul derulării procesului de achiziție. Cu ajutorul acestor liste, beneficiarii vor putea evita nereguli în derularea achizițiilor din cadrul proiectelor și, implicit, a eventualelor reduceri procentuale/corecții ce pot rezulta în urma procesului de verificare a contractelor de achiziție. **Suplimentar, MIPE le recomandă beneficiarilor de fonduri europene să utilizeze listele de autoevaluare pe parcursul derulării procesului de achiziție și să le prezinte ca document asumat în cadrul dosarului achiziției.**”

Lista de autoevaluare recomandată de MIPE a fost modificată în prezentul document, în cadrul acesteia fiind introduse:

* Informații legate de persoanele din cadrul autorității contractante responsabile cu completarea listei;
* Corespondența cu neregulile și corecțiile financiare din HG nr. 519/2014 – Anexa 2.

**Anexe**

* **Anexa 4.7.1. Registrul modificarilor model orientativ**

****

* **Anexa 4.7.2 Situatia achizitiilor aferente Cererii de plata rambursare beneficiar**

****

* **Anexa 4.7.3 Notificarea privind modificarile intervenite in structura personalului a contractorilor tertilor sustinatori subcontractorilor**

****

* **Anexa 4.7.4 Declaratie functionar**

****

* **Anexa 4.7.5 Declarație beneficiar**

****

* **Anexa 4.7.6 Lista verificare achizitii cf L 98/2016**

****

* **Anexa 4.7.7 Lista verificare achizitii cf Ordinului 1284**

****

* **Anexa 4.7.8 Lista verificare acte aditionale**

****

# Monitorizarea proiectelor

AM PR SV Oltenia monitorizează implementarea proiectelor din punct de vedere al îndeplinirii indicatorilor, atingerii rezultatelor și a obiectivelor asumate de către Beneficiar în cererea de finanțare și anexele acesteia, respectării planului de monitorizare/indicatorilor de etapă, precum și modul în care beneficiarul respectă prevederile contractuale specifice operațiunii finanțate în etapa de implementare şi de durabilitate a contractului de finanțare.

Derularea procesului de monitorizare are ca obiectiv sprijinirea implementării proiectelor în vederea atingerii și menținerii rezultatelor și obiectivelor vizate, atât la nivel de proiect cât și la nivel de program care să asigure un management de proiect eficient.

### 4.8.1 Verificarea documentelor

AM PR SV Oltenia verifică documentele aferente implementării proiectului și corectitudinea datelor și informațiilor din rapoartele de progres elaborate și transmise de către beneficiari prin sistemul informatic MySMIS2021/SMIS2021+, precum si documentele justificative transmise de beneficiar referitoare la indicatorii de etapa din planul de monitorizare. În procesul de monitorizare, se verifică dacă datele raportului de progres al beneficiarului relevă faptul că proiectul se implementează în conformitate cu prevederile contractuale și respectă prevederile legislației naționale și comunitare aplicabile. De asemenea, se verifică rezultatele raportate și urmărește evoluția în timp a indicatorilor stabiliți prin contractul de finanțare.

### 4.8.2 Tipuri de documente

**Rapoarte trimestriale de progres ale beneficiarilor (RP)**

Rapoartele trimestriale de progres sunt acele documente întocmite de beneficiari și transmise, prin sistemul informatic MySMIS2021/SMIS2021+,periodic, la intervale de câte trei luni calendaristice, la AM PR SV, rolul acestora fiind de a prezenta în mod regulat informații referitoare la stadiul implementării proiectului.

Rapoartele de progres vor fi generate si transmise de beneficiari în sistemul informatic și transmise AM PR SV OLTENIA, în 30 zile de la încheierea trimestrului de implementare al fiecărui proiect. Primul RP se va întocmi pentru trimestrul calendaristic următor semnării contractului de finanțare în cadrul PR SV Oltenia 2021 – 2027.

AM PR SV Oltenia poate solicita beneficiarilor să transmită rapoarte de progres, ori de câte ori este cazul.

**Autoritatea de management poate să aplice măsurile corective prevăzute în contractul/decizia de finanţare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres .**

Rapoartele de progres trimestriale transmise de beneficiari conțin informații privind :

* stadiul implementării proiectului,
* modul de desfășurare a activităților si achizitiilor prevăzute în cererea de finanțare,
* stadiul/realizarea indicatorilor de etapa,
* indicatorii de realizare și/sau de rezultat realizați până la momentul raportării,
* modificările Proiectului Tehnic (daca este cazul),
* probleme întâmpinate pe parcursul implementării,
* temele orizontale (egalitatea de sanse, dezvoltare durabilă, imunizarea la schimbarile climatice, DNSH)
* stadiul îndeplinirii aspectelor specifice care trebuie monitorizate în etapa de implementare a fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

și vor fi însoțite de documente suport.

**Atentionare!**

**Pentru proiectele cu lucrari se vor transmite obligatoriu odata cu raportul de progres raportul dirigintelui de santier la zi din care sa reiasa stadiul fizic si valoric al lucrarilor si centralizatorul situatiilor de lucrari .**

În cazul în care beneficiarul nu a transmis/încărcat RP în MySMIS2021/SMIS2021+, la termenul la care acesta trebuia transmis, va fi notificat și i se va solicita transmiterea acestuia în termen de 3 zile lucrătoare de la primirea notificării.

În cazul nerespectării termenului, ofiterul de monitorizare va iniția demersurile în vederea efectuării unei vizite la fata locului.

Dacă ofiterul de monitorizare identifică deficiențe (necorelări între prevederile contractului şi ultima raportare, sau raportul de progres este incomplet/incorect completat) va pregăti o scrisoare de clarificare /solicitare de clarificări în MySMIS2021/SMIS2021+, cu termen de răspuns de 3 zile lucrătoare de la data primirii scrisorii de către beneficiar.

**Raportul final de progres al beneficiarului**

După finalizarea perioadei de implementare a proiectului, cel mai târziu la depunerea cererii de rambursare finale, Beneficiarii au obligația de a depune un Raport de progres final.

Rapoartele de progres finale se vor transmite la AM PR SV Oltenia prin sistemul informatic MySMIS2021/SMIS2021+ și vor fi însoțite de documente care certifică finalizarea implementării proiectului, fără a se limita la:

* Declarația beneficiarului de confirmare a funcționalității proiectului. (Anexa nr. 4.8.6 la Manualul beneficiarului)

Un proiect poate fi considerat funcțional, dacă este finalizat, respectiv activitățile prevăzute au fost desfășurate efectiv și nicio altă activitate nu este necesară pentru finalizarea operațiunii, lucrările sunt realizate și recepționate în conformitate cu cerințele prevăzute de contract, și dacă proiectul este în uz.

Pentru contractele de lucrări:

* Garanția de bună execuție pentru lucrări;
* Procesele verbale de recepție la terminarea lucrărilor, însoțite de referatul proiectantului și referatul dirigintelui de santier;
* Certificatele de audit energetic (daca este cazul).

Pentru contractele de furnizare echipamente:

* Declarațiile vamale (pentru bunuri de import), din alte țări decât cele membre UE;
* Procesele verbale de recepție ale bunurilor achiziționate;
* Procesele verbale de punere în funcțiune a bunurilor achiziționate;
* Documente care atestă calitatea produsului.

Pentru contractele de servicii:

* Procesele verbale de predare/recepție a serviciilor;
* Rapoartele de activitate/audit.

Pentru contractele de achiziționare mijloace de transport:

* Procesul verbal de punere in funcțiune/probe;
* Procesele verbale de recepție.

**Rapoarte de durabilitate ale beneficiarilor (RD)**

Rapoartele de durabilitate (post-implementare) întocmite de Beneficiar sunt transmise prin sistemul informatic MySMIS2021/SMIS2021+, anual, pe perioada post- implementare a proiectului, în termen de 10 zile lucratoare de la încheierea anului post-implementare, calculat conform contractului de finanțare, de la data notificării AM către beneficiar privind plata finală.

Raportul de durabilitate va prezenta situația investiției și atingerea indicatorilor de rezultat, precum și sustenabilitatea proiectului.

În cazul în care beneficiarul nu a transmis/încărcat în MySMIS2021/SMIS2021+ raportul de durabilitate la termenul în care acesta trebuia transmis, va fi notificat și i se va solicita de către AM PR SV transmiterea acestuia în termen de 3 zile lucrătoare de la primirea notificării.

Dacă sunt identificate necorelări între prevederile contractului şi ultima raportare sau raportul de durabilitate este incomplet/ incorect completat, ofiterul de monitorizare va transmite o solicitare de clarificări în MySMIS2021/SMIS2021+, cu termen de răspuns de 3 zile lucrătoare de la data primirii scrisorii de către Beneficiar.

În cazul nerespectării termenului AM PR SVO va initia o vizită de durabilitate.

Pe întreaga perioadă de durabilitate/sustenabilitate a contractului de finanțare, beneficiarul va avea în vedere:

* realizarea mentenanței necesare, astfel încât să fie asigurată întreținerea și funcționalitatea investiției, respectiv respectarea Planului de mentenanță al investiției aferent proiectului, precum și includerea sumelor asumate de beneficiar în acest plan și în Planul anual de întreținere și reparații, în conformitate cu legislația națională în vigoare și a prevederilor contractului de finanțare (conform legislatiei nationale in vigoare urmărirea comportării în exploatare, intervenţiile în timp şi postutilizarea construcţiilor sunt componente ale sistemului calităţii în construcţii: obiectul urmăririi comportării în exploatare a construcţiilor şi al intervenţiilor în timp este evaluarea stării tehnice a construcţiilor şi menţinerea aptitudinii la (în condiții optime de) exploatare pe toată durata de existenţă a acestora, iar urmărirea curentă se realizează prin examinare vizuală directă şi cu mijloace simple de măsurare, în conformitate cu prevederile din cartea tehnică şi din reglementările tehnice specifice, pe categorii de lucrări şi de construcţii, aceste activitati fiind efectuate de către personal propriu sau prin contract cu persoane fizice/juridice având (/cu) pregătire tehnică în construcţii, cel puţin de nivel mediu, intrand astfel in raspunderea proprietarului efectuarea lucrărilor de întreţinere pentru a preveni apariţia unor deteriorări importante.)
* utilizarea spațiului în care este localizată investiția, inclusiv a dotărilor și a echipamentelor achiziționate, conform destinației prevăzute în proiect, pe toată perioada de durabilitate;
* să nu realizeze o modificare asupra calității dreptului său asupra bunului mobil/imobil, decât în condițiile prevăzute în contractul de finanțare;
* să nu înstrăineze și să nu închirieze bunurile achiziționate prin proiect;
* să nu schimbe activitatea desfășurată prin utilizarea activelor corporale/necorporale realizate/achiziționate;
* să ia toate măsurile obținerii tuturor avizelor/ autorizațiilor/ acreditărilor/ licențelor/etc necesare desfășurării în condiții legale a activității sale, în corelare cu activitățile proiectului.
* În vederea verificarii mentinerii numarului mediu de salariati la nivelul anterior depunerii cererii de finantare in perioada de implementare ( daca este cazul) si atingerii nivelului asumat al numarului mediu de salariati pana la sfarsitul anului fiscal ulterior celui in care s-a finalizat implementarea proiectului si mentinerea a cel puțin acestui nivel în exercițiile financiare ulterioare din perioada de durabilitate a investiției pentru perioada de durabilitate , beneficiarul va transmite anual situatiile financiare in termen de maximum 10 zile lucrătoare de la depunerea acestora.
* să depună anual Raportul de Durabilitate.

Durabilitatea unui proiect este esențială pentru asigurarea valorii și impactului pe termen lung al investițiilor și eforturilor depuse în implementare.

Pe perioada de durabilitate/sustenabilitate a contractului de finanțare, AM PR va verifica la fața locului modul în care este asigurată mentenanța și întreținerea investiției și poate lua măsuri (de la avertisment până la corectii financiare și aplicarea prevederilor condițiilor generale ale contractului de finanțare privind reducerea valorii eligibile acordate din fonduri europene și din bugetul național, calculată proporțional cu perioada pentru care nu este asigurat(ă) caracterul durabil sau sustenabilitatea/durabilitatea proiectului), în cazul în care în urma vizitei efectuate, AM PR constată că nu sunt asigurate în mod corespunzător mentenanța și întreținerea investiției, respectiv, că spațiile și/sau dotările și echipamentele achiziționate nu sunt utilizate conform destinației prevăzute în proiect.

Caracterul durabil al operatiunii

Conform Art.65 din Regulamentul nr.1060/2021 al Parlamentului European si al Consiliului, de stabilire a dispozitiilor comune privind FEDR, FSE plus, FC, FTJ si alte fonduri din perioada 2021-2027, contribuția din fonduri la o operațiune constând în investiții în infrastructură sau în investiții productive, în cazul în care, în termen de trei/cinci ani de la efectuarea plății finale către beneficiar, sau în termenul prevăzut de normele privind ajutoarele de stat, după caz, se rambursează, dacă respectiva operațiune face obiectul oricăreia dintre următoarele:

(a) încetarea unei activități productive sau transferul acesteia în afara regiunii de nivel NUTS 2 în care a primit sprijin;

(b) o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

(c) o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

**Documente privind indeplinirea indicatorilor de etapa**

Indicatorii de etapă sunt regăsiți pentru fiecare proiect în Planul de monitorizare care este anexă la Contractul/decizia de finanțare.

Planul de monitorizare prevede de asemenea, pentru fiecare indicator de etapă documentele care trebuie să ateste îndeplinirea acestuia și care trebuie încărcate în sistemul MySMIS de către beneficiar în maxim 5 zile lucratoare de la termenul limită la care indicatorul de etapă trebuia îndeplinit. In acest sens se va consulta Instructiunea AM PR SV Oltenia nr.20/30.09.2024 privind documentele care probeaza indeplinirea criteriilor de validare pentru 3 tipuri de indicatori de etapa din Planul de Monitorizare

Pentru confirmarea îndeplinirii indicatorului de etapă, AM PR SVO, poate solicita clarificări sau iniția o vizită de monitorizare, caz în care se suspendă termenul de validare.

Raportarea indicatorilor de etapa se va realiza indiferent de stadiul acestora Îndeplinit/Neîndeplinit in termenul mentionat mai sus. Astfel beneficiarul va transmite prin sistemul Mysmis - Modulul Implementare raportul plan monitorizare insotit de documentele suport.

În situația în care indicatorul se raportează ca Neîndeplinit odata cu raportul plan monitorizare se vor transmite:

• justificare privind privind neindeplinirea la termen a indicatorului de etapă,

• plan de actiuni si masuri conform modelului anexat (anexa 4.8.3 la Manualul beneficiarului) din care sa rezulte modalitatea si termenul la care se va indeplini indicatorul de etapa.

Indicatorul de etapa neindeplinit va putea fi raportat ulterior, la momentul îndeplinirii acestuia, în Mysmis /modulul Implementare/Raport plan monitorizare selectând “Îndeplinit”.

În cazul nerespectării termenelor prevăzute mai sus, prin sistemul informatic MySMIS 2021/SMIS 2021+ se blochează posibilitatea de încărcare a documentelor. Ulterior, Beneficiarul poate solicita, motivat, AM PR SVO, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, Beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, dar și în această situatie beneficiarul încarcă în sistemul informatic MySMIS2021/SMIS2021+ raportul privind îndeplinirea indicatorului de etapă, iar AM PR SV, înregistrează în sistemul informatic MySMIS2021/SMIS2021+ îndeplinirea cu întârziere a indicatorului de etapă.

**Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, AM PR SVO, poate aplica, în funcție de analiza obiectivă și riscurile identificate, masurile corective prevazute in contractul de finantare.**

Sumele respinse pot fi incluse de Beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

### 4.8.3 Desfasurarea vizitelor la fata locului

Verificările la faţa locului au ca scop:

* verificarea stadiului de implementare a proiectelor, corelat cu raportul de progres transmis de beneficiar cu cererea de rambursare aferentă,
* verificarea faptului că proiectul progresează fizic, în conformitate cu calendarul activităților inclus în contractul de finanțare;
* verificarea realității investiției;
* identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, emiterea de recomandări în limitele de competență;
* verificarea respectării prevederilor privind caracterul durabil al operațiunilor conform reglementărilor comunitare;
* verificarea respectării clauzelor generale și a celor specifice din contractul de finanțare;
* verificarea declarării veniturilor obținute din proiect;
* verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

AM PR SVO va înștiința beneficiarul cu minim 3 zile înainte de data vizitei prin transmiterea unei notificari in acest sens.

**Beneficiarul este obligat să participe și să invite persoanele care sunt implicate în implementarea proiectului și care pot furniza informațiile și documentele necesare verificărilor, conform solicitărilor AM PR SV Oltenia.**

**Beneficiarul se angajează să acorde dreptul de acces la locurile și spațiile unde se implementează proiectul, inclusiv acces la sistemele informatice care au legătură directă cu proiectul, și să pună la dispoziție documentele solicitate.**

**Beneficiarul va transmite documentele solicitate de ofiterul de monitorizare in notificarea privind vizita la fata locului in termenul solicitat (minim 2 zile inainte de efectuarea vizitei)**

**Vizite la fata locului pe parcursul implementarii**

Pentru fiecare proiect AM PR SV Oltenia, prin ofițerii de monitorizare din cadrul Direcției Monitorizare Proiecte, efectuează vizite la fața locului, în medie de două ori pe an de implementare, în vederea verificării veridicității informațiilor consemnate în raportul de progres, în funcție de necesitățile procesului de monitorizare. Ofițerii de monitorizare vor discuta cu beneficiarul de finanțare nerambursabilă orice probleme existente sau care ar putea să apară si sprijină beneficiarul pentru a identifica soluţii adecvate pentru îndeplinirea indicatorilor de etapă şi pentru buna implementare a proiectelor care fac obiectul contractului de finanţare.

Părțile vor conveni asupra posibilelor îmbunătățiri care pot fi aduse și/sau acțiuni rectificative care pot fi întreprinse, ofiterul de monitorizare va formula recomandări dacă va considera necesar. Acolo unde sunt necesare activități rectificative se vor va da termene clare de remediere a problemelor iar beneficiarul le va implementa în consecință și va transmite la final către AM PR SV Oltenia documentele care atestă rectificările, conform recomandărilor din raportul privind vizita la fața locului.

Raportul de vizită se transmite de către AM PR SV Oltenia prin sistemul informatic MySMIS2021/SMIS2021, în conformitate cu prevederile procedurilor operaţionale în termen de 10 zile lucrătoare de la data vizitei efectuate la faţa locului, ambele părți urmând să semneze raportul.

Pentru informarea beneficiarului asupra verificarilor care se efectueaza in cadrul vizitei la fata locului se ataseaza Lista de verificare a vizitei la fata locului, document intern care se intocmeste de ofiterul de monitorizare (anexa nr. 4.8.4 la Manualul beneficiarului).

**Vizita finala la fata locului**

La finalizarea implementării proiectului AM PR SV Oltenia, prin ofiterii de monitorizare, va organiza vizita finala la fata locului. Vizita la fata locului se va efectua in echipe mixte (ofiter monitorizare si ofiter autorizare cheltuieli).

Ofițerii de monitorizare vor verifica la locul implementării proiectului a progresului fizic al acestuia, vor colecta date suplimentare fată de cele cuprinse în rapoartele de progres/raportul final în vederea aprecierii valorii indicatorilor fată de țintele propuse și a acurateței informației furnizate de beneficiar. Aceștia verifică, în principal:

* Indeplinirea tuturor indicatorilor de atapa, conform planului de monitorizare in vigoare;
* faptul că proiectul a progresat fizic, că țintele indicatorilor au fost atinse în conformitate cu valorile asumate prin contractul de finanțare (cu modificările ulterioare, dacă este cazul);
* atingerea rezultatelor și obiectivelor asumate prin proiect;
* realitatea investiției;

**În cadrul vizitei la fața locului, care se va organiza înainte de plata CR finală, se va verifica în mod expres faptul că echipamentele/aplicațiile software/infrastructura finanțate prin proiect sunt puse în funcțiune.**

Ofițerii de monitorizare și ofițerii de autorizare cheltuieli vor elabora cate un Raport de vizită, potrivit modelelor din procedurile operationale aferente.

Cererea de rambursare finală va fi aprobată la plată în momentul în care toate recomandările formulate beneficiarului ca urmare a misiunii de verificare la fața locului au fost implementate.

**Vizite la fața locului ex-post**

AM PR SV Oltenia, prin ofițerii de monitorizare din cadrul Departamentului Monitorizare Ex Post Proiecte, efectuează vizite la fata locului pentru a se verifica sustenabilitatea acestora in perioada de durabilitate a proiectului (3-5 ani după caz daca este beneficiar de schema de ajutor de stat sau ajutor de minimis sau beneficiar public). Perioada de durabilitate va fi calculată de la data informării de către AM în ceea ce privește autorizarea cererii de rambursare finală.

AM PR SV Oltenia, prin ofițerii de monitorizare, va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate.

Raportul de vizită se transmite de către AM PR SV Oltenia prin sistemul informatic MySMIS2021/SMIS2021, în conformitate cu prevederile procedurilor operaţionale în termen de 10 zile lucrătoare de la data vizitei efectuate la faţa locului, ambele părți urmând să semneze rapoartele.

Pentru informarea beneficiarului asupra verificarilor care se efectueaza in cadrul vizitei de durabilitate se ataseaza Lista de verificare a vizitei la fata locului expost, document intern care se intocmeste de ofiterul de monitorizare. ( anexa nr. 4.8.5 la Manualul beneficiarului)

**Vizite la fața locului speciale (ad-hoc)**

Fără a acoperi toate situațiile posibile, AM PR SV Oltenia prin ofițerii de monitorizare din cadrul Directiei Monitorizare Proiecte, efectuează vizite la fața locului, pe parcursul implementării și/sau în perioada ex-post, privind:

* urmarirea indeplinirii anumitor indicatori de etapa;
* urmarirea indeplinirii unor recomandari pentru atingerea indicatorilor de etapa;
* daca există o solicitare în acest sens din partea șefului AM PR SV Oltenia;
* daca beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM PR SV Oltenia ;
* daca se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului;
* solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. Vizita este finalizată cu un raport privind vizita la fața locului în care sunt menționate recomandări clare, cuantificabile, raportate la obiectivele și indicatorii proiectului;
* Articole din presa, sesizari;
* Ori de cate ori este necesar, pentru buna implementare a proiectului.

**ANEXE**:

* + 1. **Anexa 4.8.1. Raport progres trimestrial/final beneficiar;**

****

* + 1. **Anexa 4.8.2. Raport privind durabilitatea investitiei;**

****

* + 1. **Anexa 4.8.3 Plan de actiuni si masuri**

****

* + 1. **Anexa 4.8.4 Lista de verificare vizita implementare**

****

* + 1. **Anexa 4.8.5 Lista de verificare vizita expost**

****

* + 1. **Anexa 4.8.6 Declaratie beneficiar de confirmare a funcționalității proiectului**

****

4.9. Verificarea conformitatii proiectului tehnic

Verificarea conformităţii proiectului tehnic în perioada de implementare se va face doar pentru proiectele a căror contractare s-a făcut fără depunerea proiectului tehnic. Este importantă pentru a stabili conformitatea proictului tehnic cu conţinutul-cadru al documentaţiei tehnico-economice aferenta investiţiilor publice stabilit prin legislația aplicabilă.

Nu se depune spre avizare proiectul tehnic pentru proiectele a căror contractare s-a făcut cu depunerea proiectului tehnic.

**NOTA! Nu se verifica conformitatea proiectului tehnic pentru beneficiarii privati.**

Verificarea conformității proiectului tehnic se va realiza pe baza prevederilor legislației aplicabile, respectiv a:

• Hotărârii de Guvern nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, hotărâre publicata în MO nr. 1.061 din 29 decembrie 2016, intrată în vigoare la 27 februarie 2017 cu modificarile si completarile ulterioare.

• Hotărârii de Guvern nr. 1 din 10 ianuarie 2018 privind aprobarea condițiilor generale și specifice pentru anumite categorii de contracte de achiziție aferente obiectivelor de investiții finanțate din fonduri publice, hotărâre publicată în MO nr. 26 din 11 ianuarie 2018.

Beneficiarul va acorda atenție elaborării unei teme de proiectare și/sau a unei note conceptuale corespunzătoare, prin care să se asigure că obiectivul general, obiectivele specifice, rezultatele așteptate, indicatorii prestabiliți de realizare, indicatorii suplimentari de realizare se regăsesc la elaborarea proiectul tehnic de execuție.

Modificările realizate asupra proiectului tehnic față de proiectul depus la faza S.F./D.A.L.I în baza căruia a fost semnat contractul de finanțare, nu pot aduce modificări asupra obiectivului general. Obiectivele specifice, indicatorii de realizare și rezultatele așteptate menționate în cererea de finanțare nu pot fi diminuate fără o justificare adecvată avizată de AM PR SV Oltenia. Sunt considerate justificate modificările la soluția tehnică în vederea:

* + conformării cu recomandările unor experți tehnici atestați pe exigențele esențiale date de specificul lucrărilor;
  + conformării cu concluziile unor studii de specialitate date de condițiile în care se fac lucrările proiectate;
  + conformării cu prevederile impuse de normativele în vigoare;
  + conformării cu conditiile din avizele și acordurile necesar a fi obținute prin Certificatul de Urbanism.

Diminuarea indicatorilor și a rezultatelor așteptate poate aduce după sine o reducere proporțională a valorii nerambursabile solicitate sau rezilierea contractului de finanțare.

Neîndeplinirea indicatorilor și a rezultatelor asumate de către Beneficiar, poate conduce la aplicarea unor măsuri corective prevăzute în contractul de finanțare pentru cheltuielile aferente perioadei de raportare solicitate la rambursare, respectiv la aplicarea mecanismelor de recuperare specifice.

Condițiile inițiale din cererea de finanțare care au făcut obiectul procesului de evaluare, selecție și contractare nu trebuie modificate. Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală rezultată în urma întocmirii proiectului tehnic nu poate atrage o sporire a valorii de finanțare nerambursabilă a contractului de finanțare.

Solicitarea la plată a cheltuielilor aferente elaborării documentației tehnico-economice pentru faza P.T.E. și a lucrărilor de construcții și montaj din investiția de bază se poate realiza doar după emiterea de către AM PR SV Oltenia a avizului de conformitate a Proiectul tehnic de execuție.

În cazul unui aviz de neconformitate, contractul de finanțare poate fi reziliat.

### 4.9.1. Depunerea Proiectului Tehnic

Pentru proiectele pentru care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii proiectului tehnic și autorizația de construire în termen de 9 luni de la data semnării contractului de finanțare. În situaţia în care solicitantul nu transmite Proiectul tehnic în termenul anterior menţionat, AM are dreptul să rezilieze unilateral contractul de finanțare.

Proiectul tehnic va fi transmis la AM PR SV Oltenia printr-o metoda securizata de transmiterea informatiilor sau email , în termen de maxim 10 zile calendaristice de la recepția acestuia de către beneficiarul contractului de finanțare.

Beneficiarul va specifica o dată cu depunerea proiectului tehnic care este obiectivul/ obiectul de investiție vizat de P.T.-ul depus (așa cum este înțeles în HG907/2016), iar acel obiectiv/ obiect la care componentă din cererea de finanțare se referă.

Proiectul tehnic trebuie încărcat în format digital într-o rezoluție suficient de ridicată pentru ca piesele scrise și desenate să fie lizibile.

Odata cu Proiectul Tehnic se va transmite Autorizatia de Construire si avizele specificate in certificatul de urbanism.

In acest sens se va consulta Instructiunea AM PR SV Oltenia nr. 19/16.09.2024 privind transmiterea proiectului tehnic de execuție în vederea verificării conformității.

**Redepunerea proiectului tehnic sau parti din acesta**

Proiectul tehnic poate fi redepus spre avizare AM PR SV Oltenia, în următoarele situații:

* + Beneficiarul a retras Proiectul Tehnic pe parcursul perioadei de analiză a conformității proiectului tehnic cu acordul AM PR SV Oltenia;
  + Din diverse motive este necesar a se obține o nouă Autorizație de Construire pentru întregul obiectiv sau pentru obiecte din cadrul acestuia;

În cazul redepunerii unui proiect tehnic sau a unei părți din acesta, se reverifică conformitatea documentației tehnice dacă proiectul nu a fost deja avizat.

### 4.9.2. Analiza conformitatii proiectului tehnic

Verificarea conformitatii proiectului tehnic se va efectua în baza grilei de verificare a Proiectului tehnic de execuție, anexată Ghidului aplicabil.

AM PR SV Oltenia se asigură că are la dispoziţie experţi care vor putea îndeplini analiza de conformitate a PT în etapa de după semnarea Contractului de finanţare, fie prin personal propriu sau prin externalizarea serviciilor de specialitate.

În cazul în care, după parcurgerea grilei de verificare a conformităţii proiectului tehnic se constată că sunt necesare clarificări/completări, AM PR SV Oltenia prin DMIP va transmite prin sistemul informatic MySMIS2021/SMIS2021+/Modul Comunicare sau email o adresa de solicitare clarificari PT. Se va acorda un termen rezonabil pentru ca beneficiarul sa poate formula si transmite răspunsul (ex: 5 zile lucratoare pentru fiecare etapa de clarificari).

Răspunsul la clarificări va fi transmis de Beneficiar prin sistemul informatic MySMIS2021/SMIS2021+/ Modul Comunicare sau email. Răspunsul la clarificări va fi analizat și dacă este cazul vor fi solicitate noi clarificări/ completări.

În urma clarificărilor şi a completărilor primite, AM PR SV Oltenia prin Direcția Monitorizare Proiecte va finaliza completarea Grilei privind verificarea Proiectul tehnic si va concluziona:

* fie confirmarea integrală a conformitatii PT cu grila specifică;
* fie confirmarea conformitatii PT conditionata de corelarea documentelor intre care s-a

verificat conformitatea (ex. Corelare cerere de finantare cu devizul general faza PT);

* fie declararea PT ca neconform.

In functie de concluziile consemnate in grila de evaluare, in termen de 2 zile lucratoare de la inregistrarea grilei de evaluare la registratura ADR SV Oltenia, Departamentul Monitorizare Implementare Proiecte PR poate face propuneri care pot avea în vedere modificări ale contractului de finanțare, sau rezilierea acestuia după caz.

In cazul in care prin grila de evaluare este confirmata integral conformitatea PT cu SF/DALI si cererea de finantare, ofiterul de monitorizare va emite direct Aviz conformitate PT care va fi transmis beneficiarului impreuna cu grila de evaluare.

In cazul in care prin grila de evaluare este confirmata conformitatea PT conditionata de corelarea documentelor intre care s-a verificat conformitatea, AM PR SV Oltenia 2021 - 2027 va transmite beneficiarului, in termen de 2 zile lucratoare de la inregistrarea grilei de evaluare la registratura ADR SV, rezultatul verificarilor conformitatii PT, impreuna cu propunerile de corelare.

In cazul in care sunt necesare corelari ale documentelor intre care s-a verificat conformitatea, in termen de 5 zile lucratoare se vor transmite documentele solicitate. Dupa transmiterea documentelor corelate se va emite Avizul de conformitate PT.

In cazul in care este necesara corelarea bugetului cererii de finantare cu devizul general, (ex: dezangajarea sumelor ramase neutilizate in cadrul cap.7.1 dupa evaluarea conformitatii), in termen de 5 zile lucratoare, de la comunicarea catre beneficiar a rezultatului verificarii, beneficiarul va demara in MySMIS2021 fluxul de modificare a cererii de finantare (notificare/act aditional). Dupa incheierea fluxului se va transmite beneficiarului Aviz conformitate PT impreuna cu grila de evaluare .

Proiectul este declarat neconform in situatia in care:

* se constata faptul ca nu exista o corespondenta intre obiectivele de investitie din cadrul

proiectului tehnic si cele descrise in cadrul SF/DALI/cerere de finantare;

* PTE, inclusiv detaliile de executie, nu sunt verificate de verificatori tehnici atestati pe specialitati/experti tehnici;
* Proiectul tehnic nu a fost elaborat cu respectarea recomandarilor expertului tehnic asupra

solutiei optime (în cazul lucrărilor de intervenție) şi, respectiv, a măsurilor/soluţiilor recomandate de auditorul energetic pentru clădiri, a studiilor geotehnice, topografice, alte studii de specialitate necesare realizării investiției, avizelor furnizorilor de utilități, acordurilor, autorizațiilor etc., după caz.

Ulterior finalizarii etapei de verificare a conformitatii PT, pentru proiectele conforme beneficiarul va demara pe flux de notificare procedura de incarcare in MySMIS2021/SMIS2021+/ Modulul Contractare a formei finale a PT cat si corespondenta aferenta acestei etape - termen 5 zile lucratoare de la primirea avizului de conformitate sau a comunicarii cu privire la neconformitatea PT.

### 4.9.3. Modificarea proiectului tehnic dupa avizarea conformitatii acestuia

În funcție de situațiile specifice aplicabile și în orice moment se consideră necesar, Beneficiarii vor putea modifica documentația tehnico-economică, în etapa de după avizarea conformității proiect tehnic de execuție, cu obligația informării AM PR SV Oltenia în termen de 5 zile calendaristice de la recepția acestuia și numai dacă sunt îndeplinite cumulativ următoarele condiții:

* + Valoarea totală nerambursabilă stabilită prin contractul de finanțare nu crește iar valoarea totală a proiectului se încadrează în valoarea totală aferentă Priorității de investiție, conform Ghidului Solicitantului în baza căruia s-a depus cererea de finanțare, dacă este cazul;
  + Indicatorii de program menționați în cererea de finanțare nu se diminuează fără o justificare adecvată, aprobată de AM PR SV Oltenia;
  + Obiectivul general stabilit prin cererea de finanțare, care a făcut subiectul procesului de evaluare și selecție, nu se modifică;
  + Condițiile inițiale din cererea de finanțare care au făcut obiectul procesului de evaluare, selecție și contractare nu se modifică. Se va avea astfel în vedere ca soluția tehnică propusă prin modificare, în condițiile în care proiectul tehnic inițial a fost subiect al procesului de evaluare și selecție, să nu modifice condițiile de atribuire a punctajului în cadrul etapei de evaluare tehnică și financiară.

Împreună cu informarea AM PR SV Oltenia, Beneficiarul va transmite o declarație semnată de reprezentantul său legal prin care își va asuma toate elementele menționate la punctele de mai sus. Beneficiarul și AM PR SV Oltenia se vor asigura de încărcarea sub formă de notificare în sistemul electronic MySMIS2021/SMIS2021+/ Modul Contractare a Proiectului tehnic astfel modificat.

Modificarea se va face cu respectarea prevederilor legale în materie și nu va mai fi supusă analizării în conformitate cu grila de verificare anexată la ghidul specific aplicabil.

În funcție de modificările care intervin, și numai dacă este cazul, Beneficiarul va notifica AM PR SV Oltenia sau va propune acestuia un Act adițional de modificare a contractului.

În situația în care modificările determină cheltuielile mal mari decât cele prevăzute în contractul de finanțare, acestea vor fi suportate din bugetul beneficiarului, dacă nu pot fi utilizate economiile acumulate. În aceste situații Beneficiarul va proceda corespunzător fie la notificarea modificării bugetare fie la solicitarea unui act adițional, în condițiile din contractul de finanțare.

# NEREGULI SI CONFLICT DE INTERESE

Prin **neregulă se înţelege** orice abatere de la legalitate, regularitate şi conformitate în raport cu dispoziţiile naţionale şi/sau europene, precum şi cu prevederile contractelor ori a altor angajamente legal încheiate în baza acestor dispoziţii, ce rezultă dintr-o acţiune sau inacţiune a Beneficiarului ori a autorităţii cu competenţe în gestionarea fondurilor europene, care a prejudiciat sau care poate prejudicia bugetul Uniunii Europene/bugetele donatorilor publici internaţionali şi/sau fondurile publice naţionale aferente acestora printr-o sumă plătită necuvenit. (art. 2 alin. (1) lit. a) din OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora).

Pentru perioada de programare 2021-2027, legislația comunitară, prin intermediul Regulamentului (UE) nr. 2021/1060 al Parlamentului European și al Consiliului, definește termenul **neregulă** ca fiind “***orice încălcare a legislației aplicabile, rezultată dintr-un act sau dintr-o omisiune a unui operator economic, care are sau ar avea ca efect prejudicierea bugetului Uniunii prin impunerea de cheltuieli nejustificate respectivului buget*”.**

**Frauda reprezintă** infracțiunea săvârșită în legătură cu obținerea ori utilizarea fondurilor europene și/sau a fondurilor publice naționale aferente acestora, încriminată de Codul penal ori de alte legi speciale. (art. 2 alin. (1) lit. b) din OUG 66/2011).

La nivel AM PR SVOltenia a fost creat un ghid ce reuneste sistemele si indicatorii de frauda conform Normelor Metodologice de aplicare a prevederilor OUG 66/2011 privnd prevenirea, constatarea si sanctionarea neregulilor aparute in obtinerea si utlizarea fondurilor europene si/sau a fondurilor publice nationale aferente acestora-anexa 1:

<https://pr2021-2027.adroltenia.ro/wp-content/uploads/2024/07/W_sisteme_si_indicatori_de_frauda-2.pdf>

AM PR SVO poate constata în urma propriilor verificări, existența unei nereguli dacă se îndeplinesc în mod cumulativ, următoarele condiţii:

* Să existe o abatere de la legalitate, regularitate şi conformitate, în raport cu dispoziţiile naţionale şi/sau europene, precum şi cu prevederile contractelor ori a altor angajamente legal încheiate în baza acestor dispoziţii,
* Abaterea să rezulte dintr-o acţiune sau inacţiune a Beneficiarului ori a autorităţii cu competenţe în gestionarea fondurilor europene,
* Abaterea să fi prejudiciat sau să poată prejudicia bugetul Uniunii Europene/bugetele donatorilor publici internaţionali şi/sau fondurile publice naţionale aferente acestora,
* Prejudiciul să reprezinte o sumă plătită necuvenit.

Sesizarea unei nereguli poate avea loc ca urmare a:

* Verificărilor administrative sau la faţa locului ale AM PR SVO privind cererile de rambursare,
* Vizitelor de monitorizare ale AM PR SVO,
* Verificarilor realizate de ANAP, DLAF, ACP, AA, CE, Curtea de Conturi Europeană, alte autorități,
* Sesizărilor primite din partea unor alte instituţii ale statului,
* Sesizărilor primite de la Beneficiari/ orice persoană interesată de bunul mers al unui proiect,
* Primirii unor informaţii din surse anonime şi/sau de presă ( autosesizări).

În cazul în care un beneficiar de fonduri europene şi/sau fonduri publice naţionale aferente acestora semnalează - ca urmare a activităţii proprii de management şi control - o neregulă în gestiunea propriului său proiect, acesta are obligaţia raportării ei, în termen de 5 zile lucrătoare de la data identificării neregulii respective, către autoritatea cu competenţe în gestionarea fondurilor europene cu care a încheiat/emis contractul/acordul/decizia/ordinul de finanţare, indiferent dacă cheltuiala solicitată la plată i-a fost sau nu rambursată.

**Sesizările pot fi comunicate la adresa:** [**sesizarinereguliprsv@adroltenia.ro**](mailto:sesizarinereguliprsv@adroltenia.ro)

AM PR SVO verifică toate sesizările de neregulă primite din exteriorul și din interiorul structurilor AM , iar în cazul în care sesizarea de neregulă nu întruneşte condiţiile necesare privind declanşarea misiunii de control, sau exced competențelor legale, aceasta se returnează emitentului cu expunerea situaţiei de necompetenţă, în conformitate cu prevederile legale în vigoare.

Activitatea de constatare a neregulilor şi de stabilire a creanţelor bugetare/corecţiilor financiare se desfăşoară de către AM PR NV prin structura de control organizata la nivelul OISIFE,prindeleagarea anumite atribuții către Ministerul Finanțelor prin Serviciul de Inspecție Fonduri- Europene (SIFE) din cadrul Direcțieia Generaleă de Inspecție Economico-Financiară (DGEIF), precum şi drepturile şi obligaţiile părţilor care decurg din această delegare, in conformitate cu prevederile OUG 66/2011.

În acest sens, Beneficiarul este notificat cu privire la declanşarea şi efectuarea activităţii de constatare la faţa locului, după caz. Excepție fac situațiile în care aspectul sesizat impune o vizită inopinată. În cazul în care sunt necesare activități de verificare la fața locului echipa de control va notifica structura supusă verificării cu cel puțin 5 zile lucrătoare înainte de data declanșării acțiunii, precizându-se scopul și durata acesteia.. În cazurile în care informarea structurii verificate ar putea prejudicia obiectul verificărilor, aceasta nu este obligatorie în conformitate cu prevederile art. 21 alin. (7) din OUG 66/2011, cu modificările și completările ulterioare.

Dacă consideră necesar, echipa de control, în cadrul notificării structurii verificate, poate solicita documente, informații, precizări privind modul de implementare a proiectului, privind problemele întâlnite pe parcursul derulării proiectului, modul de derulare a plăților și situația debitelor etc. și solicitarea documentației existente referitoare la proiect.

Beneficiarul este obligat în baza contractului/deciziei de finanțare încheiat/a, să pună la dispoziţie toate documentele şi informaţiile solicitate de către reprezentanții AM PR SVO şi totodată să depună toate diligenţele pentru asigurarea accesului la toate locaţiile proiectului.

**Titlul de creanţă emis** **poate fi:**

**• Proces-verbal de constatare a neregulilor şi de stabilire a creanţelor bugetare pentru cheltuieli care NU îndeplinesc condiţiile de eligibilitate şi/sau prevederile contractuale stabilite prin AM PR NV.**

**• Notă de constatare a neregulilor şi de stabilire a corecţiilor financiare pentru neregulile care au ca şi temei abateri de la legislaţia achiziţiilor publice.**

Împotriva titlului de creanţă emis de AM PRSVO-OISIFE, Beneficiarul poate formula contestaţie, conform prevederilor legale in vigoare

În cazul în care creanţa bugetară depinde exclusiv de existenţa unei fapte penale, respectiv a unei fraude, fiind aplicabile prevederile art. 45 alin. (4) din OUG 66/2011, cu modificările şi completările ulterioare, activitatea de verificare a suspiciunii este suspendată de drept până la rămânerea definitivă a hotărârii instanţei de judecată şi se dispune aplicarea măsurilor asigurătorii prevăzute la art. 40 alin. (1), cu aplicarea corespunzătoare a prevederilor art. 8 alin. (2).

AM PR SVO are obligația de a informa beneficiarul asupra rezultatelor verificării procedurilor de achiziție care implică o reducere procentuală/corecție financiară, respectiv asupra emiterii actelor de constatare a neregulilor, dar și cu privire la sesizările formulate în legătură cu existența unor indicii de fraudă, cu excepția cazurilor în care informarea prealabilă ar putea prejudicia obiectul verificărilor.

În situația în care, în urma verificărilor pe care le realizează, AM PR SVO constată existența unor indicii de fraudă are obligația să sesizeze Parchetul European/DLAF/organul de urmărire penală, devenind incidente prevederile art. 8 din Ordonanța de Urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare.

Reprezintă conflict de interese sau incompatibilitate orice situație definită ca atare în legislația națională şi europeană. Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare şi să se informeze reciproc, cu celeritate, şi cu respectarea eventualelor termene prevăzute în contractul/decizia de finanțare, în legătură cu orice situație de conflict de interese sau incompatibilitate, potențială, actuală sau consumată (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor contractului/deciziei de finanțare.)

Părțile contractante se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul (UE) 2018/1046 și capitolului 2, secțiunea 2, din Ordonanța de Urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare, precum și în conformitate cu alte reglementări naționale și europene aplicabile. (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor contractului/deciziei de finanțare.)

Părțile din categoria **subiecților de drept public** au obligația de a urmări respectarea prevederilor Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările și completările ulterioare,în materia conflictului de interese și a incompatibilităților. (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM PR SVO implicați în realizarea prevederilor contractului/deciziei de finanțare.)

Beneficiarii care au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute de legislația în domeniul achizițiilor publice/achizițiilor sectoriale (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor contractului de finanțare.)

Beneficiarii care nu au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute la art. 14 și 15 din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare, precum și celelalte prevederi legale aplicabile (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor contractului/decizie de finanțare.)

Părțile din contractul/decizia de finantare se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare și să se informeze reciproc, în termen de maximum 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații (Aceste dispozitii se aplică si partenerilor, subcontractorilor, furnizorilor şi angajaților Beneficiarului, precum şi angajaților AM implicați în realizarea prevederilor contractului de finanțare.)

AM PR SVO își rezervă dreptul de a verifica orice situații care dau naștere sau sunt posibile să dea naștere unei situații de incompatibilitate/unui conflict de interese şi de a lua măsurile necesare impuse de legislația aplicabilă, dacă este cazul.

Aprobarea proiectului și semnarea contractului/deciziei de finanțare nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.

AM își rezervă dreptul de a declara, în orice moment, pe parcursul implementării contractului, ca neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării cererilor de rambursare/plată. **Acest drept subzistă și în situația în care neconformitățile/abaterile în cauză nu au fost sesizate cu ocazia încheierii actelor adiționale și, respectiv, notificărilor de modificare a contractului/deciziei de finanțare.**

Beneficiarul suportă din bugetul propriu sumele rezultate din corecțiile financiare provenind din erori extrapolate identificate de către structurile de control/audit.

Beneficiarul/Liderul de parteneriat și partenerii se va/vor asigura că **în contractele/acordurile încheiate cu terțe părți** se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de AM PR SVO sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

# **CONTESTAŢII**

Beneficiarii fondurilor proiectelor finanţate prin AM PRSVO 2021-2027 pot contesta:

**•sumele autorizate, ca urmare a cererilor de prefinanțare / plată / rambursare depuse;**

**•măsurile dispuse de conducerea AM PR SVO / OISIFE în actele de control (notele de constatare a neregulilor și de stabilire a corecțiilor financiare/procesele-verbale de constatare a neregulilor a creanțelor bugetare/procese verbale de stabilire a creanţelor bugetare rezultate din aplicarea dobânzii datorate), încheiate ca urmare misiunilor organizate pentru verificarea şi individualizarea creanţelor bugetare provenite din utilizarea necorespunzătoare a fondurilor comunitare şi a sumelor de cofinanţare aferente;**

**•măsurile dispuse de conducerea AM PR SVO/OISIFE în actele administrative emise ( decizii de reziliere, decizii de recuperare a prefinantarii, Decizie recuperare sume nejustificate, Decizia de stabilire a dobânzii provenite din neachitarea la termen a debitelor aferente prefinanțării,** **DECIZIE de stabilire a dobânzii provenite din neachitarea la termen a debitelor aferente sumelor nejustificate in CP/a debitelor provenite din rezilieri/deciziilor de recuperare ajutor de stat**

**•măsurile dispuse de conducerea AM PR SVO în actele privind abaterile/reducerile procentuale (notele de neconformitate, rapoarte/ note de control), încheiate ca urmare a verificărilor administrative efectuate înainte de rambursarea sumelor cerute de Beneficiari.**

Orice contestaţie va fi depusă în numele reprezentantului legal/împuternicitului acestuia în termen de maxim 30 de zile (calendaristice) de la data înscrisă în informarea/notificarea asupra rezultatelor/măsurilor activităţilor contestate, transmise de către AM PR SVO, conform dispozițiilor Legii contenciosului administrativ nr. 554/2004, cu modificările și completările ulterioare.

**Contestaţia va fi transmisă în format electronic, cu semnătură electronică calificată, conform prevederilor legale în vigoare, prin sistemul informatic MySMIS2021/SMIS2021+, iar dacă sistemul nu permite acest lucru, prin e-mail, la adresa** [**office@adroltenia.ro**](mailto:office@adroltenia.ro)

**Împotriva măsurilor dispuse prin titlul de creanţă emis de structura de control sub forma notei de constatare a neregulilor și de stabilire a corecțiilor financiare/a procesului-verbal de constatare a unor creanţe bugetare provenite prin utilizarea necorespunzătoare a fondurilor comunitare şi a sumelor de cofinanţare aferente, titlurile de creanta emise de AMPRSVO sub incidenta prevederilor OUG 133/2021 si ale HG 829/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 133/2021, termenul maxim legal de depunere a contestaţiei este de 30 de zile (calendaristice) de la data comunicării.**

**Contestaţia poate fi retrasă în orice moment de contestatar până la soluţionarea acesteia.**

**Prin retragerea contestaţiei, contestatarul nu pierde dreptul de a înainta o nouă contestaţie în interiorul termenului general de depunerea acesteia.**

**Introducerea contestaţiei pe cale administrativă nu suspendăexecutarea titlului de creanţă.**

**Contestaţia va cuprinde:**

* **Datele de identificare ale Beneficiarului (contestatarului),**
* **Numărul de referință a cererii de finanțare și titlul proiectului,**
* **Codul SMIS,**
* **Obiectul contestației,**
* **Motivele de fapt și de drept,**
* **Documentele pe care se întemeiază contestația,**
* **Semnătura reprezentantului legal sau a împuternicitului acestuia, după caz,**
* **Mandatul special pentru împuternicit,**
* **Documentul AM PR SVO al cărei conținut face obiectul contestației.**

Nu se analizează contestațiile depuse de alte persoane decât reprezentantul legal și/sau persoana împuternicit- expres de către acesta. Contestațiile transmise de alte persoane nu vor fi analizate și vor fi respinse.

În cazul în care contestatarul nu prezintă motivele de fapt şi de drept, dovezile pe care se întemeiază contestația, aceasta nu are obiect de analiză și prin urmare AM PR SVO o va considera neîntemeiată.

De asemenea, nerespectarea cerințelor cu privire la identificarea beneficiarului, identificarea proiectului, includerea semnăturii reprezentantului legal/împuternicitului și încadrarea în termenul de transmitere, atrage după sine respingerea contestaţiei.

**Decizia de soluționare a contestației este definitivă în sistemul căilor administrative de atac. Deciziile pronunțate în soluționarea contestațiilor pot fi atacate de către contestatar la instanța judecătorească de contencios administrativ competentă, în conformitate cu prevederile Legii nr. 554/2004, cu modificările și completările ulterioare.**

# **PASTRAREA SI ARHIVAREA DOCUMENTELOR**

Beneficiarul/Liderul de parteneriat și partenerii are/au obligația îndosarierii și păstrării în bune condiții a tuturor documentelor aferente proiectului în original, inclusiv copii ale documentelor partenerilor, dacă este cazul, privind activitățile şi cheltuielile eligibile în vederea asigurării unei piste de audit adecvate, în condițiile prevăzute la art. 31 alin (1) din Ordonanța de urgență a Guvernului nr. 133/2021. În situația arhivării electronice potrivit prevederilor [Legii nr. 135/2007](https://legislatie.just.ro/Public/DetaliiDocumentAfis/155770) privind arhivarea documentelor în formă electronică, republicată, organizarea electronică a arhivei se va realiza la nivel de proiect sau pe categorii de documente, în funcție de specificul proiectelor, cu condiția ca documentele arhivate să fie ușor identificabile de către părțile interesate, inclusiv pentru organizarea misiunilor de audit/verificare/control.

Toate documentele vor fi păstrate până la închiderea oficială a programului sau până la expirarea perioadei pentru care trebuie asigurat caracterul durabil, respectiv a perioadei de sustenabilitate/durabilitate a proiectului, după caz, oricare intervine ultima. Termenul minim de asigurare a disponibilității documentelor nu poate fi mai mic de 5 ani începând cu data de 31 decembrie a anului în care a fost efectuată ultima plată de către AM către Beneficiar, iar acest termen se întrerupe fie în cazul unor proceduri judiciare, fie la cererea Comisiei Europene, în condițiile prrevăzute la art. 82 din Regulamentul (UE) 2021/1060.

Beneficiarul unei măsuri de ajutor de stat sau de minimis are obligația păstrării unei evidențe a informațiilor despre ajutoarele primite pentru o perioadă de minimum 10 ani de la data la care a fost acordată ultima alocare specifică, cu respectarea prevederilor Ordonanță de urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea [Legii concurenţei nr. 21/1996](javascript:), aprobată cu modificări și completări prin Legea nr. 20/2015, cu modificările și completările ulterioare.

În cazul nerespectării prevederilor de mai sus, Beneficiarul este obligat să restituie suma aferentă documentelor lipsă, rambursată/plătită de AM în cadrul proiectului, reprezentând valoarea nerambursabilă eligibilă din fonduri europene și valoarea nerambursabilă eligibilă din bugetul național, iar în cazul nerespectării prevederilor alin. (6), Beneficiarul este obligat să restituie întreaga sumă rambursată/plătită de către AM aferentă proiectului, inclusiv dobânzile/penalizările aferente, în acord cu prevederile art. 31 alin (3) și (4) din Ordonanța de urgență a Guvernului nr. 133/2021.